title: রক সঙ্গীত

text:
রক সঙ্গীত জনপ্রিয় সঙ্গীতের একটি ধারা যা ১৯৫০-এর দশকের মূলধারাতে প্রবেশ করে।১৯৪০ এবং ১৯৫০-এর দশকের রিদম এ্যান্ড ব্লুজ,রক অ্যান্ড রোল, কান্ট্রি সংগীত-এর শিকড় জড়িয়ে আছে এবং উৎসারিত হয়েছে ফোক সংগীত, ক্ল্যাসিক্যাল সংগীত এবং জ্যাজ সঙ্গীত থেকে। রক সংগীতের শব্দ তৈরি হচ্ছে ইলেকট্রিক গিটার, ইলেকট্রিক বেজ গিটারের ও ড্রামসের রিদম অংশের ব্যাক বিটের মাধ্যমে এবং কি-বোর্ড বাদ্যযন্ত্র যেমন হ্যামন্ড অরগান, পিয়ানো বা ১৯৭০ -এর দশক থেকে ব্যবহৃত সিন্থেসাইজার। গিটার ও কি-বোর্ডের সাথে সাথে সাক্সোফোন ও ব্লজ স্টাইলের হারমোনিকাও ব্যবহার করা হয়ে থাকে।এর সবচেয়ে শুদ্ধ রূপে থাকে তিনটি কর্ড, একটি শক্ত, গভীর ব্যাক বিট ও স্পর্শকরার মতো মেলোডি।
১৯৬০ এবং ১৯৭০ -এর দশকের রক সংগীতের অনেক উপধারার উদ্ভব ঘটেছে।যখন এটা ফোক সংগীতের সাথে মিশেছে তা হয়েছে ফোক রক, যখন তা মিশিয়ে ব্লুজের সাথে তা পরিণত হয়েছে ব্লুজ রক-এ এবং জ্যাজের সাথে জ্যাজ রক ফিউশন। ১৯৭০-এর দশকে রক সংগীত অনুপ্রাণিত হয়েছে সোল, ফাঙ্ক এবং ল্যাটিন সঙ্গীত থেকে। ১৯৭০-এর দশকে রক সংগীতের অনেকগুলো উপধারা যেমন গ্লাম রক, সফট রক, হেভি মেটাল,হার্ডরক, প্রোগ্রেসিভ রক এবং পাঙ্ক রক সৃষ্টি হয়েছে। ১৯৮০-এর দশকে রক সংগীতের উপধারাগুলো হলো নিউ ওয়েভ, হার্ডকোর পাঙ্ক এবং অল্টারনেটিভ রক। ১৯৯০-এর দশকে রক সংগীতের উদ্ভব হওয়া উপধারাগুলো হলো গ্রুঞ্জ, বিটপপ , ইন্ডি রক এবং ন্যু মেটাল।
একটা সংগীত দল যারা রক সংগীত করে তাদের রক ব্যান্ড বা রক গ্রুপ বলে। একটা রক গ্রুপে সাধারণত একজন লিড গিটারিস্ট, একজন ড্রামার, একজন মূল ভোকাল এবং একজন বেজ গিটারিস্ট থাকে যা একটি চার মাত্রা তৈরি করে।মাঝে মাঝে একজনকে বাদ দিয়ে ভোকাল নিজেই কোন বাদ্যযন্ত্র বাজিয়ে একটা তিন মাত্রার ব্যান্ড তৈরি করতে পারে বা একজন বা দু’জন রিদম গিটারিস্টকে দলে নিয়ে এবং কি-বোডিস্টকে সাথে নিয়ে সদস্য সংখ্যা বাড়াতেও পারে।কিছু ধারার রক ব্যান্ড যারা একদম মূল রক অ্যান্ড রোলের অনুসারী তারা স্যাক্সোফোনও বাজাতে পারে।সচরাচর দেখা যায় না এমন বাদ্যযন্ত্রও বাজাতে পারে তারা যেমন ভায়োলিন বা সেলো অথবা ট্রাম্পেট বা ট্রম্বোন্স।
বর্তমানে অবশ্য রক শব্দটাকে ব্যবহার করা হয় একটা কম্বলের মতো ব্যবহার হিসেবে যা আচ্ছাদিত করে পপ সঙ্গীত, রেগে এবং মাঝে মাঝে এমনকি হিপহপকেও যা তার ইতিহাসের সাথে মানায় না।


title: রক সঙ্গীত

text:
১৯৪০-এর দশকের শেষের দিকে এবং ১৯৫০-এর দশকে আমেরিকাতে উদ্ভব হওয়া রক অ্যান্ড রোল সংগীতে মাঝেই রক সংগীতের ভিত্তি লুকিয়ে আছে যা খুব দ্রুত সারা বিশ্বে ছড়িয়ে পড়েছিল।কালোদের সংগীত যেমন কান্ট্রি সংগীত, রিদম এ্যান্ড ব্লুজ ও গসপেল সংগীতের মাঝে এর শিকড় খুঁজে পাওয়া যায়। ১৯৫১ সালে একজন ডিস্ক জকি অ্যালেন ফ্রেড রিদম এ্যান্ড ব্লুজ সংগীত করা শুরু করেন বর্ণ নির্বিশেষে এবং তিনি প্রথম রক অ্যান্ড রোল শব্দটা ব্যবহার করেন।
এটা নিয়ে বিতর্ক আছে যে কোনটাকে আমরা প্রথম রক অ্যান্ড রোল রোল গানের রেকর্ড বলব।জ্যাকি ব্রেন্সটনের রকেট৮৮ এবং তার ডেল্টা ক্যাট যা ১৯৫১ সালে সান রেকর্ডসের স্যাম ফিলিপ রেকর্ড করেছিলেন। ১৯৫৫ সালে বিল হ্যালির রক অ্যা্রাউন্ড দ্যা ক্লক গানটি প্রথম বিলবোর্ড ম্যাগাজিনে তালিকায় জায়গা পেয়েছিল এবং তখন সারা বিশ্বের জনপ্রিয় ধারায় প্রবেশে দরজাটা যেন উন্মুক্ত হয়েছিল।
২০০৪ সালে রোলিং স্টোন ম্যাগাজিন অবশ্য বলে যে ১৯৫৪ সালে সান রেকর্ডসে এলভিস প্রেসলির প্রথম গাওয়া একক দ্যাটস অল রাইট (মামা)ই রক অ্যান্ড রোলের প্রথম রেকর্ড। কিন্তু প্রায় সে সময়ে বিগ জো টার্নারের শেক, র‍্যাটল অ্যান্ড রোল, পরে যা হ্যালি কাভার করেছিলেন যা ছিল ইতোমধ্যে বিলবোর্ডের তালিকাতে।প্রাথমিক রক অ্যান্ড রোলের অন্যান্য শিল্পীরাও এসব গান গাইত যেমন চাক বেরি, বো ডিড্ডলেই, ফ্যাটস ডোমিনো, লিটল রিচার্ড, জেরি লি লুইস এবং জেনে ভিন্সেন্ট। শীঘ্রই রক অ্যান্ড রোল আমেরিকার রেকর্ড বিক্রির মূল শক্তিতে পরিণত হয় এবং এডি ফিশার, পেরি কোমো এবং প্যাটি পেইজ যারা গত দশকের জনপ্রিয় সংগীতে দাপট দেখিয়েছেন তাদের পপ তালিকায় চলে আসা উল্লেখযোগ্য ভাবে কমে আসে।
রক অ্যান্ড রোলের অন্যান্য উপধারাকে নেতৃত্ব দিতে থাকে যেমন রকাবিলিটি যা রক অ্যান্ড রোলের সাথে হিলিবিল্লি ধরনের কান্ট্রি সংগীতকে মিশিয়ে তৈরি হয়েছে এবং যা গাইতেন ১৯৫০-এর দশকের মাঝামাঝিতে সাদা চামড়াএ গায়ক যেমন কার্ল পারকিন্স,জেরি লি লুইস, বাডি হলি এবং বড় ধরনের বাণিজ্যিক সাফল্যের সাথে একভিস প্রিসলি। দ্যা ক্রোস, দ্যা পেঙ্গুইন্স, দ্যা টারবান্স তারা সবাই হিট গান উপহার দেন এবং গানের দল যেমন দ্যা প্লেটারস তাদের ১৯৫৫ সালের গান দ্যা গ্রেট প্রিটেন্ডার এবং দ্যা কোস্টারসের অনেক জনপ্রিয় গান যেমন ইয়্যাক্টি ইয়াক (১৯৫৮) ওই সময়ের সবচেয়ে জনপ্রিয় রক অ্যান্ড রোল সংগীতের অংশে পরিণত হয়। ঐ সময় আরো দেখে [ইলেকট্রিক গিটারের বাজানো জনপ্রিয়তা এবং নির্দিষ্ট রক অ্যান্ড রোল স্টাইলের উন্নতি যেমন চাক বেরি, লিক্ক ওরেই এবং স্কট মুর।
ইংল্যান্ডে ট্রাড জ্যাজ় এবং ফোক আন্দোলনের কারণে ভ্রাম্যমাণ ব্লুজ গানের শিল্পীরা ইংল্যান্ডে চলে আসতে থাকে। সারা দেশে ১৯৫৫ সালে লনি ডোনেগানের সফল গান রক আইল্যান্ড লাইন স্কিফল সংগীত দলের ধারার উন্নতিতে এবং বড় প্রভাব রাখতে সাহায্য করে যেমন জন লেননের দ্যা কোয়ারিম্যান।


title: আলী যাকের

text: আলী যাকের (জন্ম: ৬ই নভেম্বর, ১৯৪৪) একজন বিখ্যাত বাংলাদেশী অভিনেতা, ব্যবসায়ী ও কলামিস্ট। তিনি টেলিভিশন ও মঞ্চ নাটকে সমান জনপ্রিয়। তিনি একই সাথে দেশীয় বিজ্ঞাপনশিল্পের একজন পুরোধা ব্যক্তিত্ব। আলী যাকের বাংলাদেশের বিজ্ঞাপনী সংস্থা এশিয়াটিক থ্রি সিক্সটির কর্ণধার। তিনি বাংলাদেশের কালের কন্ঠ পত্রিকায় নিয়মিত কলাম লিখে থাকেন। তাঁর সহধর্মিনী সারা যাকেরও একজন বিখ্যাত অভিনেত্রী। আলী যাকের ২০১০ সালের ডিসেম্বরে বাংলাভিশনের মুক্তিযুদ্ধ বিষয়ক অনুষ্ঠান ভালোবাসার বাংলাদেশ উপস্থাপনা করেন।


title: আলী যাকের

text: শিল্পকলায় অবদানের জন্য ১৯৯৯ সালে বাংলাদেশ সরকার তাঁকে দেশের দ্বিতীয় সর্বোচ্চ বেসামরিক সম্মান একুশে পদকে ভূষিত করে।


title: আলী যাকের

text: ১৯৭২ সালের আলী যাকের আরণ্যক নাট্যদলের হয়ে মামুনুর রশীদের নির্দেশনায় মুনীর চৌধুরীর কবর নাটকটিতে প্রথম অভিনয় করেন যার প্রথম প্রদর্শনী হয়েছিল ইঞ্জিনিয়ারিং ইনস্টিটিউশনে। ১৯৭২ সালের জুন মাসের দিকে আতাউর রহমান ও জিয়া হায়দারের আহ্বানে নাগরিক নাট্যসম্প্রদায়ে যোগ দেন। ঐ দলে তিনি আতাউর রহমানের নির্দেশনায় "বুড়ো শালিকের ঘাড়ে রোঁ" নাটকে প্রথম অভিনয় করেন, যার প্রথম মঞ্চায়ন হয়েছিল ওয়াপদা মিলনায়তনে । ১৯৭৩ সালে নাগরিক নাট্যসম্প্রদায়ে তিনি প্রথম নির্দেশনা দেন বাদল সরকারের "বাকি ইতিহাস" নাটকে, যা ছিল বাংলাদেশে প্রথম দর্শনীর বিনিময়ে নাট্য প্রদর্শনীর যাত্রা।


title: আলী যাকের

text: নাগরিক নাট্যসম্প্রদায়ের জন্য বিশ্বখ্যাত বিদেশী নাটকের বাংলা রূপান্তর আর নাটক নির্দেশনা এসব কাজে আলী যাকের ব্যস্ত ছিলেন। ১৯৭৩ সালে ঐ দলে যোগ দেন সারা যাকের যাকে শুরুতে চোখেই পড়েনি আলী যাকেরের। একটি নাটকের প্রদর্শনীর আগের দিন একজন অভিনেত্রী হঠাৎ অসুস্থ হয়ে গেলে সারা যাকেরকে দেওয়া হয় চরিত্রটিতে অভিনয় করতে। আলী যাকেরের ওপর দায়িত্ব পড়ে তাকে তৈরি করার চরিত্রটার জন্য এবং খুব দ্রুত চরিত্রটির সাথে নিজেকে মানিয়ে নেন সারা যাকের। এই প্রতিভায় মুগ্ধ হয়ে যান আলী যাকের। ১৯৭৭ সালের এই ঘটনার রেশ ধরেই আলী যাকের আর সারা যাকেরের বিয়ে হয়। এই দম্পতির দুই সন্তান, পুত্র অভিনেতা ইরেশ যাকের ও কন্যা স্রিয়া শারবোজোয়া।


title: তাজমহল বাংলাদেশ

text: তাজমহল বাংলাদেশ, বাংলাদেশের রাজধানী ঢাকা থেকে ১০ মাইল পূর্বে পেরাব, সোনারগাঁওয়ে অবস্থিত। এটি প্রকৃত তাজমহলের (ভারতের আগ্রায় অবস্থিত একটি মুঘল নিদর্শন) একটি হুবহু নকল বা রেপ্লিকা। এটি ব্যক্তিমালিকানাধীন এবং তথ্যানুসারে এটি তৈরী করতে মাত্র ৫ বছর এবং USD ৫৮ মিলিয়ন$ খরচ হয়েছে। তাজমহল বাংলাদেশের মালিক আহসানুল্লাহ মনি একজন ধনবান চলচিত্র নির্মাতা। তিনি জানান এই তাজমহলের রেপ্লিকাটি তৈরী করা হয়েছে যেন তার দেশের দরিদ্র মানুষ যাদের ভারত গিয়ে প্রকৃত নিদর্শন দেখার সামর্থ নেই তারা যেন তাজমহল দেখার স্বপ্ন পূরন করতে পারেন নিজের দেশে থেকেই।


title: তাজমহল বাংলাদেশ

text: তাজমহলের এই রেপ্লিকা সৃষ্টির ঘটনায় ভারত ক্ষুব্ধ হয় বাংলাদেশে অবস্থিত ভারতীয় দূতাবাস থেকে জানানো হয় আহসানুল্লাহ মনিকে প্রকৃত তাজমহলের (৩০০ বছরের ও বেশি পুরোনো) মেধাস্বত্ব লংঘন করার দায়ে অভিযুক্ত করা হবে।


title: তাজমহল বাংলাদেশ

text: মনি দাবি করেছেন তিনি মার্বেল পাথর আমদানি করেছেন ইতালী থেকে, হীরা আমদানি করেছেন বেলজিয়াম থেকে এবং প্রায় ১৬০ কিলোগ্রাম ব্রোঞ্জ আমদানি করেছেন গম্বুজের জন্য, যদিও কিছু মানুষ দাবী করেন রেপ্লিকাটি সম্পূর্ন নয় এবং দাবিকৃত উপকরন দিয়ে তৈরী করা হয়নি।


title: তাজমহল বাংলাদেশ

text: স্থাপনাটি বিবিসি, স্কাই, রয়টার্স, ভয়েস অফ আমেরিকা, হিন্দুস্তান টাইমস, দি টাইমস, গার্ডিয়ান সহ বিভিন্ন খবরের চ্যানেল, পত্রিকা ও ওয়েবপেইজ এ প্রকাশিত হয়েছে। এছাড়াও বিভিন্ন সামাজিক যোগাযোগের ওয়েবসাইট ও ব্লগে স্থাপনাটি সম্পর্কে বিস্তারিত আলোচনা ও বিতর্ক অনুষ্ঠিত হয়।


title: পোডলস্ক

text: পোডলস্ক () () রাশিয়ার মস্কো ওব্লাস্টের () পোডোলস্কি বিভাগের একটি বানিজ্যিক শহর এবং প্রশাসনিক কেন্দ্র। এটি পাখরা নদীর (যা মস্কোভা নদীর একটি শাখানদী) উপর অবস্থিত যা মস্কো ওব্লাস্টের সবচেয়ে বড় শহর। এর জনসংখ্যা ১৮০,৯৬৩ (রাশিয়ান আদমশুমারী ২০০২), ২০৯,১৭৮ (সোভিয়েত আদমশুমারী ১৯৮৯), ১৮৩,০০০ (১৯৭৪), ১২৯,০০০ (১৯৫৯), ৭২,০০০ (১৯৩৯)।


title: পোডলস্ক

text: পোডলস্ক শহরটি তৈরী হয়েছে মস্কোর একটি গ্রাম পোডল থেকে যা ১৮শ শতকে দানিলভ মোনাস্টেরী এর অধীনের ছিল। ১৭৯১ সালে ক্যাথেরিন দ্বিতীয় দ্বারা এটি শহরের মর্যাদা পায়। রাশিয়া তখন তার প্রধান জেলাগুলো, শহরগুলো তৈরী করছিল এবং গভর্নর নিযুক্ত করছিল। রাশিয়ান বিপ্লবের পূর্বে পোডলস্ক রাশিয়ার সবচেয়ে শিল্পোন্নত শহরগুলোর মধ্যে একটি ছিল। একটি "সঙ্গীতশিল্পী কর্পোরেশন" কারখানা এখানে স্থাপিত হয়েছিল যারা সেলাই মেশিন তৈরী করত।


title: লিটল ম্যাগাজিন পুরস্কার

text: লিটল ম্যাগাজিন পুরস্কার পশ্চিমবঙ্গের একটি সাহিত্য পুরস্কার। ১৯৯৮ সাল থেকে এই পুরস্কার চালু হয়। ২০০৬ সাল পর্যন্ত একটি পত্রিকা এই পুরস্কার পেত। ২০০৭ সাল থেকে বছরে দু'টি পত্রিকাকে এই পুরস্কার দেওয়া হচ্ছে। এই পুরস্কারে সম্মানিত লিটল ম্যাগাজিনগুলি হল:


title: অতীন্দ্রিয় উপলব্ধি

text: অতীন্দ্রিয় উপলব্ধি বলতে বোঝায় মনের বিশেষ ক্ষমতার মাধ্যমে তথ্য সংগ্রহ। এক্ষেত্রে স্বভাবিকভাবে শারীরিক কোন উপায়ে তথ্য লাভ করা হয় না। পরিভাষাটি সর্বপ্রথম ব্যবহার করেন স্যার রিচার্ড বার্টন, ডিউক ইউনিভার্সিটির মনোবিজ্ঞানী জে. বি. রাইন বিভিন্ন আধ্যাত্মিক ক্ষমতাকে ব্যাখ্যা করার জন্য অতিইন্দ্রিয় উপলব্ধিকে ব্যবহার করেন। অতিইন্দিয় উপলব্ধিকে অনেক সময় ষষ্ঠ ইন্দ্রিয় নামেও অভিহিত করা হয়। এই পরিভাষাটি সাধারণ উপায় ব্যতিরেকে বিশেষ উপায়ে তথ্য লাভকে নির্দেশ করে। যেমন- মনের দ্বারা অতীতকালের তথ্য লাভ।


title: অতীন্দ্রিয় উপলব্ধি

text: প্যারাসাইকোলজি হল অতিন্দ্রিয় সংক্রান্ত বৈজ্ঞানিক বিদ্যা। বিজ্ঞানীরা সাধারণত অতিইন্দ্রিয় উপলব্ধিকে অগ্রাহ্য করেন, কারণ এক্ষেত্রে কোন সুনির্দিষ্ট সাক্ষ্য অনুপস্থিত থাকে। এছাড়া পরীক্ষামূলক পদ্ধতি না থাকায় এ পদ্ধতির কোন সুস্পষ্ট নির্ভরযোগ্যতা না থাকার কারণে বিজ্ঞানীরা একে পুরোপুরি গ্রহণ করেননি।


title: অতীন্দ্রিয় উপলব্ধি

text: ১৯৩০ সালে যুক্তরাষ্ট্রের নর্থ ক্যারোলিনার ডিউক ইউনিভার্সিটির অধ্যাপক জে. বি. ও তাঁর স্ত্রী লুসিয়া মনস্তাত্বিক গবেষণাকে পরীক্ষামূলক গবেষণায় উন্নীত করার চেষ্টা করেন। লুসিয়া রাইন মূলত স্বতঃস্ফূর্ত বিষয়গুলো নিয়ে এবং জে. বি. রাইন পরীক্ষাগারে কাজ করতে থাকেন। জে. বি. রাইন খুব সতর্কতার সাথে পরিভাষাসমূহ লক্ষ্য করেন এবং এজন্যে তিনি বাস্তব নিরীক্ষা চালান। এসময় কিছু সরল কার্ডের সেট উদ্ভাবন করা হয়। এগুলোকে বলে জেনার কার্ড। বর্তমানে এগুলোকে বলে ইএসপি কার্ড. এসব কার্ডে বৃত্ত, বর্গ, তরঙ্গাকৃতির রেখা, ক্রস এবং তারকার ন্যায় চিহ্ন রয়েছে। এরকম চিহ্নসম্বলিত পাঁচধরণের কার্ড ২৫ টি কার্ডের একটি প্যাকেটে থাকে।


title: অতীন্দ্রিয় উপলব্ধি

text: একটি টেলিপ্যাথি পরীক্ষায় প্রেরক কার্ডসমূহের একটি সিরিজের দিকে লক্ষ্য করেন, অপরদিকে গ্রাহক চিহ্নগুলো অণুমান করেন। আলোকদৃষ্টি পরীক্ষার ক্ষেত্রে, কার্ডের সেটটি গোপন করা হয় এবং গ্রাহক অণুমান করতে থাকেন। পূর্বাহ্নে লব্ধ জ্ঞান বা প্রিকগনিশন পরীক্ষার ক্ষেত্রে, গ্রাহকের অণুমানের পর কার্ডগুলোর ধারা নির্ধারণ করা হয়।


title: অতীন্দ্রিয় উপলব্ধি

text: এসকল পরীক্ষায় কার্ডের ধারা অবশ্যই যথেচ্ছভাবে থাকতে হবে, যাতে পূর্বেই এ ব্যাপারে অবহিত না হওয়া যায়। প্রথমে কার্ডগুলো হাত দিয়ে এলোমেলো করা হয় এবং পরবর্তিতে যন্ত্রের মাধ্যমে। ইএসপি কার্ড ব্যবহারের একটী সুবিধা হল, পূর্ব-প্রত্যাশার চেয়ে উত্তরের যথার্থতা নির্ণয়ের ক্ষেত্রে প্রাপ্ত পরিসংখ্যান সহজেই প্রয়োগ করা যায়। রাইন সাধারণ লোককে পরীক্ষার কাজে ব্যবহার করেন এবং দাবি করেন, তারা প্রত্যাশার চেয়ে ভাল করেছে।


title: অতীন্দ্রিয় উপলব্ধি

text: ১৯৪০ সালে রাইন ও জে. জি. প্র্যাট ১৮৮২ থেকে অদ্যাবধি কার্ডভিত্তিক অণুমান সংশ্লিষ্ট পরীক্ষাগুলোর একটি পূর্ণাঙ্গ পর্যালোচনা রচনা করেন। এর নাম "এক্সট্রা-সেন্সরি পার্সেপশন আফটার সিক্সটি ইয়ার্‌স" ("Extra-Sensory Perception After Sixty Years")। এটি বিজ্ঞানের প্রথম মেটা-অ্যানালাইসিস হিসেবে স্বীকৃত। এতে রাইনের পরীক্ষার সকল প্রশ্নোত্তর সন্নিবেশিত আছে। এখানে ৫০টি পরীক্ষার কথা উল্লেখ আছে, এর মধ্যে ৩৩টিতে রাইন ছাড়াও অন্যান্য তদন্তকারীর ও ডীউক ইউনিভার্সিটি গ্রুপের অবদান রয়েছে। ৬১% স্বাধীন পরীক্ষার ফলাফল ইএসপি-এর সপক্ষে যায়। এসবের মধ্যে কলোরাডো ইউনিভার্সিটি এবং হান্টার কলেজ, নিউ ইয়র্কের মনস্তাত্বিকগণ সর্বোচ্চ মানসম্পন্ন সর্বাধিক সংখ্যক বিচারকার্য সম্পাদন করেন। কিছু প্রশ্নোত্তরের ব্যর্থতা রাইনকে আরও গবেষণা করতে উৎসাহিত করে।


title: রাইসুল ইসলাম আসাদ

text: আসাদুজ্জামান মোহাম্মদ রাইসুল ইসলাম (যিনি রাইসুল ইসলাম আসাদ নামে পরিচিত, জন্ম ১৫ জুন, ১৯৫২) একজন বাংলাদেশী অভিনেতা যিনি বেতার, মঞ্চ, টেলিভিশন এবং চলচ্চিত্রে অভিনয় করেছেন। তিনি চার বার শ্রেষ্ঠ অভিনেতা বিভাগে জাতীয় চলচ্চিত্র পুরস্কার লাভ করেন।


title: রাইসুল ইসলাম আসাদ

text: আসাদুজ্জামান মোহাম্মদ রাইসুল ইসলাম ১৯৫২ সালের জুন ১৫ জন্মগ্রহণন করেন। পড়াশোনা করেছেন ঢাকা কলেজিয়েট স্কুলে।


title: রাইসুল ইসলাম আসাদ

text: ১৯৭২ সালে আসাদ প্রথম মঞ্চ নাটকে অভিনয় করেন, "আমি রাজা হব না" এবং "সর্পবিষয়ক" নামের দুইটি নাটকে। তার প্রথম চলচ্চিত্র ১৯৭৩ সালে মুক্তি পাওয়া "আবার তোরা মানুষ হ"। আসাদ নাটক পরিচালনাও করছেন। ২০১০ সালে তিনি ধারাবাহিক নাটক "আলো ছায়া" পরিচালনা করেন যার রচয়িতা ছিলেন আজাদ আবুল কালাম। তানভীর মোকাম্মেলের "লালন" (২০০৪) চলচ্চিত্রে তিনি লালন চরিত্রে এবং গৌতম ঘোষের "মনের মানুষ" (২০১০) চলচ্চিত্র লালনের গুরু সিরাজ সাঁই চরিত্রে অভিনয় করেছেন। মানিক বন্দ্যোপাধায়ের উপন্যাস অবলম্বনে গৌতম ঘোষের "পদ্মা নদীর মাঝি" (১৯৯৩) চলচ্চিত্রে তিনি কুবের চরিত্রে অভিনয় করেন।


title: রাইসুল ইসলাম আসাদ

text: ১৯৭১ সালে বাংলাদেশের স্বাধীনতা যুদ্ধ চলাকালীন আসাদ ঢাকায় গেরিলা যুদ্ধে অংশ নিয়েছিলেন। তিনি কিংবদন্তীখ্যাত ক্র্যাক প্লাটুনের একজন সদস্য ছিলেন। যুদ্ধ প্রসঙ্গে তিনি বলেনঃ ‘না, আমার কখনও আক্ষেপ হয় না। এই যে আপনি এ আক্ষেপ করার ভাবনাটা একটি স্বাধীন দেশে বসে করতে পারছেন—এটাই তো অনেক বড় পাওয়া। সবার আগে আমরা একটি স্বাধীন রাষ্ট্র পেয়েছি। এর চেয়ে বড় প্রাপ্তি আর কি হতে পারে?’


title: সিরাজুদ্দীন হোসেন

text: সিরাজুদ্দীন হোসেন (জন্ম: ১৯২৯ - মৃত্যু: ১০ ডিসেম্বর, ১৯৭১) একজন বাংলাদেশী বুদ্ধিজীবি। স্বাধীনতার প্রাক্কালে ১৯৭১ সালের ১০ ডিসেম্বর পাকিস্তানি হানাদার বাহিনী ও আলবদর ও রাজাকার বাহিনীর সদস্যরা তাঁকে তাঁর রাজধানীর চামেলীবাগের বাড়ি থেকে ধরে নিয়ে যায়। এরপর তাঁকে আর খুঁজে পাওয়া যায়নি। তিনি ছিলেন বাংলাদেশে অনুসন্ধানী প্রতিবেদনের জনক।


title: সিরাজুদ্দীন হোসেন

text:
সিরাজুদ্দীন হোসেন ১৯২৯ সালের মার্চ মাসে জন্মগ্রহণ করেন ৷ মাত্র সাড়ে ৩ বছর বয়সে তিনি তাঁর বাবাকে হারান। তাঁর চাচা মৌলবী মোহাম্মদ ইসহাক তাঁর পরিবারের সাহায্যে এগিয়ে আসলেও পারিবারিক ভুল বোঝাবুঝির কারণে তিনি চাচার কাছ থেকে সরে আসেন৷ চাচার কাছে থাকাকালীন সময়ে তিনি মুর্শিদাবাদের নবাব বাহাদুর স্কুল, যশোর জেলা স্কুলে পড়াশোনা শুরু করেন৷ পরে যশোরের ঝিকরগাছার কাছে মিছরিদিয়াড়া গ্রামের এক বিধবার বাড়িতে জায়গির থেকে ঝিকরগাছা স্কুলে পড়াশোনা করতে থাকেন৷ ঐ পরিবার সিরাজুদ্দীন হোসেনকে নিজের ছেলের মতো স্নেহ করত৷ পড়াশোনার ফাঁকে ফাঁকে তিনি বৃদ্ধার ছেলেদের চাষাবাদের কাজেও সাহায্য করতেন এবং তাদের জন্য মাঠে ভাত নিয়ে যেতেন৷ ম্যাট্রিক পরীক্ষা নিকটবর্তী হলে সেই উদারপ্রাণ বৃদ্ধা তাঁর বাড়ির একটি বড় মোরগ বিক্রি করে ফি-এর ঘাটতির টাকার সংস্থান করে দেন৷
তারপর তিনি ম্যাট্রিক পাশ করেন এবং যশোর মাইকেল মধুসূদন দত্ত কলেজে আইএ-তে ভর্তি হন৷ আইএ পাশ করার পর সিরাজুদ্দীন হোসেন কলকাতার ইসলামিয়া কলেজে বিএ পড়া শুরু করলেও কলেজ জীবনে বই কেনার মতো আর্থিক স্বচ্ছলতা তাঁর ছিল না৷ অন্যের বই আর শিক্ষকদের লেকচারের উপর ভিত্তি করে নিজের তৈরি নোটের মাধ্যমে তিনি লেখাপড়া করেন।
১৯৪৭ সালে ছাত্রাবস্থায় তিনি 'দৈনিক আজাদ'-এ সাংবাদিকতা শুরু করেন এবং পরে তিনি 'আজাদ'-এর বার্তা সম্পাদক হন৷ সে সময় এত অল্প বয়সে বার্তা-সম্পাদকের পদে কাজ করার সৌভাগ্য আর কারো হয়নি৷ ১৯৫২ সালে ২১ ফেব্রুয়ারি থেেক ২৮ ফেব্রুয়ারি পর্যন্ত আজাদ পত্রিকায় সিরাজুদ্দীন হোসেন ভাষা আন্দোলনের পক্ষে বলিষ্ঠ সাংবাদিকতা করেন। ১৯৫৪ সালে যুক্তফ্রন্ট ভেঙে গেছে-এই রকম একটি সংবাদ পত্রিকার প্রধান শিরোনাম করার জন্য সম্পাদক মওলানা আকরাম খাঁ রেখে যান। কিন্তু যুক্তফ্রন্ট অফিস থেকে যুক্তফ্রন্ট না ভাঙার বিষয়টি জানিয়ে একটি বিবৃতি পাঠানোয় সিরাজুদ্দীন হোসেন দায়িত্বশীল সাংবাদিকতার নিক্তিতে সংবাদটি বিচার করে ছেপেছিলেন। মওলানা আকরাম খাঁর নির্দেশ অমান্য করেছিলেন। পরদিনই মওলানা সিরাজুদ্দীন হোসেনকে চাকরিচ্যুত করেন। এরপর তিনি ঢাকার ইউএসআইএস অফিসে জুনিয়র এডিটর হিসবে কিছুদিন কাজ করেন৷ ১৯৫৪ সালে তিনি তফাজ্জল হোসেন মানিক মিয়া সম্পাদিত ইত্তেফাকের বার্তা সম্পাদক হিসেবে যোগ দেন। এখানে তিনি পশ্চিম পাকিস্তানি শাসকচক্রের বিরুদ্ধে বিভিন্ন বিষয়ে লেখালেখি করেন।১৯৫৪ সালে 'আজাদ'-এর সঙ্গে তাঁর সম্পর্ক ছিন্ন হওয়ার এক বছর পর তিনি 'ইত্তেফাক'-এর বার্তা সম্পাদক পদে নিযুক্ত হন৷ ১৯৬৬ সালে আইয়ুবী দুঃশাসনামলে ইত্তেফাক বন্ধ হয়ে গেলে সিরাজুদ্দীন হোসেন সংবাদ প্রতিষ্ঠান পিপিআই -এর ব্যুরো চীফ হিসেবে কাজ করেন।সিরাজুদ্দীন হোসেন দীর্ঘদিন ইত্তেফাকের বার্তা সম্পাদক থাকার পর ১৯৭০ সালে নির্বাহী সম্পাদক নিযুক্ত হন।


title: সিরাজুদ্দীন হোসেন

text: তাঁর স্ত্রীর নাম নূরজাহান সিরাজী। তাঁদের পুত্ররা হলেন প্রকৌশলী নাসিম রেজা নূর, প্রকৌশলী শাহিদ রেজা নূর, প্রথম আলোর উপ-ফিচার সম্পাদক জাহীদ রেজা নূর, পিএইচডি গবেষক তৌহিদ রেজা নূর, ইত্তেফাকের সহকারী সম্পাদক ও প্রজন্ম '৭১'র সভাপতি শাহীন রেজা নূর।


title: সিরাজুদ্দীন হোসেন

text: শহীদ সিরাজুদ্দীন হোসেনের আট ছেলে। আর তিনজন হলেন শামীম রেজা নূর, ফাহীম রেজা নূর, সেলিম রেজা নূর। নূরজাহান সিরাজী ২০১২ সালের ২১ ডিসেম্বর মারা যান।


title: সিরাজুদ্দীন হোসেন

text:
সাংবাদিক সিরাজুদ্দিন হোসেন ১৯৭১ সালে ৭ই মার্চের বঙ্গবন্ধুর ভাষণটি বেতারে প্রচারের দাবি জানিয়ে আওয়ামী লীগ নেতা তোফায়েল আহমেদের নামে ছাপিয়ে দেন ইত্তেফাকে, কারণ তখন কোন নেতাকে টেলিফোনে পাওয়া যাচ্ছিল না। দৃশ্যত সাংবাদিকতার প্রচলিত রীতি লঙ্ঘন করে ইত্তেফাকে তোফায়েল আহমদের নামে উল্লিখিত বিবৃতিটি প্রকাশের ব্যবস্থা না করলে বঙ্গবন্ধৃর ৭ মার্চের ভাষণটি আদৌ রেডিওতে প্রচারিত হতো কিনা সে ব্যাপারে সন্দেহের অবকাশ আছে৷ ১৯৭১ সালে ইত্তেফাকেই কাজ করেছেন তিনি এবং 'ইত্তেফাক'-এর পাতায় সম্পাদকীয়, উপ-সম্পাদকীয় লিখেছেন এবং বস্তুনিষ্ঠ সংবাদ পরিবেশন করতেন। কোনো জরুরি তথ্য ওপারে পাঠাতে হলে শফিকুল কবিরকেই খবর দিতেন সিরাজুদ্দীন হোসেন যিনি তা আগরতলার কংগ্রেস ভবন পর্যন্ত পৌঁছে দিতেন৷
তিনি প্রবাসী সরকারের কাছে পূর্ব পাকিস্তানের আমেরিকান কনস্যুলেটের গোপন প্রতিবেদনটি পাঠিয়েছিলেন, যা পরে স্বাধীন বাংলা বেতার কেন্দ্র থেকে বারবার প্রচারিত হওয়ার মাধ্যমে বাংলাদেশের পক্ষে বিশ্ব জনমত গড়ে উঠতে সাহায্য করে। যুদ্ধের সময় সিরাজুদ্দীন হোসেন 'ঠগ বাছিতে গাঁ উজাড়' নামে একটি উপ-সম্পাদকীয় লেখেন যেখানে তিনি স্পষ্ট ভাষায় বলেন, যে দোষে শেখ মুজিবকে দোষী বলা হচ্ছে, পশ্চিমা রাজনীতিকরা সেই একই দোষে দুষ্ট ৷ এ সময় জামায়াতে ইসলামী বাংলাদেশের মুখপাত্র 'দৈনিক সংগ্রাম'-এ 'অতএব ঠগ বাছিও না' নামে একটি উপ সম্পাদকীয় লিখে তাঁকে পরোক্ষভাবে মৃত্যুর হুমকি দেয় ৷ কিন্তু এসব হুমকি তাঁর কলমকে থামিয়ে রাখতে পারেনি ৷ ১৯৭১ সালের ১০ ডিসেম্বর তাঁকে তাঁর শান্তিনগর, চামেলীবাগের ভাড়া বাড়ি থেকে ধরে নিয়ে যায় পাকিস্তানি বাহিনী ও আলবদর বাহিনীর লোকেরা ৷তারপর তাঁর আর কোন খোঁজ পাওয়া যায়নি।


title: সিরাজুদ্দীন হোসেন

text: ৩রা নভেম্বর, ২০১৩ সালে চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে সিরাজুদ্দিন হোসেন সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।


title: উইনিং (ব্যান্ড)

text: উইনিং বাংলাদেশের একটি ব্যান্ড যা ১৯৮৩ সালের ১লা জানুয়ারি গঠিত হয়। ব্যান্ডটি ৯০-এর দশকে বাংলাদেশে জনপ্রিয়তা অর্জন করে।


title: উইনিং (ব্যান্ড)

text:
৭০-এর দশকে পপ সম্রাট আজম খানের ব্যান্ডের কিছু সদস্য সিদ্ধান্ত নেন নিজেরা কিছু গান করার।তখন ১৯৮৩ সালে উইনিং ব্যান্ডটি গঠিত হয় যার সদস্য ছিলেন হায়দার হোসেন (গিটার ও ভোকাল),মিতুল(গিটার ও ভোকাল),
রঞ্জন (ড্রামস ও ভোকাল,শেলী (বেজ গিটার),রানা (কি-বোর্ড),ফাহিম (ইংরেজি গানের ভোকাল)।তাঁরা নির্জর নামের একটি টিভি অনুষ্ঠানে প্রথম অংশ নেন। ১৯৮৪ থেকে ১৯৮৫ সালের ভেতর ব্যান্ডের সদস্য মিতুল, হায়দার, ফাহিম ও রানা আমেরিকাতে পাড়ি জমান উন্নত জীবন এবং পড়াশোনার জন্য। তখন ব্যান্ডে কিছু সদস্য যোগ দেন ।১৯৮৫ সালে বাবু গিটারে ও ভোকালে ,রেজা রিদম গিটারে ও ভোকালে যোগ দেন, রেজা খান গিটার ও কি-বোর্ডে এবং বিপ্লব ১৯৮৬ সালে কি-বোর্ডে যোগ দেন।
১৯৮৬-৮৭ সালের দিকে উইনিং ব্যান্ড তাদের মূল ভোকালের খোঁজ শুরু করে। তখন বর্তমানে নগর বাউল ব্যান্ডের জেমসকে তারা কিছু সময়ের জন্য ব্যান্ডের সাথে অনুশীলনে রাখে।পরে ১৯৮৭ সালে চন্দন ব্যান্ডে যোগ দেয় গিটারিস্ট ও ভোকাল হিসেবে।


title: উইনিং (ব্যান্ড)

text: ১৯৮৮ সালে রঞ্জন ক্রিকেট খেলতে গিয়ে আহত হয়ে আংগুল ভেঙ্গে ফেলেন এবং আর ড্রামস বাজাতে সক্ষম ছিলেন না । এ অবস্থাতে টিপু ব্যান্ডে যোদ দেন ড্রামার হিসেবে।১৯৯১ সালে তাদের সেলফ টাইটেল অ্যালবাম উইনিং বের হয় এবং বাবু ও রেজা ব্যান্ড ত্যাগ করেন।তখন ব্যান্ডের নতুন সদস্য হিসেবে যোগ দেয় কি-বোর্ডে বিপ্লব ও সজল ম্যানেজার।


title: উইনিং (ব্যান্ড)

text: ১৯৯১ সাল থেকে ১৯৯৪ সাল ছিল ব্যান্ডের জন্য সবচেয়ে সফল সময়। এসময় তাঁরা বিভিন্ন কনসার্টে অংশ নেয়।১৯৯৪ সালে ব্যান্ডে আবার ভাঙ্গণ দেখা দেয়। রঞ্জন সিদ্ধান্ত নেন ব্যান্ড থেকে বিরতি নেয়ার, শেলী সিলেটে চা-বাগানে তার কর্মজীবন শুরু করে ও সজল তাঁর ব্যবসা নিয়ে ব্যস্ত হয়ে পড়েন।এ সময় দলে যোগ দেন মবিন যিনি পরে সড়ক দুর্ঘটনাতে নিহত হন।১৯৯৪ সালে ব্যান্ডের ২য় অ্যালবাম অচেনা শহর মুক্তি পায়।১৯৯৫ সাল থেকে ১৯৯৭ সাল পর্যন্ত ব্যান্ডে অনেক পরিবর্তন হয়।টিপু ব্যান্ড ত্যাগ করলে তার জায়গায় আসেন ইমন, মবিন ব্যান্ড ত্যাগ করেন শব্দ প্রকৌশলী হিসেবে কাজ করার জন্য। এসময় বর্তমানে মাইলস ব্যান্ডের সদস্য জুয়েল ব্যান্ডে কিছুদিন কাজ করেন।সবশেষে মোর্শেদ বেজ গিটারিস্ট হিসেবে এবং ভোকাল ও গিটারিস্ট রাসেল ব্যান্ডে যোগ দেয়। ১৯৯৮ সালে ইমন ব্যান্ড ত্যাগ করেন ও চন্দন ব্যান্ড ছেরে ১ বছরের জন্য ইংল্যান্ডে উচ্চ শিক্ষার জন্য পাড়ি জমান। এসময় ব্যান্ডের কার্যক্রম স্থবির হয়ে পড়ে।২০০০ সালে শেরাটনে উইনিং ব্যান্ডের নেসক্যাফে আনপ্লাগড কনসার্টটি ভীষণ সফল হয়।


title: উইনিং (ব্যান্ড)

text:
২০০০ সালের জুলাই মাসে চন্দন কানাডাতে অভিবাসী হিসেবে পাড়ি জমান এবং সেখানে উইনিং ব্যান্ডের প্রতিষ্ঠাতা সদস্য রঞ্জনের সাথে দেখা করেন।এদিকে বাংলাদেশেও উইনিং ব্যান্ড কাজ চালিয়ে যায় চন্দনকে ছাড়াই।কানাডাতে চন্দনও উইনিং ব্যান্ড চালিয়ে নেন এবং ২০০৩ সালে উইনিং প্রবাসে নামের অ্যালবাম বের করেন। বাংলাদেশেও চন্দনবিহীন উইনিং একটি অ্যালবাম ওই বছরই বের করে।কানাডাতে উইনিং মন্ট্রিল, অটোয়াসহ বিভিন্ন রাজ্যে কনসার্ট করে প্রবাসী বাংলাদেশী সম্প্রদায়ের জন্য।
২০১১ সালের ১লা জানুয়ারি উইনিং ব্যান্ডের পুনঃমিলনী হয় এবং সেখানে কনসার্ট ও গানের সিডি প্রকাশিত হয়।‘হৃদয় ভরে ভালবাসা’ নামের একটি একক অ্যালবাম করেছেন ব্যান্ডের ভোকাল চন্দন ২০১১ সালে অগ্নিবীণার ব্যানারে।


title: জেমস ব্লান্ট

text: জেমস হিলার ব্লাউন্ট (জন্ম ২২ ফেব্রুয়ারি ১৯৭৪), জেমস ব্লান্ট হিসেবে অধিক পরিচিত, একজন ইংলিশ কণ্ঠশিল্পী এবং সাবেক সেনাবাহিনীর কর্মকর্তা। তাঁর প্রথম অ্যালবাম "ব্যাক টু বেডল্যাম" এবং দুইটি একক সঙ্গীত, ইউ আর বিউটিফুল ও গুডবাই মাই লাভার তাকে খ্যাতি এনে দেয়। ২০০৬ পর্যন্ত জেমস ব্লান্ট পাঁচটি গ্র্যামি এ্যাওয়ার্ডের জন্য মনোনীত হন। পরবর্তি বছরে তিনি তাঁর দ্বিতীয় অ্যালবাম "অল দ্য লস্ট সোল্‌স" প্রকাশ করেন। তাঁর তৃতীয় অ্যালবাম "সাম কাইন্ড অফ ট্রাবল" ২০১০ এর নভেম্বরে প্রকশিত হয়। জেমস ব্লান্ট বিশ্বব্যাপী ১৫ মিলিয়নেরও অধিক অ্যালবাম বিক্রয় করেছেন।


title: জেমস ব্লান্ট

text: ব্লান্ট ন্যাটো-এর অধীনে ১৯৯৯ সালে কসভোতে সংঘর্ষ চলাকালে দায়িত্ব পালন করেছেন। ২০০৯ এর ৪ অক্টোবর নাগাদ, ব্লান্ট-এর প্রধান বাড়ি স্পেনের ইবিজা দ্বীপে।


title: জেমস ব্লান্ট

text: জেমস ব্লান্ট ইংল্যান্ডের উইল্টশায়ারের একটি সেনা হাসপাতালে জন্মগ্রহণ করেন। তিনি তাঁর বাবা-মায়ের প্রথম সন্তান। তাঁর মায়ের নাম জেন এ. এফ. এবং বাবার নাম চার্লস ব্লাউন্ট। জেমস তাঁর শৈশবকালের অধিকাংশ সময় ইংল্যান্ড, সাইপ্রাস এবং জার্মানিতে কাটিয়েছেন। তাঁর বাবা ছিলেন ব্রিটিশ সেনাবাহিনীর একজন কর্নেল ও মিলিটারি হেলিকপ্টার পাইলট।


title: জেমস ব্লান্ট

text: জেমস ব্লান্টের দুইজন ছোট ভাই-বোন রয়েছে। ব্লান্ট তাঁর বাবার কাছ থেকে পাইলট হবার আকাঙ্খা লাভ করেন। তিনি মাত্র ১৬ বছর বয়সে পাইলটের লাইসেন্স লাভ করেন। সেনাবাহিনীর চাকরির ক্ষেত্রে ব্লাউন্ট পরিবারের সুদীর্ঘকালের ইতিহাস আছে। ব্লান্ট ইন্ডিপেন্ডেন্ট স্কুলে তাঁর প্রাতিষ্ঠানিক শিক্ষা লাভ করেন। সাত বছর বয়সে তিনি বার্কশায়ারের এলস্ট্রি স্কুলে ভর্তি হন। এরপরে তিনি লন্ডনের উত্তর-পশ্চিমে অবস্থিত হ্যারো স্কুলে ভর্তি হন। এই বিদ্যালয় থেকে তিনি ইউনিভার্সিটি অফ ব্রিস্টলে সেনাবাহিনী-সমর্থিত একটি আসন লাভ করেন। এখানে তিনি অ্যারোস্পেস ম্যানুফ্যাকচারিং প্রকৌশল বিষয়ে পড়ালেখা করেন। পরবর্তিতে তিনি সমাজবিজ্ঞান বিষয়ে পরেন। ১৯৯৬ সালে তিনি সমাজবিজ্ঞানে স্নাতক ডিগ্রী লাভ করেন।


title: আমানুল হক

text: আমানুল হক (১৯২৫ - ৩রা এপ্রিল ২০১৩) একজন বাংলাদেশী আলোকচিত্রশিল্পী যিনি ভাষা আন্দোলনের সময় চিত্র ধারণে গুরুত্বপূর্ণ ভূমিকা পালন করেছিলেন। তার তোলা রফিকউদ্দিনের মাথায় গুলিবিদ্ধ ছবিটি পরবর্তীতে প্রমাণ করেছে যে, আন্দোলন ছত্রদের উপর পুলিশ হত্যার উদ্দেশ্যে গুলি ছুড়েছিল। পরবর্তীতে চলচ্চিত্রকার সত্যজিৎ রায়ের পথের পাঁচালিসহ বিভিন্ন চলচ্চিত্রে তিনি স্থির চিত্রগ্রাহক হিসেবে কাজ করেন। এছাড়া তিনি শেখ মুজিবুর রহমান ও তাজউদ্দীন আহমদের বিভিন্ন সময়ের ছবি তুলেছেন। ২০১১ সালে বাংলাদেশ সরকার তাকে একুশে পদক প্রদান করে।


title: আমানুল হক

text: আমানুল হক সিরাজগঞ্জের শাহজাদপুর গ্রামে ১৯২৫ সালে জন্ম গ্রহণ করেন। তার বাবার অণুপ্রেরণায় ছোটবেলা থেকেই তিনি আঁকাআঁকি করতেন। পরবর্তীতে আর্ট কলেজে লেখাপড়াও করেছেন। পরে তিনি চাকরি পান ঢাকা মেডিকেল কলেজে আর্টিস্ট কাম ফটোগ্রাফার পদে। মানবদেহের বিভিন্ন অঙ্গ-প্রত্যঙ্গ তিনি এঁকে দিতেন মেডিকেলের শিক্ষার্থীদের জন্য।


title: আমানুল হক

text: তিনি ১৯৫২ সালে ভাষা আন্দোলনের সঙ্গে জড়িয়ে পড়েন। ১৯৫২ সালের ২১শে ফেব্রুয়ারিতে ভাষা আন্দোলনের সময় তিনি তাঁর ক্যামেরা পকেটে লুকিয়ে রেখেছিলেন। ভাষা আন্দোলনে বিক্ষোভরত শিক্ষার্থীদের উপর পুলিশ গুলি ছুড়ে। গুলিতে নিহত অনেক শিক্ষার্থীদের ঢাকা মেডিকেল কলেজ হাসপাতালে নিয়ে আসা হয়। এরমধ্যে রফিকউদ্দিনের মাথায় গুলিবিদ্ধ লাশও ছিলো। সেসময় আমানুল হকের সাথে আন্দোলনের আরও ছবি তুলছিলেন জাতীয় অধ্যাপক এবং তৎকালীন ঢাকা বিশ্ববিদ্যালয়ের শিক্ষার্থী রফিকুল ইসলাম। রফিকুল ইসলামের ক্যামেরায় ফিল্ম না থাকায় আমানুল হকই মাথায় গুলিবিদ্ধ রফিকের লাশের একমাত্র ছবিটি তুলেন যা পরবর্তীতে ঐতিহাসিক প্রমাণ হিসেবে সংরক্ষিত হয়।


title: আমানুল হক

text: ছবিটির তিনটি কপি করা হয় যার একটি দেয়া হয় এ.এস.এম মোহসিনকে, মাজেদ খানকে (ইসলামের ইতিহাস বিভাগ, ঢাকা বিশ্ববিদ্যালয়) এবং শেষ কপিটি দেয়া হয় দৈনিক আজাদে প্রকাশের জন্য যিদিও আজাদ পত্রিকায় ছবিটি তখন ছাপা হয়নি। ছাত্ররা ছবিটি ব্যবহার করে লিফলেট ছাপায় এবং পুলিশ ছবিটি বাজেয়াপ্ত ও নিষিদ্ধ করে। অনেক পরে সাপ্তাহিক বিচিত্রার প্রচ্ছদে ছবিটি পুনঃপ্রকাশিত হয়।


title: আমানুল হক

text: ১৯৫২ সালে ভাষা আন্দোলনের ছবি তুলে আমানুল হক পরিচিত হয়ে উঠেন। ১৯৫৭ সালে টাঙ্গাইলের কাগমারীতে মওলানা আবদুল হামিদ খান ভাসানীর মহাসম্মেলনে তার আলোকচিত্রের একটি প্রদর্শনী হয়েছিল। সেখানে এসেছিলেন ভারত থেকে সাংবাদিক হিসেবে কবি সুভাষ মুখোপাধ্যায় এবং লেখক তারাশঙ্কর বন্দোপাধ্যায়। ১৯৫৪ সালের যুক্তফ্রন্ট নির্বাচনের সময় আমানুল হকের তোলা শহীদ রফিকের ছবিটি পোস্টার করে মুসলিম লীগের বিরুদ্ধে প্রচার করা হয়েছিল।


title: আমানুল হক

text: ছবিটির আলোকচিত্রী হিসেবে তৎকালীন সরকারের রোষানলে পরে তিনি কলকাতা পাড়ি জমান। সেখানে সুভাষ মুখোপাধ্যায়ের সহযোগিতায় ১৯৫৯ সালে সত্যজিত রায়ের সাথে পরিচিত হন। পরবর্তীতে সত্যজিৎ রায়ের পথের পাঁচালিসহ বিভিন্ন চলচ্চিত্রে তিনি স্থির চিত্রগ্রাহক হিসেবে কাজ করেন। বাংলাদেশ স্বাধীন হলে তিনি বাংলাদেশে চলে আসেন এবং ঢাকায় বসবাস করা শুরু করেন।


title: আমানুল হক

text: আমানুল হক ২০১১ সালে একুশে পদক লাভ করেন।


title: আনুষ্ঠানিক শিক্ষা

text: আনুষ্ঠানিক শিক্ষা বলতে স্কুল, কলেজ, বিশ্ববিদ্যালয় প্রভৃতি প্রতিষ্ঠানের মাধ্যমে ধারাবাহিক এবং ক্রম উচ্চস্তরে বিন্যস্ত শিক্ষাব্যবস্থাকে বোঝানো হয়। আনুষ্ঠানিক শিক্ষাব্যবস্থার একটি সুনির্দিষ্ট কাঠামো থাকে। শিক্ষার্থী একটি বয়সে আনুষ্ঠানিক উপায়ে শিক্ষা অর্জন শুরু করে এবং ধারাবাহিকভাবে ধাপে ধাপে অগ্রসর হতে থাকে।


title: আনুষ্ঠানিক শিক্ষা

text: বাংলাদেশে ১৯৭৪ সালের শিক্ষা কমিশন রিপোর্টের আলোকে ১৯৭৭ সালে প্রণীত হয় আনুষ্ঠানিক শিক্ষার জন্য নতুন শিক্ষাক্রম ও পাঠ্যসূচী।


ইনস্টিটিউট অব লেদার ইঞ্জিনিয়ারিং এন্ড টেকনোলজি শিক্ষা প্রতিষ্ঠান যা ১৯৪৭ সালে প্রতিষ্ঠিত হয়। শিক্ষা প্রতিষ্ঠানটির নিজস্ব সম্পদের মূল্যমান প্রায় ৪০০ কোটি টাকা।


পূর্ব পাকিস্তানের জনগণকে চামড়া ও চামড়াজাত শিল্পে কারিগরিভাবে দক্ষ জনসম্পদ হিসেবে গড়ে তোলার উদ্দেশ্যে ১৯৪৭ সালে পূর্ব পাকিস্তানে ইস্ট বেঙ্গল ট্রেনিং ইনস্টিটিউট নামের একটি প্রতিষ্ঠান প্রতিষ্ঠিত হয়। ১৯৪৯ সালের ১০ জুন থেকে এই প্রতিষ্ঠানের একাডেমিক কার্যক্রম শুরু হয়। ১৯৫২ সালে ইস্ট পাকিস্তান ইনস্টিটিউট অব লেদার টেকনোলজি নামে এর নতুন নাম দেওয়া হয়। ১৯৭৯ সাল পর্যন্ত এখানে ডিপ্লোমা, সার্টিফিকেট কোর্স এবং কারিগরি পর্যায়ের শিক্ষা ব্যবস্থা চালু ছিল। অর্থনীতিতে চামড়া শিল্পের অবদানের কথা চিন্তা করে বাংলাদেশ সরকার আধুনিক যন্ত্রপাতি ও উন্নত সিলেবাসে মাধ্যমে ১৯৮০ সালে এই প্রতিষ্ঠানটিকে ঢাকা বিশ্ববিদ্যালয়ের বিজ্ঞান অনুষদের অধীনে নিয়ে আসে। এর নাম দেওয়া হয় বাংলাদেশ কলেজ অব লেদার টেকনোলজি ।
এই প্রতিষ্ঠান থেকে প্রকৌশল বিষয়ে বিএসসি ডিগ্রি দেওয়া শুরু করা হয়। ২০১১ সালে এই প্রতিষ্ঠানটিকে ঢাকা বিশ্ববিদ্যালয়ের একটি ইনস্টিটিউট করা হয় এবং এর নামকরণ করা হয় “ইনস্টিটিউট অব লেদার ইঞ্জিনিয়ারিং এন্ড টেকনোলজি”।


title: ইনস্টিটিউট অব লেদার ইঞ্জিনিয়ারিং এন্ড টেকনোলজি

text: স্নাতক পর্যায়ে নিমোক্ত তিনটি বিষয়ে শিক্ষা দান করা হয়ঃ


text: স্নাতকোত্তর পর্যায়ে শুধুমাত্র একটি বিষয়ে শিক্ষা দান করা হচ্ছেঃইনস্টিটিউট অব লেদার ইঞ্জিনিয়ারিং এন্ড টেকনোলজির ভর্তি পরীক্ষা ঢাকা বিশ্ববিদ্যালয়ের “ক” ইউনিট এর অধীনে নেওয়া হয়। এই ইনস্টিটিউটে প্রতিটি বিভাগে ৪০টি করে মোট ১২০টি আসন ছিল যা এখন প্রতি বিভাগে ১০ টি করে আসন বৃদ্ধি করে সর্বমোট ১৫০ টি করা হয়েছে। ২০১০-২০১১ শিক্ষাবর্ষে এই প্রতিষ্ঠানটি কোন ছাত্রকে ভর্তি করেনি।


text: ইনস্টিটিউট অব লেদার ইঞ্জিনিয়ারিং এন্ড টেকনোলজিতে একটি ছাত্রাবাস রয়েছে যার নাম ডঃ কুদরত-ই-খুদা ছাত্রাবাস। মোট ৩০০জন ও এথলেট সুলতানা কামাল হোস্টেলে ৩০০ জন ছাত্রীর থাকার ব্যাবস্থা আছে।


title: খাজা আহসানুল্লাহ

text: নবাব খাজা আহসানুল্লাহ (১৮৯৬-১৯০১) খান বাহাদুর কেসিআইই ব্রিটিশ ভারতের ঢাকার নবাব ছিলেন। তিনি একজন বিখ্যাত উর্দূ সাহিত্যিক ও ছিলেন। ১৮৭১ সালে খান বাহাদুর, ১৮৭৫ সালে নওয়াব, ১৮৯১ সালে সিআইই, ১৮৯২ সালে নওয়াব বাহাদুর ও ১৮৯৭ খ্রিস্টাব্দে "কেসিআইই" উপাধি লাভ করেন। তিনি ১৮৯০ খ্রিস্টাব্দে প্রথমবার এবং ১৮৯৯ খ্রিস্টাব্দে দ্বিতীয়বার ব্রিটিশ বড়লাটের আইনসভার সদস্য মনোনীত হয়েছিলেন। তৎকালীন রাজনৈতিক প্রেক্ষাপটে তিনি মুসলিম রাজনৈতিক ধারার সমর্থক ও পৃষ্ঠপোষক ছিলেন।


title: খাজা আহসানুল্লাহ

text: তিনি ১৮৪৬ খ্রিস্টাব্দের ২২শে ডিসেম্বর নবাব খাজা আব্দুল গণির ঔরসে মাতা ইসমতুন্নেসার গর্ভে জন্মলাভ করেন। শৈশবে তিনি মাতৃভাষা বাংলা ছাড়াও আরবি, উর্দূ ও ফার্সি ভাষা শিক্ষালাভ করেন। তিনি বাল্যকালেই কোরআন এ হাফেজ হন। ২২বছর বয়সে তিনি তার পারিবারিক সম্পত্তির দায়িত্বভার গ্রহণ করেন।


title: খাজা আহসানুল্লাহ

text: নওয়াব খাজা আহসানুল্লাহ একজন দানবীর ছিলেন। হিসাব করা হয়েছে যে, তিনি বিভিন্ন জনকল্যাণমূলক কাজে অন্তত: ৫০ লক্ষাধিক টাকা দান করেছিলেন। যেমন, ঢাকার হোসেনী দালান পুনর্নির্মাণে এক লক্ষ টাকা, ঢাকার প্লেগ মহামারী নিবারণে এক লক্ষ টাকা (১৮৯৮খ্রি:), কুমিল্লা শহর উন্নয়নে (১৮৯৮) ৮০ হাজার টাকা, বড়লাটের দুর্ভিক্ষ তহবিলে ৫০ হাজার টাকা, মিটফোর্ড হাসপাতালে বিভিন্ন সময়ে দান প্রায় এক লক্ষ টাকা, ঢাকায় লেডি ডাফরিন মহিলা হাসপাতাল নির্মাণে (১৮৮৮ খ্রি:) ৫০ হাজার টাকা ইত্যাদি। প্রতি বছর ৩০-৪০ জন দরিদ্র মুসলমানকে হজে যাওয়ার প্রয়োজনীয় ব্যয় তিনি বহন করতেন। এছাড়া মক্কায় "নহরে জুবায়দা" নামে খাল সংস্কারে তিনি ৬০ হাজার টাকা দান করেছিলেন । তিনি ঢাকার সার্ভে স্কুলটিকে ইঞ্জিনিয়ারিং স্কুলে (বর্তমানে বাংলাদেশ প্রকৌশল বিশ্ববিদ্যালয়) উন্নীত করার পরিকল্পনা বাস্তবায়নের স্বার্থে এক লক্ষ ১২ হাজার টাকা প্রদানের প্রতিশ্রুতি দিয়েছিলেন। জীবদ্দশায় তা সম্ভব হয়নি। তাঁর মৃত্যুর পর তাঁর পুত্র নওয়াব সলিমুল্লাহ ১৯০২ খ্রিস্টাব্দে এই প্রতিশ্রুতি রক্ষা করেছিলেন।


title: খাজা আহসানুল্লাহ

text: ১৯০১ খ্রিস্টাব্দের ৭ ডিসেম্বর তারিখে ঢাকা শহরে প্রথম বৈদ্যুতিক বাতির ব্যবস্থা করা হয়। এই ব্যাপারে তিনি ছিলেন অন্যতম উদ্যোক্তা। কেবল তাই নয় এই পরিকল্পনার বাস্তবায়নের স্বার্থে তিনি সাড়ে চার লক্ষ টাকা দান করেছিলেন। তিনি ১৮৯৯ সালে ঢাকা মোহামেডান স্পোর্টিং ক্লাব প্রতিষ্ঠায় পৃষ্ঠপোষকতা দিয়েছেন। কলকাতার সেন্ট্রাল ন্যাশনাল মোহামেডান অ্যাসোসিয়েশন ও এশিয়াটিক সোসাইটির সদস্য ছিলেন। ঢাকায় তিনি মোহামেডান লিটারারি সোসাইটির শাখা প্রতিষ্ঠা করেন। তাঁরই নির্দেশনায় ঢাকা থেকে ১৮৮৪ খ্রিস্টাব্দে "আহসানুল কাসাস" নামে একটি উর্দু পত্রিকা প্রকাশিত হতো।


title: খাজা আহসানুল্লাহ

text: খাজা আহসানুল্লাহ একাধারে গীতিকার, নাট্যকার ও কণ্ঠশিল্পী ছিলেন। তিনি বেশ কিছু ঠুমরী ঢংয়ের গীত রচনা করেন। তাঁর রচিত উর্দু নাটকগুলো নওয়াববাড়িতে মঞ্চস্থ হতো। তিনি উর্দু ও ফার্সি ভাষায় কবিতা রচনা করতেন। তিনি "শাহীন" (যার অর্থ রাজপাখী) এই কাব্যনাম ধারণ করেছিলেন। "কুল্লিয়াতে শাহীন" নামে তাঁর উর্দু-ফার্সি কাব্যগ্রন্থ প্রকাশিত হয়েছিল। তার নির্দেশনায় ঢাকা থেকে ১৮৮৪ সালের "আহসানুল কাসাস" নামে উর্দু পত্রিকা প্রকাশিত হয়। তিনি নিয়মিত রোজনামচা লিখতেন। তাঁর লেখা "তারিখে খান্দানে কাশ্মীরিয়াহ" (কাশ্মীরি বংশের ইতিহাস) নামক (অপ্রকাশিত) একটি গ্রন্থের পাণ্ডুলিপি ঢাকা বিশ্ববিদ্যালয় গ্রন্থাগারে সংরক্ষিত আছে। শৌখিন ফটোগ্রাফার হিসেবে কলকাতার ফটোগ্রাফি সোসাইটির সদস্য হয়েছিলেন।


title: খাজা আহসানুল্লাহ

text: তিনি ১৯০১ খ্রিস্টাব্দের ১৬ ডিসেম্বর ইন্তেকাল করেন। বেগমবাজারে পারিবারিক গোরস্থানে তাঁকে দাফন করা হয়। তাঁর নামে পুরান ঢাকার একটি রাস্তা, বিখ্যাত আহসান মঞ্জিল এবং বুয়েটে একটি ছাত্রবাস (হল) রয়েছে।


title: ওপেন সোর্স অপারেটিং সিস্টেমসমূহের মধ্যে তুলনা

text: এই নিবন্ধে টেবিলের মাধ্যমে ফ্রি সফটওয়্যার/ মুক্ত সোর্স অপারেটিং সিস্টেমের মধ্যে পার্থক্য দেখানো হয়েছে। এখানে বৈশিষ্টগুলি নিয়ে আলোচনা করা হয়েছে সেগুলি সর্বশেষ সংস্করণের নয়, বরং প্রথম বা প্রথম দিকের সংস্করণগুলির মধ্যে তুলনা করা হয়েছে।


title: প্রসন্নকুমার ঠাকুর

text: প্রসন্নকুমার ঠাকুর (২১ ডিসেম্বর, ১৮০১ - ৩০ অগস্ট, ১৮৬৮) ছিলেন ঊনবিংশ শতাব্দীর এক সমাজ সংস্কারক। তিনি ছিলেন হিন্দু কলেজের (অধুনা প্রেসিডেন্সি বিশ্ববিদ্যালয়) অন্যতম প্রতিষ্ঠাতা গোপীমোহন ঠাকুরের পুত্র। তিনি ঠাকুর পরিবারের পাথুরিয়াঘাটা শাখার সদস্য ও তৎকালীন হিন্দুসমাজের একজন রক্ষণশীল নেতা ছিলেন।


title: প্রসন্নকুমার ঠাকুর

text: প্রসন্নকুমার স্বগৃহে ও শেরবার্ন'স স্কুলে লেখাপড়া শেখেন। ১৮১৭ সালে হিন্দু কলেজ প্রতিষ্ঠিত হলে তিনি সেখানেও ভর্তি হন। স্মৃতিশাস্ত্র ও পাশ্চাত্য আইনবিদ্যায় তিনি বিশেষ পাণ্ডিত্য অর্জন করে দেওয়ানি আদালতে আইনব্যবসা শুরু করেন। কিছুকাল পরে তিনি সরকারি আইনজীবী নিযুক্ত হন। ১৮৫০ সালে পারিবারিক সম্পত্তি দেখাশোনার উদ্দেশ্যে তিনি সেই পদ থেকে ইস্তফা দেন। ১৮৫৪ সালে ভাইসরয় কাউন্সিল গঠিত হলে তিনি ক্লার্ক-অ্যাসিস্ট্যান্ট রূপে সেই পরিষদে যোগ দিয়েছিলেন। সমসাময়িক যুগে তিনি ছিলেন একজন গণ্যমান্য ধনী বাঙালি।


title: প্রসন্নকুমার ঠাকুর

text: প্রসন্নকুমার ঠাকুর ছিলেন ১৮২৩ সালে প্রতিষ্ঠিত রক্ষণশীল সংস্থা "গৌড়ীয় সমাজ"-এর প্রতিষ্ঠাতা-সম্পাদক। তা সত্ত্বেও তিনি রামমোহন রায়ের সতীদাহ প্রথা-বিলোপ আন্দোলনে অংশ গ্রহণ করেছিলেন। ১৮৩০ সালের ব্রাহ্মসভার অছি সনদ অনুযায়ী, প্রসন্নকুমার ছিলেন উক্ত সভার প্রথম যুগের একজন অছি। অপৌত্তলিকতাবাদী রামমোহনের অনুগামী হয়েও গৃহে দুর্গোৎসব করায়, ডিরোজিও তাঁর তীব্র সমালোচনা করেছিলেন।


title: প্রসন্নকুমার ঠাকুর

text: প্রসন্নকুমার সেই যুগে একাধিক সংগঠনের সঙ্গে যুক্ত ছিলেন। দ্বারকানাথ ঠাকুরের সঙ্গে ল্যান্ডহোল্ডার্স সোসাইটি ও ব্রিটিশ ইন্ডিয়ান অ্যাসোসিয়েশন প্রতিষ্ঠায় তিনি সক্রিয় ভূমিকা গ্রহণ করেছিলেন। ১৮৬৭ সালে তিনি ব্রিটিশ ইন্ডিয়ান অ্যাসোসিয়েশনের সভাপতিও হয়েছিলেন।


title: প্রসন্নকুমার ঠাকুর

text: শিক্ষাবিস্তারেও তিনি গুরুত্বপূর্ণ ভূমিকা গ্রহণ করেছিলেন। তাঁর দানের অর্থে কলকাতা বিশ্ববিদ্যালয়ের বিখ্যাত "ঠাকুর আইন অধ্যাপক" পদটি সৃষ্টি হয়। জমিদারদের মুখপাত্র হিসাবে তিনি নীতিগতভাবে সিপাহী বিদ্রোহের বিরোধিতা করেন। ব্রিটিশ সরকার ১৮৬৬ সালে তাঁকে "সিএসআই" উপাধি প্রদান করেছিল। তাঁর লেখা দু'টি বই হল "অ্যান অ্যাপিল টু কান্ট্রিমেন" ও "টেবিল অফ সাকসেশন অ্যাকর্ডিং টু হিন্দু ল অফ বেঙ্গল"।


title: প্রসন্নকুমার ঠাকুর

text: ১৭৯৬ সালে রাশিয়ান পণ্ডিত অভিযাত্রী গেরাসিম স্তেপানোভিচ লেবেদেফ প্রথম বাংলা নাটক মঞ্চস্থ করেছিলেন। কিন্তু এর পর এই ধারায় বিশেষ অগ্রগতি হয়নি। ১৮৩২ সালে প্রসন্নকুমার তাঁর নারকেলডাঙার বসতবাড়িতে একটি অস্থায়ী নাট্যমঞ্চ স্থাপন করেন। সেখানে মাত্র কয়েকটি ইংরেজি নাটক মঞ্চস্থ হয়েছিল। তবে এই উদ্যোগ অন্যদের অনুপ্রাণিত করতে সক্ষম হয়েছিল।


title: প্রসন্নকুমার ঠাকুর

text: প্রসন্নকুমার সারাজীবন খ্রিস্টান মিশনারিদের কাজকর্মের বিরোধিতা করেছিলেন। তা সত্ত্বেও তাঁর পুত্র জ্ঞানেন্দ্রমোহন ঠাকুর (১৮২৬-১৮৯০) ১৮৫১ সালে খ্রিস্টধর্মে দীক্ষিত হয়েছিলেন। তিনি ছিলেন মেধাবী ছাত্র। পরবর্তীকালে তিনি রেভারেন্ড কৃষ্ণমোহন বন্দ্যোপাধ্যায়ের কন্যা কমলমণিকে বিবাহ করেন। জ্ঞানেন্দ্রমোহন ইংল্যান্ডে গিয়ে হিন্দু আইন ও বাংলার অধ্যাপনাও করেছিলেন। তিনিই ছিলেন প্রথম ভারতীয় ব্যারিস্টার। ভারতে ফিরে তিনিও পিতার ন্যায় আইন ব্যবসায়ে আত্মনিয়োগ করেন।


title: গ্নু

text: গ্নু () একটি অপারেটিং সিস্টেম এবং বিস্তৃত কম্পিউটার সফটওয়্যারের সম্মিলন। গ্নু পরিপূর্ণভাবে ফ্রি সফটওয়্যার দ্বারা গঠিত, যাদের অধিকাংশই গ্নু প্রকল্পের নিজস্ব জেনারেল পাবলিক লাইসেন্স গ্নু জিপিএলের অধীনে লাইসেন্সকৃত।


title: গ্নু

text:
"গ্নু" বা "GNU" হলো "GNU's Not Unix!"-এর পুনসংক্ষিপ্ত রূপ। এমন নামের কারণ, যদিও গ্নু ইউনিক্স-সদৃশ, এর সাথে ইউনিক্সের তফাৎ হলো এটি ফ্রি, যেখানে ইউনিক্স ফ্রি নয়। তাছাড়াও গ্নুতে ইউনিক্সের কোন কোডই ব্যবহার করা হয়নি।
গ্নু প্রকল্পে একটি অপারেটিং সিস্টেম কার্নেল, গ্নু হার্ড, অন্তর্ভূক্ত রয়েছে, যেটিই এফএসএফের মূল লক্ষ্যবস্তু ছিলো।
যাইহোক, নন-গ্নু কার্নেল, যেমন — লিনাক্সও গ্নু সফটওয়্যারের সাথে ব্যবহার করা যায়, কারণ গ্নু হার্ড এখনও সাধারণের ব্যবহারোপযোগী নয়। গ্নু সফটওয়্যার ও লিনাক্স কার্নেলের এমন সম্মিলন গ্নু/লিনাক্স, গ্নু+লিনাক্স বা শুধু লিনাক্স নামে পরিচিত।


title: গ্নু

text:
রিচার্ড স্টলম্যান গ্নু অপারেটিং সিস্টেমের এই পরিকল্পনার কথা net.unix-wizards এবং net.usoft নিউজগ্রুপে জানান ২৭ সেপ্টেম্বর ১৯৮৩ সালে। সফটওয়্যার ডেভলপমেন্টের কাজ শুরু হয় ৫ জানুয়ারি ১৯৮৪ সালে। এর আগে তিনি এমআইটির আর্টিফিশিয়াল ইন্টেলিজেন্স ল্যাব থেকে অবসর গ্রহণ করেন। কারণ এই প্রতিষ্ঠানের সাথে যুক্ত থাকার কারণে গ্নু সফটওয়্যারের ডেভলপমেন্ট বা বিনামূল্যে বিতরণের ক্ষেত্রে সমস্যা হতে পারে অথবা প্রতিষ্ঠানের পক্ষ থেকে সফটওয়্যারগুলোর মালিকানার দাবি উত্থাপন হতে পারে। রিচার্ড স্টলম্যান গ্নু নামটি নির্বাচন করেছেন বিভিন্ন শব্দের খেলা এবং "দ্য গঞ্জ" নামের একটি গান থেকে।
এ প্রকল্পের মূল লক্ষ্য ছিল সম্পূর্ণরূপে ফ্রি সফটওয়্যারের সমন্বয়ে একটি অপারেটিং সিস্টেম তৈরী করা। স্টলম্যান চেয়েছিলেন কম্পিউটার ব্যবহারকারীরা যেন "স্বাধীন" থাকতে পারেন, যেমনটা ছিলেন ১৯৬০ এবং ১৯৭০ এর দশকে। সে সময় সফটওয়্যার ব্যবহারকারীরা তাদের ব্যবহৃত সফটওয়্যারের সোর্স কোড নিয়ে স্টাডি, অন্য যে কারও সাথে শেয়ার করা, সফটওয়্যারে যে কোনো ধরনের পরিবর্তন করার স্বাধীনতা পেতেন। এমনকি পরিবর্তীত সফটওয়্যারসমূহ পুনরায় প্রকাশ করার ব্যাপারেও কোনো বাধা ছিল না ব্যবহারকারীদের। গ্নু ইশতেহারে মার্চ ১৯৮৫ সালে এই দর্শনটি উল্লেখ করা হয়েছিল।


title: গ্নু

text:
রিচার্ড স্টলম্যানের আইটিএসে কাজ করার অভিজ্ঞতা ছিল এবং এটিই তাকে একটি পোর্টেবল অপারেটিং সিস্টেম তৈরীতে উদ্বুদ্ধ করেছিল। আইটিএসে ছিল অ্যাসেমব্লি প্রোগ্রামিং ভাষায় লেখা একটি অপারেটিং সিস্টেম, যা পিডিপি-১০ কম্পিউটার স্থাপত্যের উদ্দেশ্যে তৈরী করা হয়েছিল, তবে এই ডিভাইসটির ডেভলপমেন্ট বন্ধ হয়ে যাওয়ায় অপারেটিং সিস্টেমটির ব্যবহারও কমে আসছিল। সিদ্ধান্ত নেয়া হয় গ্নু ইউনিক্সের সমপর্যায়ের একটি অপারেটিং সিস্টেম হিসবে তৈরী করা হবে। সে সময় ইউনিক্স একটি জনপ্রিয়
মালিকানাধিন অপারেটিং সিস্টেম ছিল। ইউনিক্সের ডিজাইন প্রমাণ করেছে যে এটি কার্যকর, একই সাথে এটি মডিউলার ছিল, ফলে এর অংশগুলি বিভিন্ন সংযোজন করার সুযোগ ছিল।


title: গ্নু

text: প্রয়োজনীয় প্রায় সকল সফটওয়্যারই একেবারে নতুন করে লিখতে হয়েছিল যদিও সহজলভ্য বিভিন্ন ফ্রি সফটওয়্যার উপাদান ছিলো যেমন টেক্স টাইপসেট সিস্টেম এবং এক্স উইন্ডো সিস্টেম। গ্নুর অধিকাংশ অংশ তৈরী করেছে স্বেচ্ছাসেবকরা; অনেকে তাদের অবসর সময়ে কাজ করেছেন, বিভিন্ন কোম্পানি, শিক্ষাপ্রতিষ্ঠান এবং অলাভজনক প্রতিষ্ঠন থেকে পাওয়া পারিশ্রমিকের বিনিময়েও কাজ করেছেন অনেকে। ১৯৮৫ সালের অক্টোবরে স্টলম্যন ফ্রি সফটওয়্যার ফাউন্ডেশন (এফএসএফ) প্রতিষ্ঠা করেন। ১৯৮০ এর শেষে এবং ১৯৯০ সময়ের মধ্যে এফএসএফ গ্নু এর জন্য প্রয়োজনীয় সফটওয়্যার তৈরীর জন্য ডেভলপার নিয়োগ দেয়।


title: গ্নু

text: ধীরে ধীরে বিভিন্ন ব্যবসা প্রতিষ্ঠান গ্নুর ডেভলপমেন্ট, বিক্রয়, বিতরণ এবং কারিগরি সহায়তার ব্যপারে সাহায্য করতে শুরু করে। এই সকল প্রতিষ্ঠানসমূহের মধ্যে সিগনাস সল্যুশনস অন্যতম যা বর্তমানে রেড হ্যাটের একটি অংশ।


title: গ্নু

text: সিস্টেমটির প্রাথমিক উপাদানগুলোর মধ্যে রয়েছে গ্নু কম্পাইলার কালেকশন (জিসিসি), গ্নু সি লাইব্রেরি (জিলিবসি), এবং গ্নু কোর ইউটিলিটিজ (কোরইউটিলস) রয়েছে। তবে আরও গ্নু ডিবাগার (জিডিবি), গ্নু বাইনারি ইউটিলিটিজ (বিনইউটিলস), গ্নু ব্যাশ শেল এবং গ্নোম ডিইও রয়েছে। গ্নু এপ্লিকেশন ও ইউটিলিটির লিনাক্স পোর্টে গ্নু ডেভেলপাররা অবদান রেখেছে, যেগুলো বর্তমানে বিএসডি সংস্করণ, সোলারিস এবং ম্যাকওএসেও ব্যাপকভাবে ব্যবহৃত হয়।


title: গ্নু

text: অনেকগুলো গ্নু প্রোগ্রাম অন্যান্য অপারেটিং সিস্টেমেও পোর্ট হয়েছে, যেখানে মালিকানাধীন প্ল্যাটফর্ম, যেমন মাইক্রোসফট উইন্ডোজও ও ম্যাকওএসও রয়েছে। ইউনিক্স প্রতিলিপির চেয়ে গ্নু প্রোগ্রামগুলো আরও বেশি নির্ভরযোগ্য বিবেচিত হয়।


title: গ্নু

text: নভেম্বর ২০১৫ মোতাবেক, গ্নু ডেভেলপমেন্ট সাইটে হোস্টকৃত সর্বমোট ৪৬৬টি গ্নু প্যাকেজ রয়েছে।


title: গ্নু

text: গ্নু প্রকল্পের প্রাতিষ্ঠানিক কার্নেল ছিলো গ্নু হার্ড মাইক্রোকার্নেল; তবে, ২০১২ মোতাবেক, লিনাক্স কার্নেল প্রাতিষ্ঠানিকভাবে লিনাক্স-লিব্রে হিশেবে গ্নু প্রকল্পের একটি অংশে পরিণত হয়।


title: গ্নু

text: ডেবিয়ান গ্নু/হার্ড ২০১৫ ডিস্ট্রোর এপ্রিল ৩০, ২০১৫ সালের মুক্তির সাথে গ্নু ওএস এখন থেকে কম্পিউটারে ইন্সটল ও ব্যবহারের জন্যে প্রয়োজনীয় সব উপাদান সরবরাহ করে। যার মধ্যে রয়েছে, গ্নু হার্ড কার্নেল, যেটি বর্তমানে প্রাক উৎপাদন পর্যায়ে রয়েছে।


title: গ্নু

text: হার্ড যেহেতু উৎপাদনে ব্যবহারে উপযোগী নয়, ব্যবহারিকভাবে এ অপারেটিং সিস্টেমগুলো লিনাক্স ডিস্ট্রিবিউশন। এগুলোতে লিনাক্স কার্নেল, গ্নু উপাদান এবং অন্য ফ্রি সফটওয়্যার প্রকল্পের সফটওয়্যার অন্তর্ভূক্ত রয়েছে। ২০১১ সালে উবুন্টু লিনাক্স ডিস্ট্রিবিউশনের সমস্ত প্রোগ্রাম কোড দেখে বুঝা যায়, এটি গনোমসহ ১৩% গ্নু বেষ্টিত, যেখানে লিনাক্স বেষ্টন করে আছে ৬%।


title: গ্নু

text: অন্যান্য কার্নেল, যেমন ফ্রিবিএসডি কার্নেলও গ্নু সফটওয়্যারের সাথে সংযুক্ত করে নতুন অপারেটিং সিস্টেম নির্মান করা যায়। এফএসএফের মতে, যেসব অপারেটিং সিস্টেম গ্নু উপাদান ও লিনাক্স কার্নেল ব্যাবহার করে, তাদেরকে গ্নু/লিনাক্স ডাকা উচিত। গ্নু প্রকল্প জিনিউসেন্স, ট্রিস্কল ও প্যারাবোলা গ্নু/লিনাক্স-লিব্রে পরিগ্রহণ করেছে। গ্নুয়ের অন্যান্য সংস্করণ যেগুলো হার্ড কার্নেল ব্যবহার করে না, তাদের মধ্যে রয়েছে, ডেবিয়ান গ্নু/কেফ্রিবিএসডি এবং ডেবিয়ান গ্নু/নেটবিএসডি।


title: গ্নু

text:
গ্নুর লোগো হলো একটি গ্নুর মাথা। ইটিয়েন সুভাস মূল লোগোটির ডিজাইনার হলেও, অরেলিও হ্যাকার্টের আরও বোল্ড ও সিম্পল ডিজাইনটি বর্তমানে ব্যবহৃত হয়। গ্নু সফটওয়্যারে এ লোগো দেখা যায়। ছাপানো বা ইলেকট্রনিক ডকুমেন্টেশন ও ফ্রি সফটওয়্যার ফাউন্ডেশন ম্যাটারিয়ালেও এ লোগোর দেখা মিলে।
এখানে উল্লেখিত ছবিটি, প্রাতিষ্ঠানিল লোগোর একটি পরিবর্তিত সংস্করণ। গ্নু প্রকল্পের ৩০তম বার্ষিকীতে ফ্রি সফটওয়্যার ফাউন্ডেশন এটি তৈরী করে।


title: প্রথম গোপাল

text: গোপাল (জন্ম: - ৭৭০ মৃত্যু) ছিলেন বাংলার পাল রাজবংশের প্রতিষ্ঠাতা। তিনি ৭৫০ থেকে ৭৭০ খ্রিস্টাব্দ পর্যন্ত রাজত্ব করেন। পাল রাজাদের নামের শেষে "পাল" শব্দাংশটির অর্থ "রক্ষাকর্তা"। তাঁদের সঠিক জাতি-পরিচয় জানা যায় নি।


title: প্রথম গোপাল

text: তিব্বতী বৌদ্ধ পণ্ডিত "তারানাথ" ও "খালিমপুর" তাম্রলিপির বয়ান অনুসারে, গৌড়রাজ শশাঙ্কের মৃত্যুর পর এক শতাব্দী কাল ছিল বাংলার ইতিহাসে ঘোর অরাজকতা ও গৃহবিবাদের যুগ। বাংলা ইতিহাসে এই যুগটি "মাৎস্যন্যায়" নামে পরিচিত। মৎস্য জগতে বড় মাছ যেমন ছোট মাছকে গিলে খায়, তেমনি বাংলায় এই সময় শক্তিমানেরা দুর্বলদের উপর নিরন্তর অত্যাচার চালিয়ে যাচ্ছিল। দেশের জনসাধারণের দুর্দশার অন্ত ছিল না। ব্যবসাবাণিজ্য বিপর্যস্ত হয়ে পড়েছিল। রৌপ্যমুদ্রার আদানপ্রদান বন্ধ হয়ে গিয়েছিল। সর্বোপরি বাংলার প্রধান বন্দর তাম্রলিপ্ত ধ্বংসপ্রাপ্ত হয়েছিল। বাংলার এই সামাজিক, রাজনৈতিক ও অর্থনৈতিক বিশৃঙ্খলার হাত থেকে মুক্তি পেতে, ৭৫০ খ্রিস্টাব্দে 'প্রকৃতিপুঞ্জ' অর্থাৎ, বাংলার প্রধান নাগরিকবৃন্দ গোপাল নামে এক জনপ্রিয় সামন্ত নেতাকে বাংলার রাজপদে নির্বাচিত করেন।


title: প্রথম গোপাল

text: গোপালের জাতি-পরিচয় সঠিক ভাবে জানা যায় নি। গোপালের পুত্র ধর্মপালের রাজত্বের ৩৪তম বর্ষে রচিত খালিমপুর তাম্রলিপি থেকে জানা যায়, গোপাল ছিলেন বপ্যট নামে এক যোদ্ধার পুত্র এবং দয়িতবিষ্ণু নামে এক "সর্ববিদ্যাশুদ্ধ" পণ্ডিতের পৌত্র।") তারানাথের মতে, গোপাল ছিলেন গোঁড়া বৌদ্ধ এবং ওদন্তপুরী মহাবিহারের প্রতিষ্ঠাতা। পাল সভাকবি সন্ধ্যাকর নন্দী "রামচরিত" কাব্যে পাল রাজাদের "সমুদ্রকুলোদ্ভূত" বলেছেন। আবুল ফজল পাল রাজাদের কায়স্থ বলে বর্ণনা করেন। রামচরিতে বরেন্দ্রভূমি অর্থাৎ উত্তরবঙ্গকে পাল রাজাদের পিতৃভূমি ("জনকভূ") বলা হয়েছে।


title: প্রথম গোপাল

text: গোপালের রাজত্বকাল বা রাজ্যবিস্তার সম্পর্কে বিশেষ কিছু জানা যায় নি। তবে এটুকু জানা যায় যে, তিনি সমগ্র বাংলা অধিকার করতে সক্ষম হয়ে ছিলেন। গোপাল ২০ বছর রাজত্ব করেন। তাঁর মৃত্যুর পর তাঁর পুত্র ধর্মপাল রাজা হন।


title: পূর্ণিমা (অভিনেত্রী)

text: পূর্ণিমা (জন্ম: ১১ জুলাই, ১৯৮১) হলেন একজন বাংলাদেশী অভিনেত্রী। পূর্ণিমার চলচ্চিত্র জগতে পথচলা শুরু হয়েছিল জাকির হোসেন রাজু পরিচালিত "এ জীবন তোমার আমার" ছবির মাধ্যমে। কাজী হায়াৎ পরিচালিত "ওরা আমাকে ভাল হতে দিল না" (২০১০) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে তিনি তার প্রথম জাতীয় চলচ্চিত্র পুরস্কার লাভ করেন।


title: পূর্ণিমা (অভিনেত্রী)

text: পূর্ণিমা অভিনীত জনপ্রিয় চলচ্চিত্রগুলোর মধ্যে রয়েছে এফ আই মানিক পরিচালিত অপরাধ-নাট্যধর্মী "লাল দরিয়া" (২০০২), মতিউর রহমান পানু পরিচালিত প্রণয়ধর্মী "মনের মাঝে তুমি" (২০০৩), চাষী নজরুল ইসলাম পরিচালিত যুদ্ধভিত্তিক "মেঘের পরে মেঘ" (২০০৪) ও নাট্যধর্মী "সুভা", এবং এস এ হক অলিক পরিচালিত প্রণয়ধর্মী "হৃদয়ের কথা" (২০০৬) ও "আকাশ ছোঁয়া ভালোবাসা" (২০০৮)। চলচ্চিত্রে পূর্ণিমার চলচ্চিত্রে অভিষেক হয় রিয়াজের বিপরীতে। রিয়াজের বিপরীতেই ২৫টির বেশি চলচ্চিত্রে অভিনয় করেছেন।


title: পূর্ণিমা (অভিনেত্রী)

text: পূর্ণিমা ১৯৮১ সালের ১১ জুলাই বাংলাদেশের চট্টগ্রামে জন্মগ্রহণ করেন। তার পৈতৃক বাড়ি চট্টগ্রামের ফটিকছড়িতে। তার বেড়ে ওঠা ঢাকায়। তার পারিবারিক নাম দিলারা হানিফ ও ডাক নাম রিতা।


title: পূর্ণিমা (অভিনেত্রী)

text: পূর্ণিমার চলচ্চিত্রে আগমন জাকির হোসেন রাজু পরিচালিত "এ জীবন তোমার আমার" দিয়ে। চলচ্চিত্রটি মুক্তি পায় ১৯৯৭ সালে, তখন তিনি ক্লাস নাইনে পড়তেন। ২০০৩ সালে মুক্তি পায় তার সব থেকে সফল ছবি মতিউর রহমান পানু পরিচালিত "মনের মাঝে তুমি"। এটি বাংলাদেশ-ভারতের যৌথ প্রযোজনায় বাংলাদেশের সবথেকে সফল ছবির মধ্যে অন্যতম। ২০০৪ সালে রাবেয়া খাতুনের উপন্যাস "মেঘের পরে মেঘ" অবলম্বনে চাষী নজরুল ইসলাম পরিচালিত মুক্তিযুদ্ধভিত্তিক ছায়াছবি "মেঘের পরে মেঘ" ছবিতে অভিনয় করেন। এছাড়া কাজী নজরুল ইসলামের গল্প "রাক্ষুসী" নিয়ে নির্মিত চলচ্চিত্র "রাক্ষুসী"তেও অন্যতম কেন্দ্রীয় চরিত্রে অভিনয় করেছেন। ২০০৫ সালে বিশ্বকবি রবীন্দ্রনাথ ঠাকুরের "শাস্তি" গল্প অবলম্বনে নির্মিত শাস্তি চলচ্চিত্র চন্দরা চরিত্রে অভিনয় করেন।


title: পূর্ণিমা (অভিনেত্রী)

text: ২০০৬ সালে বিশ্বকবির "শুভাসিনী" গল্প অবলম্বনে নির্মিত "সুভা" চলচ্চিত্রে তিনি নাম ভূমিকায় একজন বাক প্রতিবন্ধী চরিত্রে অভিনয় করেন। একই বছর তার অন্যতম বাণিজ্যিক সফল ছায়াছবি "হৃদয়ের কথা" মুক্তি পায় এবং এই চলচ্চিত্রে অভিনয়ের জন্য তারকা জরিপে শ্রেষ্ঠ চলচ্চিত্র অভিনয়শিল্পী (নারী) বিভাগে মেরিল-প্রথম আলো পুরস্কার অর্জন করেন। ২০০৮ সালে তার অভিনীত আরেকটি বাণিজ্যিক সফল ছায়াছবি "আকাশ ছোঁয়া ভালোবাসা" মুক্তি পায়। এই চলচ্চিত্রে অভিনয়ের জন্য মেরিল-প্রথম আলো পুরস্কার-এর তারকা জরিপ ও সমালোচক শাখায় শ্রেষ্ঠ চলচ্চিত্র অভিনয়শিল্পী (নারী) বিভাগে মনোনীত হন। একই বছর তিনি মান্নার প্রযোজিত শেষ চলচ্চিত্র "পিতামাতার আমানত"-এ মান্নার বিপরীতে অভিনয় করেন। ২০০৯ সালে ওয়াকিল আহমেদ পরিচালিত কে আমি, মনতাজুর রহমান আকবর পরিচালিত "মায়ের চোখ" ও "স্বামী নাম্বার ওয়ান" এবং এফ আই মানিক পরিচালিত "আমার স্বপ্ন আমার সংসার" ছায়াছবিতে অভিনয় করেন। এছাড়া এ বছর তিনি "শুভ বিবাহ" চলচ্চিত্রে অতিথি চরিত্রে অভিনয় করেন। ২০১০ সালে কাজী হায়াৎ পরিচালিত "ওরা আমকে ভাল হতে দিল না" ছায়াছবিতে অভিনয়ের মাধ্যমে প্রথমবারের মত শ্রেষ্ঠ অভিনেত্রী হিসেবে জাতীয় চলচ্চিত্র পুরস্কার অর্জন করেন। একই বছর "পরাণ যায় জ্বলিয়া রে" ছায়াছবির জন্য মেরিল-প্রথম আলো পুরস্কার-এর তারকা জরিপ শাখায় শ্রেষ্ঠ চলচ্চিত্র অভিনয়শিল্পী (নারী) বিভাগে মনোনীত হন।


title: পূর্ণিমা (অভিনেত্রী)

text: ২০১১ সালে চিত্রনায়ক আলমগীর প্রযোজিত শাহ আলম কিরণ পরিচালিত "মাটির ঠিকানা" মুক্তি পায়। ছায়াছবিটি বানিজ্যিক সফলতা লাভ করে। পাশাপাশি মুক্তি পায় আরেক চিত্রনায়ক সোহেল রানা প্রযোজিত আহমেদ নাসির পরিচালিত মায়ের জন্য পাগল। এটিও বানিজ্যিক সফলতা লাভ করে ও পূর্ণিমা মেরিল-প্রথম আলো পুরস্কার-এর তারকা জরিপ শাখায় শ্রেষ্ঠ চলচ্চিত্র অভিনয়শিল্পী (নারী) বিভাগে মনোনয়ন লাভ করেন। ২০১৩ সালে মুক্তিপ্রাপ্ত জজ ব্যারিস্টার পুলিশ কমিশনার চলচ্চিত্রটি বানিজ্যিক সফলতা লাভ করে। বড় বাজেটের এ ছায়াছবিতে অভিনয় করেন রাজ্জাক, সোহেল রানা, আলমগীর, ও শাকিব খান। ২০১৪ সালে সোহানুর রহমান সোহান পরিচালিত "লোভে পাপ পাপে মৃত্যু" চলচ্চিত্রটি মুক্তি পায়। এতে পূর্ণিমার বিপরীতে ছিলেন রিয়াজ। কন্যা সন্তান জন্মানোর পর তিনি অভিনয় থেকে বিরতি নেন এবং ২০১৬ সালে ফিরে আসেন প্রতিবন্ধীদের নিয়ে নির্মিত চলচ্চিত্র "বন্ধ দরজা" দিয়ে।


title: পূর্ণিমা (অভিনেত্রী)

text: পূর্ণিমা চলচ্চিত্রে অভিনয়ের পাশাপাশি টিভি নাটকেও কাজ করেছেন। ২০১১ সালে বিশ্বকবির প্রয়ান দিবস উপলক্ষে তার ছোটগল্প "ল্যাবরেটরি" অবলম্বনে মাহবুবা ইসলাম সুমির পরিচালনায় "ল্যাবরেটরি" নাটকে সেজুতি চরিত্রে অভিনয় করেন। এছাড়া একই বছর বিভিন্ন টেলিভিশন চ্যানেলের জন্য ঈদের পাঁচটি নাটকে অভিনয় করেন। নাটকগুলো হল আরিফ খান পরিচালিত "ওই খানে যেও নাকো তুমি", শামীমা আক্তার বেবী পরিচালিত "উল্টোধনুক", মাহবুবা ইসলাম সুমি পরিচালিত "এখনও ভালোবাসি", এসএ হক অলিকের পরিচালনায় "নীলিমার প্রান্তে দাঁড়িয়ে" ও "অমানিশা"। ২০১৫ সালে ঈদ উপলক্ষে নির্মিত "প্রেম অথবা দুঃস্বপ্নের রাত দিন" নাটকে অভিনয় করেন। তুহিন হোসেন পরিচালিত এ নাটকে তার বিপরীতে অভিনয় করেন মোশাররফ করিম ও ইরেশ যাকের। ২০১৬ সালে প্রায় সাত মাসের বিরতির পর সেজান মাহমুদের "লাভ অ্যান্ড কোং" নাটকে অভিনয় করেন। এতে তার সহশিল্পী ছিল মাহফুজ আহমেদ। একই বছর সঙ্গীতশিল্পী হৃদয় খানের বিপরীতে এস এ হক অলিক পরিচালিত "ফিরে যাওয়া হলো না" টেলিফিল্মে অভিনয় করেছেন।


title: পূর্ণিমা (অভিনেত্রী)

text: ২০১৮ সাল থেকে তিনি তারকাদের নিয়ে আলাপচারিতা অনুষ্ঠান "এবং পূর্ণিমা" উপস্থাপনা করছেন। এই বছর তিনি মুহাম্মদ মোস্তফা কামাল রাজ পরিচালিত "হ্যালো ৯১১-লাভ ইমার্জেন্সি", রাজিবুল ইসলাম রাজিব পরিচালিত "রোদ্দুরে পেয়েছি তোমার নাম" টেলিছবি এবং আবির খান পরিচালিত "ম্যানিকুই" টেলিভিশন নাটকের অনুবর্তী পর্বে কাজ করেন।


title: পূর্ণিমা (অভিনেত্রী)

text: ২০০৭ সালের ৪ নভেম্বর পারিবারিকভাবে আহমেদ জামাল ফাহাদকে বিয়ে করেন। ২০১৪ সালের ১৩ এপ্রিল তিনি প্রথম কন্যা সন্তানের মা হন। তার মেয়ের নাম আরশিয়া উমাইজা।


title: এস এম সোলায়মান

text: শেখ মোহাম্মদ সোলায়মান বা এস এম সোলায়মান একজন বাংলাদেশী অভিনেতা। তিনি ১৯৫৩ সালের ২৯ সেপ্টেম্বর জন্মগ্রহণ করেন। তিনি মঞ্চ নাটক পরিচালনা করতেন এবং তাতে সঙ্গীত পরিচালনাও করতেন। তাঁকে বাংলাদেশের থিয়েটারের জগতে গভীর শ্রদ্ধার সাথে স্বরণ করা হয়। কাজের স্বীকৃতি হিসেবে ২০১৪ সালে একুশে পদক লাভ করেন তিনি।


title: এস এম সোলায়মান

text: এস এম সোলায়মান খুব অল্প বয়সেই সঙ্গীতের প্রতি আকৃষ্ট হন। তিনি মঞ্চ নাটকের সাথে জড়িয়ে যান তাঁর বিশ্ববিদ্যালয় জীবনে। তিনি ঢাকা বিশ্ববিদ্যালয়ের টি এস সিতে তখন রাত দিন নাটক নিয়ে পড়ে থাকতেন। সাথে থাকত হারমোনিয়াম। তিনি আসলে বুঝতে পেরেছিলেন নাটকে শুধু শিল্প বুঝলে হয় না, সাথে সাংগঠনিক দক্ষতাও লাগে।


title: এস এম সোলায়মান

text: সোলায়মান প্রায় ৩০টির মতো মঞ্চ নাটকে অভিনয় করেছেন। তাঁর কিছু উল্লেখযোগ্য নাটক হলো ইলেকশন ক্যারিকেচার, ইঙ্গিফ, গণি মিয়ার একদিন, এই দেশে এই বেশে, কোর্ট মার্শাল, গোলাপজান যা এই দেশের সামাজিক বৈষম্যকে প্রতিফলিত করেছে। তিনি বাংলাদেশের গ্রামীণ পটভূমিতে আলোকপাত করেছেন তাঁর আমিনা সুন্দরী, সোনাই কন্যার পালা এবং আলাল দুলালের পালা নামক নাটকগুলোতে। সোলায়মান কিছু বছর আমেরিকাতে কাটিয়েছেন এবং তিনি সেখানে কিছু বাংলা মঞ্চ নাটকে অভিনয়ও করেছেন। তিনি তাঁর একটি নাটককে নিউইয়র্কের অফ অফ ব্রডওয়েতে মঞ্চস্থ করতে সক্ষম হন। গ্রুপ থিয়েটার ফেডারেশানের সেক্রেটারি জেনারেল হিসেবে তিনি দুইবার নির্বাচিত হয়েছিলেন। তাঁর সব কাজ কর্ম তাঁর সহযাত্রী অনেকেই মেনে নেয়নি। তারা এস এম সোলায়মানকে এড়িয়ে চলতেন। তাই তিনি নিজেকে অনেকটা অভিমান বশত গুটিয়ে নিয়েছিলেন শেষের দিকে। তিনি বাংলাদেশের প্রতিটি রাজনৈতিক সংকটের সময় ছিলেন প্রথম কাতারের অংশগ্রহণকারী।


title: এস এম সোলায়মান

text: ১৯৮৩ সালে অভিনেত্রী রোকেয়া রফিক বেবী এর সাথে বিবাহ বন্ধনে আবদ্ধ হন। তাঁদের একমাত্র মেয়ে মঞ্চনাটক অভিনেত্রী আনিকা মাহিন একা।


title: এস এম সোলায়মান

text: সোলায়মান তাঁর বিশেষ সঙ্গীত বৈশিষ্ট্যকে নাটকে ব্যবহার করেন। তিনি অভূতপূর্ব কম্পোজিশন সৃষ্টি করেছিলেন, এমনকি প্যারোডিও।


title: এস এম সোলায়মান

text: বাংলাদেশে প্রতিবছর সোলায়মান মেলা নামের একটি উৎসব পালিত হয় এস এম সোলায়মানকে স্বরণ করে। এতে ঢাকার প্রতিটি মঞ্চ নাটকের দল অংশ গ্রহণ করে। এস এম সোলায়মানের স্মৃতি রক্ষার্থে থিয়েটার আর্ট ইউনিট এস এম সোলায়মান প্রণোদনা বৃত্তি প্রদান শুরু করে ২০০৬ সাল থেকে। এই পুরষ্কারটি দেওয়া হয় তরুণ নাট্যকর্মীদের সৃজনশীলতাকে উৎসাহিত করার জন্য। এই পদকপ্রাপ্ত ব্যক্তি নগদ ১০ হাজার টাকা ও একটি ক্রেস্ট লাভ করেন। রামেন্দু মজুমদার তাঁর সম্পর্কে বলেনঃ ‘এস এম সোলায়মান একজন অসাধারণ ব্যক্তি। নাটকে সংগীত প্রয়োগে তাঁর সাফল্য ছিল বিশাল। নাটকে সংগীত প্রয়োগ করার মধ্য দিয়ে তিনি বাংলার মঞ্চে একটি নতুন ধারা তৈরি করেছিলেন। তাঁর চলে যাওয়ার মধ্য দিয়ে আমাদের থিয়েটার অনেক কিছুই হারিয়েছে।’


title: এস এম সোলায়মান

text: তিনি ২২সেপ্টেম্বর, ২০০১ সালে মৃত্যুবরন করেন।


title: অ্যাবা

text: অ্যাবা () হচ্ছে একটি সুইডিশ পপ সঙ্গীত ব্যান্ড। ১৯৭২ সালে সুইডেনের রাজধানী স্টকহোমে এটি প্রতিষ্ঠিত হয়। ব্যান্ডটির প্রতিষ্ঠাতা সদস্যরা ছিলেন আনি-ফ্রিদ ‘ফ্রিদা’ লিংস্তা, বিয়োর্ন উলভিউস, বেনি আন্দারসন এবং আগনেথা ফেলৎসকোগ। তাদের সৃষ্ট গানগুলো জনপ্রিয় গানের ইতিহাসে বাণিজ্যিকভাবে অন্যতম সফল গানগুলোর অন্তর্ভুক্ত। ১৯৭২ থেকে ১৯৮২ সাল পর্যন্ত বিশ্বব্যাপী টপচার্টগুলোতে তাঁদের গানগুলোই শীর্ষ অবস্থান করতো। এখন পর্যন্ত (প্রেক্ষিত ২০০৮) বিশ্বব্যাপী অ্যাবার রেকর্ডগুলোর প্রায় ৩০ কোটি ৭৫ লক্ষ কপিরও বেশি বিক্রি হয়েছে, যা তাঁদেরকে রেকর্ডেড সঙ্গীতের ইতিহাসের চতুর্থ বৃহত্তম বিক্রিত জনপ্রিয় সঙ্গীত গোষ্ঠী হিসেবে পরিণত করেছে। বর্তমানেও (প্রেক্ষিত ২০০৮) প্রতি বছর বিশ্বব্যাপী তাঁদের রেকর্ড বিশ থেকে ত্রিশ লক্ষ কপি করে বিক্রি হয়। অ্যাবা হচ্ছে প্রথম ব্যান্ড যার সদস্যরা অ-ইংরেজিভাষী দেশ থেকে এলেও যথেষ্ট সাফল্য ও প্রভাবের সাথে ইংরেজিভাষী দেশগুলোর টপচার্টে অবস্থান করেছে। যেসকল ইংরেজিভাষী দেশের টপচার্টে অ্যাবা অবস্থান করেছে তার মধ্যে ছিলো - যুক্তরাজ্য, যুক্তরাষ্ট্র, কানাডা, আয়ারল্যান্ড, দক্ষিণ আফ্রিকা, অস্ট্রেলিয়া এবং নিউজিল্যান্ড। এছাড়াও মেক্সিকো, আর্জেন্টিনা, ব্রাজিল, কলাম্বিয়া, পেরু ও অন্যান্য অ-ইংরেজিভাষী দেশগুলোর টপচার্টেও অ্যাবা অবস্থান করেছে। ইংরেজি ছাড়াও অ্যাবা স্পেনীশ ভাষায় তাঁদের গানের সংস্করণ বের করেছিলো—"গ্রাসিয়াস পর লা মিউসিকা" নামক এই অ্যালবামটি ছিলো অ্যাবার সবচেয়ে জনপ্রিয় গানগুলোর স্পেনীয়ভাষী সংষ্করণ।


title: অ্যাবা

text: ব্যান্ডে থাকাকালীন সময় ফেলৎসকোগ ও উলভিউস ছিলেন বিবাহিত দম্পতি, পরে লিংস্তা এবং আন্দারসনও বিবাহ বন্ধনে আবদ্ধ হন। যদিও পরবর্তীকালে উভয় দম্পতির মধ্যেই বিবাহবিচ্ছেদ ঘটে। জনপ্রিয়তার শীর্ষে থাকাকালীন অবস্থায় উভয় দম্পতিকেই যথেষ্ট চাপ সহ্য করতে হচ্ছিলো, যার ফলশ্রুতিতে ১৯৭৯ সালে, প্রথমে উলভিউস-ফেলৎসকোগ দম্পতির মধ্যে বিচ্ছেদ ঘটে, এবং দুই বছর পরে ১৯৮১ সালে আন্দারসন-লিংস্তা দম্পতির মধ্যেও বিবাহবিচ্ছেদ ঘটে। ১৯৭০-এর দশকের শেষ দিক থেকে ১৯৮০-এর দশকের শুরুর দিক পর্যন্ত নিজেদের ব্যক্তিগত সম্পর্কের প্রভাব দলটির গানের মধ্যেও বিরাজমান ছিলো, ফলে বিভিন্ন সুরে বিভিন্ন অন্তঃদর্শন সম্বন্ধীয় গানের কথা সৃষ্টি হয়েছিলো।


title: অ্যাবা

text: অ্যাবা ভেঙে যাওয়ার পর আন্দারসন ও উলভিউস মঞ্চের জন্য গান লেখায় নিজেদের নিয়োজিত করেন এবং সেখানেও সাফল্য অর্জন করেন। অপরদিকে লিংস্তা ও ফেলৎসকোগ পৃথকভাবে একক সঙ্গীতে নিজেরা সাফল্য লাভ করেন। বিভিন্ন চলচ্চিত্রেও অ্যাবার গান যথেষ্ট জনপ্রিয়তা অর্জন করেছে। এর মধ্যে উল্লেখযোগ্য "মুরিয়েল’স ওয়েডিং" এবং "অ্যাডভেঞ্চারস অফ প্রিসিলা, কুইন অফ দ্য ডেজার্ট"। ১৯৯৯ সালে অ্যাবা’র গানগুলো নিয়ে ব্যবসাসফল গীতিনাট্য "মামা মিয়া!" তৈরি হয়, এবং এর বিশ্বব্যাপী সফরে অ্যাবা’র জনপ্রিয় গানগুলো পরিবেশিত হয়। পরবর্তীতে এই সাফল্যের রেশ ধরে ২০০৮ সালে এই গীতিনাট্যটির চলচ্চিত্র সংস্করণও মুক্তি পায়। সেটি ছিলো ঐ বছরে যুক্তরাজ্যের সবচেয়ে ব্যবসাসফল চলচ্চিত্র। ২০১০ সালে ১৫ মার্চ ব্যান্ড দলটি দ্য রক অ্যান্ড রোল হল অফ ফেইম-এ স্থান পায়।


title: ছায়াপথ স্তবক

text: ছায়াপথ স্তবক () হচ্ছে মহাবিশ্বের সর্ববৃহৎ স্থায়ী কাঠামো। ১০০ থেকে শুরু করে কয়েক হাজার ছায়াপথের সমন্বয়ে একটি ছায়াপথ স্তবক গঠিত হতে পারে। অনেক দূরের স্তবকও পর্যবেক্ষণ করা যায় বলে এরা বিশ্বতাত্ত্বিক গবেষণায় অত্যন্ত গুরুত্বপূর্ণ ভূমিকা রাখতে পারে। জ্যোতির্বিজ্ঞান এবং বিশ্বতত্ত্বের বেশ কিছু বিষয়ে সুস্পষ্ট ধারণা অর্জনে এসব স্তবক ভূমিকা রেখেছে:ঊনবিংশ শতকে সকল নীহারিকার তালিকা করার জন্য যেসব জরিপ চালানো হয়েছে তাতেই প্রথম বারের মত ছায়াপথ স্তবক ধরা পড়েছিল। উত্তর আকাশে সবচেয়ে উজ্জ্বল স্তবক দুটি হচ্ছে ভিরগো এবং কোমা স্তবক। আকাশগঙ্গা থেকে ২০ মেগাপারসেক দূরে অবস্থিত ভিরগো স্তবক আমাদের স্থানীয় মহাস্তবকের কেন্দ্র বলে বিবেচিত হতে পারে। আর কোমা স্তবকের দূরত্ব ৯৯ মেগাপারসেক। দুটি স্তবকের অবস্থানই উত্তর ছায়াপথীয় মেরুর কাছাকাছি। তবে উত্তর বহিঃছায়াপথীয় আকাশে সবচেয়ে ব্যতিক্রমী কাঠামোগুলোর একটি হচ্ছে কোমা স্তবক।


title: ছায়াপথ স্তবক

text: ঊনবিংশ শতকে যখন প্রথম ছায়াপথ স্তবক আবিষ্কৃত হতে শুরু করে তখন আমরা নিজেদের ছায়াপথের গঠন সম্পর্কেই বেশি কিছু জানতাম না, এর বাইরেও যে অনেক ছায়াপথ রয়েছে তা জানার তো প্রশ্নই উঠে না। তখন তারা নয় এমন সকল কাঠামোর নাম দেয়া হতো নীহারিকা বা নেবুলা। আমাদের আকাশগঙ্গার অভ্যন্তরে এমন অনেক নীহারিকা আছে যারা হয় তারার সূতিকাগার, গ্রহীয় নীহারিকা নয়তো কোন অতিনবতারার অবশিষ্টাংশ। আর আকাশগঙ্গার বাইরে যেসব কাঠামোকে তখন নীহারিকা বলা হতো তার সবগুলোই প্রকৃতপক্ষে ছায়াপথ যার কোন কোনটি আকাশগঙ্গার চেয়েও অনেক বড়।


title: ছায়াপথ স্তবক

text: ১৯২০-এর দশকে এডুইন হাবল প্রথমবারের মত অনেক দূরের বহিঃছায়াপথীয় বস্তুর দূরত্ব এবং গতিবেগ নির্ণয় করে দেখেন, মহাবিশ্ব সম্প্রসারিত হচ্ছে। তিনিই প্রথম বুঝতে পারেন দূরের নীহারিকাগুলো প্রকৃতপক্ষে আমাদের আকাশগঙ্গার বাইরে অন্যান্য ছায়াপথ এবং এরা একে অপরের থেকে দূরে সরে যাচ্ছে, আমাদের থেকে যার দূরত্ব যত বেশি তার পশ্চাদপসরণ বেগও তত বেশি। এই আবিষ্কার ছিল যুগান্তকারী, এর মাধ্যমে মহাবিশ্বের বিশালতা প্রথমবারের মত আমাদের চোখে ধরা দেয়। এর মধ্যে সুইজ-মার্কিন জ্যোতিঃপদার্থবিজ্ঞানী ফ্রিৎস জুইকি কোমা স্তবকের অনেকগুলো ছায়াপথের দূরত্ব নির্ণয় করেন। নিশ্চিত না হলেও তিনি ধরে নেন, এই ছায়াপথগুলো একটি মহাকর্ষীয়ভাবে আবদ্ধ সিস্টেমের অন্তর্ভুক্ত, এই ভেবে নিয়ে তিনি সমগ্র স্তবকটির ভরও নির্ণয় করেন। তখনই আশ্চর্যজনক ফলাফলটি দেখা দেয়। এই স্তবকের ভর-প্রভা অনুপাত তথা মাস টু লাইট রেশিও দাড়ায় ২০০। অর্থাৎ ভরকে মোট উজ্জ্বলতা বা প্রভা দিয়ে ভাগ করলে ফলাফল পাওয়া যায় ২০০ (বর্তমানের হাবল ধ্রুবক দিয়ে আবার নির্ণয় করা মান এটি)। আমাদের সূর্যের ভর-প্রভা অনুপাত ১ এবং একটি সাধারণ ছায়াপথের ভর-প্রভা অনুপাত বিভিন্ন হাবল ধরণের উপর ভিত্তি করে ১ থেকে ১০ পর্যন্ত হতে পারে। জুইকি এ থেকে সিদ্ধান্ত টানেন, স্তবকটিতে এমন অনেক ভর আছে যারা কোন প্রভা বিকিরণ করে না, এমনকি যাদের শনাক্ত করাও সম্ভব না। ১৯৭০-এর দশক পর্যন্ত এই ধারণা গ্রহণযোগ্যতা পায়নি। কারণ তখন পর্যন্ত সর্বোচ্চ কত ভরের বস্তু একসাথে মিলে একটি মহাকর্ষীয়ভাবে আবদ্ধ সিস্টেম তৈরি করতে পারে সে নিয়ে কোন নির্ভরযোগ্য তত্ত্ব ছিল না, তাই স্তবকের গতীয় অবস্থঅ ঠিকভাবে বোঝা যাচ্ছিল না।


title: ছায়াপথ স্তবক

text: ১৯৭০ সালে কানাডীয়-মার্কিন পদার্থবিজ্ঞানী এবং বিশ্বতত্ত্ববিদ জিম পিবলস প্রথম একটি এন-বডি সিম্যুলেশনের মাধ্যমে দেখান কিভাবে সম্প্রসারণশীল মহাবিশ্বের ক্ষুদ্র ঘনত্ব ব্যত্যয় (ডেনসিটি ফ্লাকচুয়েশন) থেকে ছায়াপথ স্তবকের জন্ম হতে পারে। এরপর মহাকাশে এক্স-রশ্মি পর্যবেক্ষণের উপযোগী দুরবীন স্থাপনের পর নিশ্চিতভাবে জানা যায় ছায়াপথ স্তবকের অন্তঃস্তবকীয় মাধ্যমে প্রচণ্ড উত্তপ্ত (formula_1 কেলভিন) গ্যাস আছে যারা এক্স রশ্মি বিকিরণ করে। আর এতো উত্তপ্ত গ্যাস থাকার অর্থ হচ্ছে সেখানে অনেক বড় এবং গভীর একটি বিভবীয় কুয়ো তথা পটেনশিয়াল ওয়েল আছে যেখানে গ্যাস স্থায়ীভাবে থাকতে পারে। এক্স বিকিরণকারী গ্যাসই ছিল স্তবক আবিষ্কার এবং সেখানে গুপ্ত পদার্থের বিস্তৃতির মানচিত্র তৈরি করার প্রথম কার্যকরী হাতিয়ার।


title: ছায়াপথ স্তবক

text:
ছায়াপথ স্তবকের ছোট সংস্করণ হচ্ছে ছায়াপথ পুঞ্জ বা গ্রুপ (Galaxy group)। এ দুয়ের মধ্যে সুস্পষ্ট সীমারেখা টানা কষ্টকর, কেবল বলা যায় অপেক্ষাকৃত ছোট স্তবকই পুঞ্জ। দুটির মধ্যে পার্থক্যগুলো এমন:
যেমন আমরা তথা আমাদের ছায়াপথ, আকাশগঙ্গা, কোন স্তবকের অন্তর্ভুক্ত নয়। বরং আমাদের ছায়াপথ, অ্যান্ড্রোমিডা এবং আরও বেশ কিছু ছায়াপথ ও উপছায়াপথ মিলে একটি ছায়াপথ পুঞ্জ গঠন করেছে যার নাম স্থানীয় পুঞ্জ তথা লোকাল গ্রুপ।


title: উৎস রূপান্তর

text: কোন কৌশল বা পদ্ধতি অবলম্বন করা ছাড়া কোন বর্তনীর সমাধান বের করা কঠিন। বর্তনীর সমাধানগুলো মাঝে মাঝে সহজবোধ্য হয়ে ওঠে, বিশেষ করে মিশ্র উৎস বিশিষ্ট বর্তনীতে যেখানে বিভব উৎস ও বিদ্যুৎ উৎস দুটোই বিদ্যমান থাকে , তখন বিভব উৎসকে বিদ্যুৎ উৎসে এবং বিদ্যুৎ উৎসকে বিভব উৎসকে রূপান্তর করে আমরা বর্তনীকে সহজবোধ্য করতে পারি। এই পদ্ধতিকে বলে উৎস রূপান্তর () এবং এটা থেভেনিনের তত্ত্বে এবং নর্টনের তত্ত্বে ব্যবহৃত হয়ে থাকে।


title: উৎস রূপান্তর

text: উৎস রূপান্তর হলো ও'মের সূত্র ব্যবহারের একটি পদ্ধতি; যেখানে একটি বিদ্যমান রোধের সাথে সিরিজে থাকা বিভব উৎসকে একটা বিদ্যুৎ উৎসের সমান্তরালে ব্যবহার করা হয়। আমরা ও'মের সূত্র স্বরণ করে দেখি যে একটা বস্তুতে বিদ্যমান বিভব ঐ বস্তুর রোধ এবং মোট বিদ্যুৎ প্রবাহের গুণফলের সমান।যেহেতু উৎস রূপান্তর হলো দ্বিমুখী একটি প্রক্রিয়া, তাই একটা থেকে আরেকটা বের করা যায়। যাইহোক, রেজিস্টিভ বর্তনীর জন্য উৎস রূপান্তর সীমাবদ্ধ না।ধারক এবং আবেশক বিশিষ্ট বর্তনীতেও এই পদ্ধতি ব্যবহার করা যায়। সাধারণভাবে, উৎস রূপান্তরের ধারণা হলো বিদ্যুৎ উৎসে থেভেনিনের তত্ত্বের ব্যবহার অথবা বিভব উৎসে নর্টনের তত্ত্বের ব্যবহার।


title: উৎস রূপান্তর

text: বিশেষভাবে, উৎস রূপান্তর হলো একটা আসল বিদ্যুৎ উৎস ও আসল বিভব উৎসের সমান করা ধারণা, যেমন একটা ব্যাটারী। থেভেনিনের তত্ত্বের প্রয়োগ এবং নর্টনের তত্ত্বের প্রয়োগ থেকে সর্বসম হওয়ার সাথে সম্পর্কীত উপাদান পাওয়া যায়।বিশেষকরে, যদি ধরি আমাদের একটি আসল বিদ্যুৎ উৎস I আছে, যা একটি আদর্শ বিদ্যুৎ উৎস এবং একটি ইম্পিডেন্সের সমান্তরালে আছে। যদি আদর্শ বিদ্যুৎ উৎসকে I অ্যাম্পিয়ার এবং সমান্তরাল রোধের ইম্পিডেন্স Z ধরা হয়, তখন উৎস রূপান্তর প্রয়োগ আমাদের দেয় একটি আদর্শ সমতুল্য আসল বিভব উৎস এবং তা থাকে ইম্পিডেন্সের সাথে সিরিজে। এই নতুন বিভব উৎস হলো V যার মান হলো আদর্শ বিদ্যুৎ-এর মানের সাথে আদর্শ বিদ্যুৎ উৎসে সঞ্চিত রোধের মানের গুণফলের সমান। আদর্শ বিভব উৎসের ইম্পিডেন্সের উপাদানের মান থাকে এর আসল বিদ্যুৎ উৎসের মানের মতো। সাধারণভাবে উৎস রূপান্তরের সারাংশ করা যেতে পারে ২টি বিষয় মাথায় রেখেঃ


title: উৎস রূপান্তর

text:
উৎস রূপান্তর সহজভাবে করা যায় যতক্ষণ এখানে একটা পরিচিতি থাকছে ও’মের সূত্রের সাথে। সাধারণভাবে, যদি একটা বিভব উৎস একটি ইম্পিডেন্সের সাথে সিরিজে থাকে, এটা খুবই সম্ভব ইম্পিডেন্সের সমান্তরালে থাকা সমতুল্য বিদ্যুৎ উৎসের মান জানা যেখানে বিভব উৎসের মানকে ইম্পিডেন্সের মান দিয়ে ভাগ করা হয়। প্রাথমিকভাবে যদি একটি বিদ্যুৎ উৎস ইম্পিডেন্সের সমান্তরালে থাকে, তবে বিদ্যুৎ উৎসের মানকে ইম্পিডেন্সের মান দিয়ে গুণ করে আমরা সমতুল্য বিভব উৎসের মান পাই যা ইম্পিডেন্সের সাথে সিরিজে থাকবে। উৎস রূপান্তরের সময় কি করা হয় তার একটা উদাহরণ আমরা নিচে দেখতে পাবঃ
formula_1
formula_2


title: আরএফ প্রকৌশল

text: আরএফ প্রকৌশল () যা রেডিও ফ্রিকুয়েন্সি প্রকৌশল নামেও পরিচিত; এটি হলো তড়িৎ প্রকৌশলের একটি উপসেট যা এমন সব যন্ত্রপাতির সাথে ব্যবহৃত হয় যার নকশা করা হয় রেডিও ফ্রিকুয়েন্সি তরঙ্গের জন্য। এসব যন্ত্র ব্যবহৃত হয় থেকে ৩ কিলোহার্জ থেকে ৩০০ গিগাহার্জ তরঙ্গের জন্য। আরএফ প্রকৌশল প্রায় সবকিছুর সাথেই ব্যবহৃত হয় যা পাঠায় বা গ্রহণ করে একটি রেডিও তরঙ্গকে যা জড়িত থাকে কিন্তু সীমাবদ্ধ থাকে না মোবাইল ফোন, রেডিও, ওয়াই ফাই এবং ওয়াকিটকির সাথে। আর এফ প্রকৌশল হলো উচ্চ মাত্রার বিশেষায়িত ক্ষেত্র। উচ্চমানের ফলাফল সৃষ্টি করতে যাতে থাকবে গণিত, পদার্থবিজ্ঞান এবং সাধারণ ইলেকট্রনিক্সের তত্ত্বের গভীর জ্ঞান। আর এফ বর্তনীর প্রাথমিক নকশা সাধারণত খুব কমই নির্ভর করে প্রস্তুত করা চূড়ান্ত বস্তুগত বর্তনীর সমতুল্য হওয়ার উপরে, কারণ নকশার ওপরে আবার নজরদারি করা খুবই কমই দরকার হয় প্রত্যাশিত ফলাফল পেতে।


title: আরএফ প্রকৌশল

text: আর এফ প্রকৌশলীরা বিশেষজ্ঞ হয়ে থাকে তাদের নির্দিষ্ট ক্ষেত্রে এবং বিভিন্ন ভূমিকা নিতে পারে যেমন নকশা করা এবং রক্ষণাবেক্ষণ করার কাজে। প্রচার করার সুবিধাপ্রাপ্ত একজন আর এফ প্রকৌশলী দায়ী থাকেন স্টেশনের উচ্চ মাত্রার প্রচার ট্রান্সমিটার এবং এর সংলগ্ন ব্যবস্থার রক্ষণাবেক্ষণের জন্য। এখানে থাকে ট্রান্সমিটার ক্ষেত্রে জরুরী তড়িৎ ক্ষমতা, দূরবর্তী নিয়ন্ত্রণ, মূল পরিবাহী লাইন এবং রেডিও অ্যান্টেনার সামঞ্জস্যতা, মাইক্রোওয়েভ রিলে, স্টুডিও/ট্রান্সমিটার লিঙ্ক বা ট্রান্সমিটার/ স্টুডিও লিঙ্ক এবং আরো অনেক কিছু। সাধারণত, প্রচারকরার যন্ত্র এর প্রত্যাশিত আয়ুকাল পার করার পর খুব কম সাপোর্ট পায় এর নির্মাণকারীর কাছ থেকে। মাঝে মাঝে সৃজনশীল এবং সহযোগীতাপূর্ণ সমাধান দরকার। ব্যবহৃত টেকনোলজির সীমা বিশাল, বিভিন্ন রেডিও সার্ভিসের জন্য বরাদ্দকৃত বিস্তৃত ফ্রিকুয়েন্সির জন্য এবং যন্ত্রের বয়সের সীমার জন্যও। সাধারণত পুরানা যন্ত্রপাতি সারানো সোজা।


title: আরএফ প্রকৌশল

text: স্পলাট নামের একটি প্রোগ্রাম ব্যবহার করা হয় অবস্থা দেখার জন্য এবং লংগ্লেই রাইস পাথ লস বের করা ও অনুমান করা জন্য কতটুকু কাভার করবে অনিয়মিত টেরাইন মডেল ব্যবহার করে।


title: মৌসুমী

text: আরিফা পারভিন জামান মৌসুমী (জন্ম: ৩ নভেম্বর, ১৯৭৩ ) যিনি মৌসুমী নামে অধিক পরিচিত একজন বাংলাদেশী জনপ্রিয় চলচ্চিত্র অভিনেত্রী। মৌসুমী অভিনীত প্রথম ছায়াছবি "কেয়ামত থেকে কেয়ামত"। তিনি দুই শতাধিক ছায়াছবিতে অভিনয় করেছেন। চলচ্চিত্রের পাশাপাশি ছোট পর্দার বেশ কিছু নাটক ও বিজ্ঞাপন চিত্রে অভিনয় করেছেন মৌসুমী। এছাড়া ২০০৩ সালের চলচ্চিত্র "কখনো মেঘ কখনো বৃষ্টি" পরিচালনার মাধ্যমে একজন পরিচালক হিসেবে আত্মপ্রকাশ করেন। মৌসুমীর নিজস্ব প্রযোজনা প্রতিষ্ঠানও আছে। চলচ্চিত্রে অভিনয়ের জন্য তিনি তিনবার জাতীয় চলচ্চিত্র পুরস্কার পান। এছাড়াও অর্জন করেন একাধিক বাচসাস পুরস্কার ও মেরিল প্রথম আলো পুরস্কার।


title: মৌসুমী

text: মৌসুমী ১৯৭৩ সালের ৩ নভেম্বর বাংলাদেশের খুলনা জেলায় জন্মগ্রহণ করেন। মৌসুমীর বাবার নাম নাজমুজ্জামান মনি এবং মায়ের নাম শামীমা আখতার জামান। ছোটবেলা থেকেই একজন অভিনেত্রী এবং গায়িকা হিসেবে তার কর্মজীবন শুরু করেন। এরপর তিনি "আনন্দ বিচিত্রা ফটো বিউটি কনটেস্ট" প্রতিযোগিতায় বিজয়ী হন, যার উপর ভিত্তি করে তিনি ১৯৯০ সালে টেলিভিশনের বাণিজ্যিকধারার বিভিন্ন অনুষ্ঠান নিয়ে হাজির হন।


title: মৌসুমী

text: মৌসুমী ১৯৯৬ সালের ২ আগষ্ট তারিখে জনপ্রিয় চিত্রনায়ক ওমর সানী এর সাথে বিবাহ বন্ধনে আবন্ধ হন। দাম্পত্য জীবনে তাদের ফারদিন এহসান স্বাধীন (ছেলে) এবং ফাইজা (মেয়ে) নামের ২টি সন্তান রয়েছে। মৌসুমী নিজের সেবামূলক প্রতিষ্ঠান "মৌসুমী ওয়েলফেয়ার ফাউন্ডেশন" দেখাশুনা করে থাকেন। এছাড়াও তিনি একজন ফ্যাশন ডিজাইনার হিসাবে কাজ করে থাকেন। বর্তমানে তিনি ঢাকার বসুন্ধরা সিটি মার্কেটের একটি পোশাক স্টল "লেভিস" এর মালিকানার দায়িত্বে রয়েছেন।


title: মৌসুমী

text: মৌসুমী ১৯৯৩ সালে সোহানুর রহমান সোহান পরিচালিত "কেয়ামত থেকে কেয়ামত" ছায়াছবির মাধ্যমে চলচ্চিত্রাঙ্গনে পদার্পণ করেন। এই চলচ্চিত্রে তার বিপরীতে ছিল অকাল প্রয়াত অভিনেতা সালমান শাহ। দুজনেরই এটি ছিল প্রথম চলচ্চিত্র। এ বছর আরও অভিনয় করেন "মৌসুমী" ও ওমর সানির বিপরীতে "দোলা" ছায়াছবিতে। প্রথম বছরই তার অভিনয় দর্শকদের প্রশংসা লাভ করে। পরের বছর সালমান শাহের বিপরীতে গীতিকার ও পরিচালক গাজী মাজহারুল আনোয়ার পরিচালিত "স্নেহ", শিবলি সাদিক পরিচালিত "অন্তরে অন্তরে" ও শফি বিক্রমপুরির "দেনমোহর" ছায়াছবিতে। ১৯৯৫ সালে তার অভিনীত উল্লেখযোগ্য চলচ্চিত্র শহীদুল ইসলাম খোকনের সাইকো-থ্রিলার "বিশ্বপ্রেমিক"। ১৯৯৬ সালে নিজের প্রযোজিত "গরীবের রানী" ও "সুখের ঘরে দুখের আগুন" চলচ্চিত্রে অভিনয় করেন। এছাড়া চিত্রনায়ক মান্না প্রযোজিত প্রথম চলচ্চিত্র "লুটতরাজ"-এ অভিনয় করেন। ১৯৯৯ সালে কাজী হায়াৎ পরিচালিত আম্মাজান ও মনতাজুর রহমান আকবর পরিচালিত "মগের মুল্লুক" ছায়াছবি দুটি ব্যবসাসফল হয়। ২০০১ সালে নার্গিস আক্তার পরিচালিত "মেঘলা আকাশ" চলচ্চিত্রে অভিনয় করে অর্জন করেন শ্রেষ্ঠ অভিনেত্রী হিসেবে তার প্রথম জাতীয় চলচ্চিত্র পুরস্কার। পরের বছর কাজী হায়াতের "ইতিহাস" ও এফ আই মানিক পরিচালিত "লাল দরিয়া" ছায়াছবিগুলো বানিজ্যিক সফলতা লাভ করে। ২০০৩ সালে তার নিজের পরিচালিত প্রথম চলচ্চিত্র "কখনো মেঘ কখনো বৃষ্টি" ও দেলোয়ার জাহান ঝন্টু পরিচালিত মুক্তিযুদ্ধ নিয়ে নির্মিত "বীর সৈনিক" ছায়াছবিতে অভিনয় করেন। ২০০৪ সালে তার অভিনীত "মাতৃত্ব" চলচ্চিত্রটি সমালোচকদের প্রশংসা অর্জন করে। পরের বছর ধর্মীয় গোঁড়ামি নিয়ে নির্মিত "মোল্লা বাড়ীর বউ" ও তার নিজের পরিচালিত "মেহের নিগার" ছায়াছবিতে অভিনয় করেন। ২০০৮ সালে "একজন সঙ্গে ছিল" ছায়াছবির জন্য শ্রেষ্ঠ অভিনেত্রী হিসেবে বাচসাস পুরস্কার অর্জন করেন। এছাড়া চিত্রনায়ক ইলিয়াস কাঞ্চন পরিচালিত "বাবা আমার বাবা" ছায়ছবিতে অভিনয় করেন। ২০১০ সালে আমজাদ হোসেন পরিচালিত "গোলাপী এখন বিলাতে" ছায়াছবির নাম ভূমিকায় অভিনয় করে অর্জন করেন শ্রেষ্ঠ অভিনেত্রী হিসেবে বাচসাস পুরস্কার ও দর্শক জরিপে শ্রেষ্ঠ চলচ্চিত্র অভিনয়শিল্পী (নারী) বিভাগে মেরিল-প্রথম আলো পুরস্কার। পরের বছর মুক্তি পায় মুশফিকুর রহমান গুলজার পরিচালিত "কুসুম কুসুম প্রেম", মুহাম্মদ মোস্তফা কামাল রাজের প্রজাপতি, ও চাষী নজরুল ইসলাম পরিচালিত "দুই পুরুষ"। প্রজাপতি ছায়াছবিতে অভিনয়ের জন্য দর্শক জরিপে শ্রেষ্ঠ চলচ্চিত্র অভিনয়শিল্পী (নারী) বিভাগে মেরিল-প্রথম আলো পুরস্কার লাভ করেন। ২০১৩ সালে নন্দিত কথাসাহিত্যিক শরৎচন্দ্র চট্টোপাধ্যায় রচিত উপন্যাস দেবদাস অবলম্বনে চাষী নজরুল ইসলাম পরিচালিত "দেবদাস" চলচ্চিত্রে "চন্দ্রমুখী" চরিত্রে অভিনয় করেন। এ চলচ্চিত্রের জন্য তিনি শ্রেষ্ঠ অভিনেত্রী হিসেবে জাতীয় চলচ্চিত্র পুরস্কারে ভূষিত হন। এছাড়া মেরিল-প্রথম আলো পুরস্কার-এর সমালোচক শাখায় শ্রেষ্ঠ চলচ্চিত্র অভিনয়শিল্পী (নারী) হিসেবে মনোনীত হন। একই বছর মোস্তাফিজুর রহমান মানিক পরিচালিত "কিছু আশা কিছু ভালোবাসা" চলচ্চিত্রে অভিনয় করেন। ২০১৪ সালে মুহাম্মদ মোস্তফা কামাল রাজ পরিচালিত "তারকাঁটা" ছায়াছবিতে আরিফিন শুভর বোনের চরিত্রে অভিনয় করেন। এছাড়া চিত্রনায়ক ফেরদৌস আহমেদ প্রযোজিত "এক কাপ চা" ছায়াছবিতে একজন লাইব্রেরিয়ান চরিত্রে অভিনয় করেন। তারকাঁটা চলচ্চিত্রে অভিনয়ের জন্য লাভ করেন তৃতীয় বারের মত জাতীয় চলচ্চিত্র পুরস্কার। এছাড়াও "এক কাপ চা" চলচ্চিত্রের জন্য পান সমালোচকদের বিচারে শ্রেষ্ঠ চলচ্চিত্র অভিনয়শিল্পী (নারী) হিসেবে মেরিল-প্রথম আলো পুরস্কার। ২০১৫ সালে ঈদে মুক্তি পায় ইন্দো-বাংলা প্রযোজনায় আশোক পাতি ও আব্দুল আজিজ পরিচালিত "আশিকী"। ২০১৬ সালের ভালোবাসা দিবসে মুক্তি পায় মুশফিকুর রহমান গুলজার পরিচালিত "মন জানেনা মনের ঠিকানা"। এই চলচ্চিত্রে তিনি একজন আইনজীবীর চরিত্রে অভিনয় করেন।


title: মৌসুমী

text:
চলচ্চিত্রে অভিনয়ের পাশাপাশি তিনি টেলিভিশন নাটকে ও টেলিফিল্মে অভিনয় করেছেন। ২০১৬ সালে চিত্রগ্রাহক জেড এইচ মিন্টুর নির্দেশনায় "মেঘের আড়ালে" টেলিফিল্মে অভিনয় করেন। এতে প্রথম বারের মত একসাথে টেলিফিল্মে অভিনয় করেছেন মৌসুমী ও রিয়াজ
একই বছর ঈদুল ফিতর উপলক্ষে আফতাব বিন তমিজের নির্দেশনায় "অতীত হারায়ে খুঁজি" টেলিফিল্মে কাজ করেন। এতে তার বিপরীতে অভিনয় করেন ওমর সানি।


title: মৌসুমী

text: মৌসুমী ১৯৯৬ সালে "গরীবের রানী" ছায়াছবি দিয়ে প্রযোজকের খাতায় নাম লেখান। চলচ্চিত্র প্রযোজনার লক্ষ্যে তিনি প্রযোজনা প্রতিষ্ঠান কপোতাক্ষ চলচ্চিত্র প্রতিষ্ঠা করেন। একই বছর এই প্রতিষ্ঠান থেকে মুশফিকুর রহমান গুলজারের পরিচালনায় "সুখের ঘরে দুখের আগুন" ও মনতাজুর রহমান আকবর পরিচালনায় "বউয়ের সম্মান (আমার বউ") ছায়াছবি প্রযোজনা করেন। এরপর দীর্ঘ ১৯ বছর পর তিনি আবার "আমি এতিম হতে চাই" দিয়ে চলচ্চিত্র প্রযোজনায় ফিরে আসেন। চলচ্চিত্রটি যৌথভাবে প্রযোজনা করেছেন মৌসুমী ও ঋদ্দি টকিজ।


title: মৌসুমী

text: ২০০৩ সালে "কখনো মেঘ কখনো বৃষ্টি" দিয়ে মৌসুমী চলচ্চিত্র পরিচালক হিসেবে আত্মপ্রকাশ করেন। পরবর্তীতে ২০০৫ সালে পরিচালনা করেন "মেহের নিগার"। ২০১৬ সালে "শূন্য হৃদয়" নামে একটি টেলিফিল্ম পরিচালনা করছেন।


title: মৌসুমী

text: মৌসুমী ২০০৪ সালে জাহিদ হোসেন পরিচালিত "মাতৃত্ব" ছায়াছবিতে একটি গানে কণ্ঠ দেন। ২০০৭ সালে ইথুন বাবুর সুরে ২০১৪ সালে মুহাম্মদ মোস্তফা কামাল রাজ পরিচালিত "তারকাঁটা" ছায়াছবিতে "কি যে শূন্য লাগে তুমিহীনা" গানে কণ্ঠ দেন। এছাড়া মুহাম্মদ মোস্তফা কামাল রাজের "ছায়াছবি" চলচ্চিত্রে "মন যা বলে বলুক" গানের গীত রচনা করেছেন।বাংলাদেশের শিশুদের অধিকার প্রতিষ্ঠায় জনমত ও সচেতনতা বৃদ্ধির লক্ষ্যে সম্প্রতি তিনি ও বাংলাদেশের প্রথিতযশা জাদুকর জুয়েল আইচ "ইউনিসেফ অ্যাডভোকেটের" দায়িত্ব পান।


title: স্টার ট্রেক: দ্য নেক্সট জেনারেশন

text: স্টার ট্রেক: দ্য নেক্সট জেনারেশন (ইংরেজি ভাষায়: Star Trek: The Next Generation, সংক্ষেপে TNG) স্টার ট্রেক ফ্র্যানচাইজের অন্তর্ভুক্ত একটি মার্কিন টেলিভিশন ধারাবাহিক যার স্রষ্টা জিন রডেনবারি। বিভিন্ন সময়ে ধারাবাহিকটির নির্বাহী প্রযোজক হিসেবে দায়িত্ব পালন করেছেন জিন রডেনবারি, রিক বেরমান এবং মাইকেল পিলার। স্টার ট্রেক এর মূল ধারাবাহিক তথা দি অরিজিনাল সিরিজ এর প্রচার শেষ হওয়ার ২৪ বছর পর এর প্রচার শুরু হয়। এই ধারাবাহিকের কাহিনীর পটভূমি ২৪শ শতক, ২৩৬৪ থেকে ২৩৭০ খ্রিস্টাব্দ পর্যন্ত। অরিজিনাল সিরিজের পটভূমি গত হয়ে যাওয়ার প্রায় ১০০ বছর পরের ঘটনা বিধৃত হয়েছে এতে। টিএনজি-তে একটি নতুন স্টারশিপ এন্টারপ্রাইজ এবং সব নতুন ক্রুদের দেখানো হয়েছে। ক্যাপ্টেন জন-লুক পিকার্ডের চরিত্রে অভিনয় করেছেন ব্রিটিশ মঞ্চ অভিনেতা প্যাট্রিক স্টুয়ার্ট। প্রতিটি পর্ব শুরু হয় স্টুয়ার্টের কণ্ঠে বলা এই কথাগুলো দিয়ে:


title: রমানাথ ঠাকুর

text: মহারাজা রমানাথ ঠাকুর ছিলেন ঊনবিংশ শতাব্দীর কলকাতার এক অগ্রগণ্য সমাজপতি। তিনি ঠাকুর পরিবারের জোড়াসাঁকো শাখার নীলমণি ঠাকুরের পুত্র, দ্বারকানাথ ঠাকুরের কনিষ্ঠ ভ্রাতা এবং প্রসন্নকুমার ঠাকুরের জ্ঞাতিভ্রাতা। পরবর্তীকালে তিনি কলকাতার বটতলা অঞ্চলে পারিবারিক সম্পত্তির অধিকারী হন।


title: রমানাথ ঠাকুর

text: ১৮২৯ সালে রমানাথ ঠাকুর ইউনিয়ন ব্যাংকের দেওয়ান হয়েছিলেন। ব্যাংক উঠে যাওয়া পর্যন্ত তিনি ওই পদে ছিলেন। যৌবনে রমানাথ ছিলেন রামমোহন রায়ের ভাবাদর্শের অনুগামী এবং ব্রাহ্মসমাজের প্রথম অছিদের অন্যতম। যে সকল ব্যক্তিবর্গের উদ্যোগে ব্রিটিশ ইন্ডিয়া অ্যাসোসিয়েশন প্রতিষ্ঠিত হয়, তিনি ছিলেন তাঁদের অন্যতম। জীবনের শেষ দশ বছর তিনি উক্ত সংঘের সভাপতিত্বও করেছিলেন।


title: রমানাথ ঠাকুর

text: নরমপন্থী দল ব্রিটিশ ইন্ডিয়া অ্যাসোসিয়েশন ও ইন্ডিয়ান ন্যাশানাল অ্যাসোসিয়েশন এই যুগে রাজনৈতিক সচেতনতা বৃদ্ধিতে বিশেষ সহায়ক হয়েছিল। বিপিনচন্দ্র পালের স্মৃতিকথা থেকে জানা যায়, ঊনবিংশ শতাব্দীর সত্তরের দশকে কলকাতার ছাত্রসমাজ এই জাতীয় বিভিন্ন রাজনৈতিক দলের সদস্যপদ গ্রহণ করত। এই সব দলের নেতৃস্থানে ছিলেন সুরেন্দ্রনাথ বন্দ্যোপাধ্যায়, কৃষ্ণদাস পাল, রাজেন্দ্রলাল মিত্র, রমানাথ ঠাকুর, দিগম্বর মিত্র, রেভারেন্ড কৃষ্ণমোহন বন্দ্যোপাধ্যায় ও লালমোহন ঘোষ প্রমুখ ব্যক্তিবর্গ।


title: রমানাথ ঠাকুর

text: রমানাথ ঠাকুর ছিলেন হিন্দুমেলার অন্যতম পৃষ্ঠপোষক। রমানাথ ঠাকুর ছিলেন পাশ্চাত্য শিল্পকলার একজন সমঝদার এবং চিত্রকলার সংগ্রাহক। সেযুগে পাশ্চাত্য শিল্প কলকাতার সমাজে বিশেষ কেউ বুঝত না; চিত্র সংগ্রহও ছিল এক বিরল শখ।


title: রমানাথ ঠাকুর

text: ১৮৬৬ সালে রমানাথ বঙ্গীয় আইন পরিষদের সদস্য নিযুক্ত হন। আইন পরিষদে তিনি রায়তদের অধিকার নিয়ে সোচ্চার হয়েছিলেন। তাই তাঁকে “রায়তবন্ধু” আখ্যা দেওয়া হয়। পৌর বিষয়গুলিতে তিনি বিশেষ দৃষ্টি দিয়েছিলেন। মূলত তাঁরই উদ্যোগে কলকাতার নিমতলা শ্মশানঘাটটি তার আদি ঠিকানাতেই রেখে দেওয়ার একটি প্রস্তাব গৃহীত হয়। ১৮৭৩ সালে তিনি ভাইসরয়ের কাউন্সিলে নির্বাচিত হন এবং “রাজা” উপাধি পান। ১৮৭৪ সালে দুর্ভিক্ষ মোকাবিলায় তাঁর অবদানের জন্য লর্ড নর্থব্রুক তাঁকে “কম্প্যানিয়ন অফ দ্য স্টার অফ ইন্ডিয়া” উপাধি প্রদান করেন। ১৮৭৭ সালের দরবার ঘোষণাপত্রে বড়োলাট লর্ড লিটন তাঁকে “মহারাজা” উপাধি প্রদান করেন।


title: রমানাথ ঠাকুর

text: প্রসন্নকুমার ঠাকুরের সঙ্গে তিনি "ইন্ডিয়ান রিফর্মার" পত্রিকা চালু করেন। এছাড়া "হরকরা" ও "ইংলিশম্যান" পত্রিকায় তিনি "হিন্দু" ছদ্মনামে লিখতেন।


title: জ্ঞানেন্দ্রমোহন ঠাকুর

text:
জ্ঞানেন্দ্রমোহন ঠাকুর (২৪ জানুয়ারি, ১৮২৬ – ৫ জানুয়ারি, ১৮৯০) ছিলেন আইনবিদ্যার ইতিহাসে প্রথম এশীয় ব্যারিস্টার।
জ্ঞানেন্দ্রমোহন ঠাকুর ছিলেন ঠাকুর পরিবারের পাথুরিয়াঘাটা শাখার গোপীমোহন ঠাকুরের (হিন্দু কলেজের অন্যতম প্রতিষ্ঠাতা) পৌত্র এবং প্রসন্নকুমার ঠাকুরের পুত্র। হিন্দু কলেজে তাঁর সহপাঠী ছিলেন রাজনারায়ণ বসু ও গোবিন্দ্রচন্দ্র দত্ত (তরু দত্তের পিতা)। ১৮৪১ সালে মাসিক ৪০ টাকা সিনিয়র স্কলারশিপ নিয়ে ১৮৪২ সালে কলকাতা মেডিক্যাল কলেজে ভর্তি হন। যদিও তিনি চিকিৎসাবিদ্যার পাঠ সমাপ্ত করেননি।


title: জ্ঞানেন্দ্রমোহন ঠাকুর

text: ১৮৫১ সালে শিক্ষক কৃষ্ণমোহন বন্দ্যোপাধ্যায়ের প্রভাবে জ্ঞানেন্দ্রমোহন খ্রিস্টধর্মে দীক্ষিত হন এবং কৃষ্ণমোহনের কন্যা কমলমণিকে বিবাহ করেন। এর ফলে প্রসন্নকুমার তাঁকে ত্যাজ্যপুত্র ঘোষণা করেন এবং সম্পত্তির উত্তরাধিকার থেকে বঞ্চিত করেন। প্রসন্নকুমার তাঁর বিশাল সম্পত্তি ভ্রাতুষ্পুত্র মহারাজা বাহাদুর স্যার যতীন্দ্রমোহন ঠাকুরকে দান করে গিয়েছিলেন। অবশ্য জ্ঞানেন্দ্রমোহন পরে মামলা করে সম্পত্তির কিছু অংশ পেয়েছিলেন।


title: জ্ঞানেন্দ্রমোহন ঠাকুর

text: ১৮৫৯ সালে চিকিৎসার জন্য জ্ঞানেন্দ্রমোহন সস্ত্রীক ইংল্যান্ডে যান। আরোগ্যলাভের পর তিনি লন্ডন বিশ্ববিদ্যালয়ে হিন্দু আইন ও বাংলা ভাষার শিক্ষক রূপে যোগদান করেন। আইন পরীক্ষায় উত্তীর্ণ হয়ে ১৮৬২ সালে তিনি লিঙ্কন’স ইনে বারে ডাক পান। তিনিই ছিলেন প্রথম এশীয় ব্যারিস্টার। ১৮৬৪ সালে জ্ঞানেন্দ্রমোহন ভারতে ফিরে আসেন এবং ১৮৬৫ সালে কলকাতা হাইকোর্টে যোগ দেন।


title: জ্ঞানেন্দ্রমোহন ঠাকুর

text: ১৮৬৯ সালে স্ত্রীর মৃত্যুর পর দুই কন্যা ভবেন্দ্রবালা ও সত্যেন্দ্রবালাকে নিয়ে জ্ঞানেন্দ্রমোহন ইংল্যান্ডে ফিরে যান। ১৮৭৭ সালে সত্যেন্দ্রনাথ ঠাকুরের স্ত্রী জ্ঞানদানন্দিনী দেবী পুত্রকন্যা নিয়ে ইংল্যান্ডে গিয়ে কিছুদিনের জন্য তাঁর বাড়িতে উঠেছিলেন। ইংল্যান্ডেই জ্ঞানেন্দ্রমোহনের মৃত্যু হয়।


title: নাটোর রাজবাড়ী

text: নাটোর রাজবাড়ি, বাংলাদেশের নাটোর সদর উপজেলায় অবস্থিত একটি রাজবাড়ি, যা নাটোর রাজবংশের একটি স্মৃতিচিহ্ন।


title: নাটোর রাজবাড়ী

text: অষ্টাদশ শতকের শুরুতে নাটোর রাজবংশের উৎপত্তি হয়। ১৭০৬ সালে পরগণা বানগাছির জমিদার গণেশ রায় ও ভবানী চরণ চৌধুরী রাজস্ব প্রদানে ব্যর্থ হয়ে চাকরিচ্যুত হন। দেওয়ান রঘুনন্দন জমিদারিটি তার ভাই রাম জীবনের নামে বন্দোবস্ত নেন। এভাবে নাটোর রাজবংশের পত্তন হয়। রাজা রাম জীবন নাটোর রাজবংশের প্রথম রাজা হিসেবে প্রতিষ্ঠা লাভ করেন ১৭০৬ সালে, মতান্তরে ১৭১০ সালে। ১৭৩৪ সালে তিনি মারা যান। ১৭৩০ সালে রাণী ভবানীর সাথে রাজা রাম জীবনের দত্তক পুত্র রামকান্তের বিয়ে হয়। রাজা রাম জীবনের মৃত্যুর পরে রামকান্ত নাটোরের রাজা হন। ১৭৪৮ সালে রাজা রামকান্তের মৃত্যুর পরে নবাব আলীবর্দী খাঁ রাণী ভবানীর ওপর জমিদারি পরিচালনার দায়িত্ব অর্পণ করেন। রাণী ভবানীর রাজত্বকালে তার জমিদারি বর্তমান রাজশাহী, পাবনা, বগুড়া, কুষ্টিয়া, যশোর, রংপুর, পশ্চিমবঙ্গের মুর্শিদাবাদ, বীরভূম, মালদহ জেলা পর্যন্ত বিস্তৃত ছিল।


title: নাটোর রাজবাড়ী

text: বিশাল জমিদারির রাজধানী নিজ জন্মভূমিতে স্থাপনের নিমিত্তে রঘুনন্দন, রাম জীবন ও পণ্ডিতবর্গ তৎকালীন ভাতঝাড়ার বিলকে নির্বাচন করেন। ভাতঝাড়ার বিল ছিল পুঠিয়া রাজা দর্পনারায়ণের সম্পত্তি। এজন্য রঘুনন্দন ও রামজীবন রাজা দর্পনারায়ণের নিকটে বিলটি রায়তী স্বত্বে পত্তনীর আবেদন করেন। নতুন রাজাকে রাজা দর্পনারায়ণ জমিটি ব্রহ্মোত্তোর দান করেন। রামজীবন বিলে দীঘি, পুকুর ও চৌকি খনন করে সমতল করেন এবং রাজবাড়ি স্থাপন করেন। এলাকাটির নামকরণ করেন নাট্যপুর। ১৭০৬-১৭১০ সালে নাটোর রাজবাড়ি নির্মিত হয়েছিল। রঘুনন্দন বড়নগরে(মুর্শিদাবাদে) থাকতেন।


title: নাটোর রাজবাড়ী

text: রাজবাড়ির মোট আয়তন ১২০ একর। ছোট-বড় ৮টি ভবন আছে। ২টি গভীর পুকুর ও ৫টি ছোট পুকুর আছে। রাজবাড়ি বেষ্টন করে আছে দুই স্তরের বেড়চৌকি। পুরো এলাকা ২টি অংশে বিভক্ত – ছোট তরফ ও বড় তরফ। রাজবাড়ির উল্লেখযোগ্য মন্দিরগুলো হল শ্যামসুন্দর মন্দির, আনন্দময়ী কালিবাড়ি মন্দির, তারকেশ্বর শিব মন্দির।


title: নাটোর রাজবাড়ী

text: ১৯৮৬ সাল থেকে রাজবাড়ির পুরো এলাকাটি রানী ভবানী কেন্দ্রীয় উদ্যান বা যুবপার্ক হিসেবে জেলা প্রশাসনের নিয়ন্ত্রণে পরিচালিত হচ্ছে।


title: আবু তাহের মোহাম্মদ হায়দার

text: আবু তাহের মোহাম্মদ হায়দার (এ টি এম হায়দার) (জন্ম:১২ জানুয়ারি, ১৯৪২ - মৃত্যু: ৭ই নভেম্বর, ১৯৭৫)ছিলেন একজন বাংলাদেশি মুক্তিযোদ্ধা, যিনি প্রথমে দুই নং সেক্টরের সহ-অধিনায়ক ও পরে সেক্টর কমান্ডারের দায়িত্ব পালন করেন। একজন গেরিলা কমান্ডার হিসাবে বাংলাদেশের স্বাধীনতা যুদ্ধে অভূতপূর্ব অবদান রাখার জন্য তিনি বীর উত্তম খেতাবে ভূষিত হন।


title: আবু তাহের মোহাম্মদ হায়দার

text:
১৯৪২ সালের ১২ জানুয়ারি, কলকাতার ভবানীপুরে। বাবা আলহাজ মোহাম্মদ ইসরাইল। তিনি বৃটিশ ও পাকিস্তান পুলিশ বিভাগের ইন্সপেক্টর হিসাবে চাকুরি করতেন। মা আলহাজ হাকিমুন নেসা একজন গৃহিনী। পরিবারের দুই ভাই ও তিন বোনের মধ্যে লে. কর্নেল হায়দার ছিলেন দ্বিতীয়। তাঁদের গ্রামের বাড়ি কিশোরগঞ্জ জেলার করিমগঞ্জ উপজেলার জয়কা ইউনিয়নের কান্দাইল গ্রামে। তার বোন ডা. সিতারা বেগম, বীর প্রতীক।
এ.টি.এম হায়দার স্কুল জীবন শুরু করেন পাবনার বীণাপানি প্রাথমিক বিদ্যালয়ে। পরে কিশোরগঞ্জ রামানন্দ সরকারি উচ্চ বিদ্যালয় থেকে ১৯৫৮ সালে মাধ্যমিক স্কুল সার্টিফিকেট (এস.এস.সি) পরীক্ষায় উত্তীর্ন হন। ছাত্রজীবন থেকেই হায়দার একজন ভালো খেলোয়াড়, সাতাঁরু ও স্কাউট ছিলেন। তিনি ১৯৫৮ সালে একজন স্কাউট হিসাবে পশ্চিম পাকিস্তানের লাহোর জাম্বুরীতে অংশগ্রহণ করেন। ১৯৬১ সালে হায়দার কিশোরগঞ্জ সরকারি গুরুদয়াল কলেজ থেকে উচ্চ মাধ্যমিক (আই.এ) পরীক্ষায় দ্বিতীয় বিভাগে উত্তীর্ণ হন। এরপর হায়দার উচ্চ শিক্ষা গ্রহণ করার জন্য পশ্চিম পাকিস্তানের লাহোরে চলে যান। সেখানের লাহোর ইসলামিয়া কলেজ থেকে দ্বিতীয় বিভাগে বি.এস.সি. ডিগ্রী লাভ করেন। পরে লাহোরস্থ পাঞ্জাব বিশ্ববিদ্যালয় থেকে পরিসংখ্যান বিদ্যায় ভর্তি হন। বিশ্ববিদ্যালয়ে মাস্টার্স প্রথম পর্ব পড়াকালীন সেনাবাহিনীতে ভর্তির জন্য আবেদন করেন। এবং পাকিস্তান সামরিক বাহিনীতে কমিশনের জন্য মনোনীত হন।


title: আবু তাহের মোহাম্মদ হায়দার

text: ১৯৬৫ সালে পাকিস্তান সেনাবাহিনীতে কমিশন লাভ করেন। হায়দার পাকিস্তান মিলিটারি একাডেমী কাকুলে ট্রেনিং করেন এবং কমিশন প্রাপ্তির পর গোলন্দাজ বাহিনীর অফিসার হিসাবে নিয়োজিত থাকেন। পরে তিনি চেরাটে S.S.G. (Special service group) ট্রেনিং-এ কৃতিত্বের সাথে উর্ত্তীর্ণ হন। উল্লেখ্য, চেরাটের এই ট্রেনিংটি ছিল মূলত গেরিলা ট্রেনিং। এখানে ৩৬০ জন অফিসারের মধ্যে বাঙালি ছিলেন মাত্র দুইজন। ট্রেনিং শেষ করার পর মুলতান ক্যাণ্টনমেন্টে তাঁর প্রথম পোস্টিং হয় এবং ১৯৬৯ সাল পর্যন্ত তিনি সেখানেই অবস্থান করেন। তৃতীয় কমান্ডো ব্যাটালিয়নের একজন ক্যাপ্টেন হিসাবে ১৯৬৯ সালের শেষে অথবা ১৯৭০ সালের প্রথম দিকে এ. টি.এম হায়দারকে কুমিল্লা সেনানিবাসে নিয়োগ দেয়া হয়। ১৯৭১ সালের জানুয়ারি মাসে তাঁকে পুনরায় বদলি করে ঢাকায় নিয়ে আসা হয় এবং ১৫/২০ দিন পর তাঁকে আবার কুমিল্লায় নিয়োগ দেয়া হয়


title: আবু তাহের মোহাম্মদ হায়দার

text:
বাংলাদেশে (তত্কালীন পুর্ব পাকিস্তান) সেনাবাহিনীর ১ম কমান্ডো ব্যাটেলিয়নের কর্মকর্তা হায়দার কুমিল্লা সেনানিবাস থেকে পালিয়ে ২৬ মার্চ মুক্তিযুদ্ধে যোগ দেন এবং শুরু থেকেই ২নং সেক্টরের কমান্ডার মেজর খালেদ মোশাররফ এর সেকেন্ড ইন কমান্ড হিসেবে দায়িত্ব পালন করেন। মেলাঘরে অবস্থিত প্রশিক্ষণ ক্যাম্পে সকল মুক্তিযোদ্ধাকে কমান্ডো, বিস্ফোরক ও গেরিলা ট্রেনিং সহ হায়দার মুক্তিযোদ্ধাদের শপথ গ্রহণ করাতেন। মেলাঘরে হায়দার প্রথম একটা স্টুডেন্ট কোম্পানি গঠন করেন। এই কোম্পানিকে তিনিই ট্রেনিং প্রদান করতেন। কিশোরগঞ্জ -ময়মনসিংহ মহাসড়কের উপর তারের ঘাটপুল ও মুসল্লি রেলপুল, ঢাকা-চট্টগ্রামের রাস্তায় ফেনিতে অবস্থিত বড়পুল ধবংসসহ একাধিক অপারেশনের নেতৃত্ব দেন মেজর হায়দার। অক্টোবরের ৭ তারিখে খালেদ মোশাররফ নিয়মিত ব্রিগেড কে' ফোর্সের কমান্ড গ্রহণ করলে তিনি সেক্টর অধিনায়কত্ব লাভ করেন । ১৬ ই ডিসেম্বর পাকবাহিনীর আত্মসমর্পন অনুষ্ঠানে তিনি উপস্থিত ছিলেন । ঐদিন প্রথম ঢাকা বেতারে ও টিভি থেকে ঘোষণাপাঠ করেন -"আমি মেজর হায়দার বলছি -মুক্তিবাহিনীর প্রতি নির্দেশ " । গনপ্রজাতন্ত্রী বাংলাদেশ সরকার ১৯৭৩ সালে তাকে বীর উত্তম উপাধীতে ভুষিত করেন ।
এ.টি.এম. হায়দারের ছোট বোন ক্যাপ্টেন সিতারা বেগম ও একমাত্র ছোট ভাই এ.টি.এম সফদার (জিতু) মুক্তিযুদ্ধে অংশগ্রহণ করেন। এ.টি.এম সফদার ভারতের মেলাঘরে অবস্থিত ট্রেনিং ক্যাম্প থেকে প্রশিক্ষণ নেন এবং শালদানদী এলাকায় বিভিন্নযুদ্ধে অংশগ্রহণ করেন। তিনি ভারতের আগরতলাস্থ ৯২ বি. এস. এফ. ক্যাম্পের সঙ্গে বিভিন্ন যুদ্ধ বিষয়ক যোগাযোগ ও খবরাখবর (অফিসিয়াল) আদান-প্রদান করতেন। ক্যাপ্টেন সেতারা বেগম বিশ্রামগঞ্জে বাংলাদেশ হাসপাতালে কাজ করতেন। পাঁচশত বেডের এই হাসপাতালে তিনি একজন কমান্ডিং অফিসার হিসাবে নিয়োজিত ছিলেন। হাসপাতালটি সম্পূর্ণভাবে মুক্তিযোদ্ধাদের দ্বারা পরিচালিত ছিল। তিনি মুক্তিযুদ্ধে বীর প্রতীক খেতাব পান ।


title: আবু তাহের মোহাম্মদ হায়দার

text: স্বাধীন দেশে মেজর হায়দার কুমিল্লা সেনানিবাসে ১৩ ইস্টবেঙ্গল প্রতিষ্ঠা করেন। ১৯৭৪ সালে তিনি লেফটেন্যান্ট কর্ণেল পদে উন্নীত হন ও চট্টগ্রাম সেনানিবাসে ৮ম বেঙ্গলের কমান্ডিং অফিসার হিসেবে নিয়োগ প্রাপ্ত হন। ১৯৭৫ সালের নভেম্বরে পিতার জরুরি টেলিগ্রাম পেয়ে ঢাকায় আসেন এবং যুদ্ধকালীন সহযোদ্ধা আরেক কিংবদন্তি বীরসেনা জেনারেল খালেদ মোশাররফের সাথে সাক্ষাৎ করতে যান।


title: আবু তাহের মোহাম্মদ হায়দার

text: ১৯৭৫ সালের ৭ই নভেম্বর আবু তাহেরের নেতৃত্বে পাল্টা অভ্যুত্থানে (সিপাহি বিপ্লব) তিনি নিহত হন। ১১ই নভেম্বর, ১৯৭৫ রোজ মঙ্গলবার কিশোরগঞ্জের খড়মপট্টি এলাকায় সমাহিত করা হয় মুক্তিযুদ্ধের এই কিংবদন্তি বীরসেনানীকে।


title: ইন্টারনেট রিলে চ্যাট

text: আইআরসি আবিষ্কৃত হয় ১৯৮৮ সালে। ইন্টারনেট এক্সেস সাপোর্ট করে এমন প্রায় সকল কম্পিউটারের জন্য আইআরসি ক্লায়েন্ট রয়েছে। ২০০৯ সালে মে পর্যন্ত এক পরিসংখ্যানে জানা যায়, বিশ্বের সর্ববৃহৎ ১০০টি আইআরসি নেটওয়ার্কের, কয়েক হাজার চ্যানেলে, একই সময়ে প্রায় পাঁচ লক্ষ মানুষ সক্রিয় থাকে। বিশ্বব্যাপী আইআরসি সার্ভারের সংখ্যা গড়ে প্রায় ১,৫০০।


title: মুয়াম্মর গাদ্দাফি

text: মুয়াম্মর আল-গাদ্দাফি বা মুয়াম্মর আবু মিনিয়ার আল-গাদ্দাফি( ) (জন্ম:৭ই জু্‌ন ১৯৪২ - মৃত্যু:২০শে অক্টোবর ২০১১), পরিচিত কর্নেল গাদ্দাফি, ১৯৬৯ সাল থেকে ২০১১ সাল পর্যন্ত লিবিয়ার নেতা।


title: মুয়াম্মর গাদ্দাফি

text: মুয়াম্মর আল-গাদ্দাফি ৭ই জু্‌ন, ১৯৪২ সালে সিরত শহরের এক যাযাবর বেদুইন পরিবারে জন্মগ্রহণ করেন। অন্যসব লিবিয়ান শিশুর মতো তিনিও শৈশবে ঐতিহ্যগত ধর্মীয় শিক্ষা লাভ করেন। এরপর তিনি ১৯৫৬ সাল থেকে ১৯৬১ সাল পর্যন্ত ফেজান এর সাবহা প্রিপারেটরি স্কুলে অধ্যয়ন করেন। সেখানে অধ্যয়ন কালে তিনি এবং তাঁর কতিপয় বন্ধু সামরিক অভ্যুত্থানের মাধ্যমে লিবিয়ার শাসন ক্ষমতা দখল করার পরিকল্পনা করেন। কিন্তু তাঁর এ পরিকল্পনা বাস্তবায়িত হওয়ার আগেই ১৯৬১ সালে রাজনৈতিক কর্মকান্ডে সক্রিয়তার অভিযোগে তাঁকে সাবহা থেকে বহিষ্কার করা হয়।


title: মুয়াম্মর গাদ্দাফি

text: সাবহা থেকে বহিষ্কৃত হয়ে তিনি বেনগাজীর তত্‍কালীন ইউনিভার্সিটি অব লিবিয়াতে (পরবর্তীতে যেটা বেনগাজীর আল ক্বারিউনেস এবং ত্রিপলীর আল ফাতাহ এই দুই ইউনিভার্সিটিতে বিভক্ত হয়ে যায়) ভর্তি হন এবং উচ্চ শিক্ষা লাভ করেন। এরপর ১৯৬৩ সালে তিনি বেনগাজীর সামরিক পরিষদে যোগদান করেন। সেখানে তিনি এবং তার অনুগত কতিপয় সামরিক কর্মকর্তা লিবিয়ার পশ্চিমমুখী রাজতন্ত্রকে (সেনুসী রাজতন্ত্র) উৎখাত করার জন্য একটি গোপন দল গঠন করেন। ১৯৫৬ সালে তিনি উচ্চ প্রশিক্ষণের জন্য ব্রিটেনে যান এবং ১৯৬৬ সালে কমিশন প্রাপ্ত অফিসার পদে উন্নীত হয়ে লিবিয়ায় ফিরে আসেন।


title: মুয়াম্মর গাদ্দাফি

text: ১৯৬৯ সালের পহেলা সেপ্টেম্বরে, যখন তৎকালীন রাজা মোঃ ইদ্রীস আল সেনুসী তার শারীরিক অসুস্থার জন্য তুরস্কে সফরে গিয়েছিলেন, তখন মাত্র ২৭ বছর বয়সী কর্ণেল মোয়াম্মার আল গাদ্দাফী তার অল্প কয়েকজন সামরিক অফিসারের সহায়তায় রাজধানী ত্রিপলীতে এক প্রতিরোধহীন এবং রক্তপাতহীন অভ্যুত্থানের মাধ্যমে লিবিয়ার শাসন ক্ষমতা দখল করেন। গাদ্দাফীর এ সকল কাজে তাকে পূর্ণ সহযোগিতা করেছিলেন গাদ্দাফীর ঘনিষ্ঠ বন্ধু মিসরের তত্‍কালীন প্রেসিডেন্ট জামাল আব্দুল নাসের। নাসেরের মৃত্যুদিবস এখনও লিবিয়াতে সরকারি ছুটির দিন হিসেবে পালিত হয়।


title: মুয়াম্মর গাদ্দাফি

text: এর অল্প পরেই তার এবং তার অল্প বয়সী সামরিক কর্মকর্তাদের সাথে অপেক্ষাকৃত সিনিয়র অফিসারদের এবং কিছু প্রভাবশালী বেসামরিক নাগরিকের সাথে ক্ষমতা নিয়ে দ্বন্দ্ব শুরু হয়। এ সকল দ্বন্দ্ব নিরসন করে ১৯৭০ সালের জানুয়ারি মাসে গাদ্দাফী একজন সফল শাসক হিসেবে আত্মপ্রকাশ করেন। সাবেক রাজা আমীর ইদ্রীস আল সেনুসীকে তুরস্ক থেকে মিসরে নির্বাসন দেওয়া হয়। তিনি ১৯৮৩ সালে নির্বাসিত অবস্থায় মিসরে মৃত্যুবরণ করেন।


title: মুয়াম্মর গাদ্দাফি

text: মোয়াম্মার আল গাদ্দাফীর সন্তান-সন্ততি আট জন। এদের মধ্যে সাতজন ছেলে এবং একজন মেয়ে। তার আরেকটি মেয়ে ১৯৮৬ সালে তার বাড়িতে মার্কিন বিমান হামলায় মৃত্যুবরণ করে। গাদ্দাফীর বড় ছেলে মোহাম্মাদ গাদ্দাফী লিবিয়ান অলিম্পিক কমিটি এবং তাঁর দ্বিতীয় ছেলে সা’দ গাদ্দাফী লিবিয়ান ফুটবল ফেডারেশন পরিচালনা করছেন। সা'দ নিজেও একজন বেশ ভালো ফুটবলার এবং তিনি লিবিয়ার জাতীয় দলে খেলেন। তাঁর তৃতীয় পুত্র সাইফ আল ইসলাম একজন চিত্রশিল্পী এবং একটি চিকিৎসালয় এর পরিচালক। তাঁর একমাত্র কন্যা আয়েশা গাদ্দাফী একজন আইনজীবী এবং তিনি ইরাকের ক্ষমতাচ্যুত প্রেসিডেন্ট সাদ্দাম হুসেইনের পক্ষে আইনী লড়াই করে বেশ আলোচিত হয়েছিলেন। এছাড়া দেশের ভেতরে শিক্ষা-স্বাস্থ্য প্রভৃতি জনকল্যাণমূলক কাজে তিনি আত্মনিবেদিত। তার অপর তিন ছেলে আল মুতাস্সীম, হানওয়ীল এবং খামীস এখনও অখ্যাত। সম্প্রতি ২০০৪ সালের সেপ্টেম্বর মাসে তাঁর ষষ্ঠ পুত্র হানওয়ীল প্যারিসে পুলিশি ধাওয়ার শিকার হন।


title: মুয়াম্মর গাদ্দাফি

text: গত এক দশক আগেও মোয়াম্মার আল গাদ্দাফীর সাথে পশ্চিমা বিশ্বের সম্পর্ক ছিল রীতিমত সাপে-নেউলে। কিন্তু সম্প্রতি তাঁর মধ্যে নীতিগত ভাবে বেশ উল্লেখযোগ্য পরিবর্তন লক্ষ করা যায়। ২০০১ সালের ১১ই সেপ্টেম্বরের সন্ত্রাসী হামলার পর তিনিই প্রথম এর বিরুদ্ধে তীব্র নিন্দা জানান। ২০০২ সালে তিনি ১৯৮৮ সালে স্কটল্যান্ডের লকারবির আকাশে মার্কিন বিমানের উপর বোমা বিস্ফোরণের জন্য প্রকাশ্যে জনগণের কাছে ক্ষমা চান এবং এর জন্য বিপুল অঙ্কের ক্ষতিপূরণ প্রদান করেন। ২০০৩ সালে মার্কিনীদের হাতে সাদ্দাম হুসেইনের পতনের পর তিনি স্বেচ্ছায় তাঁর সকল গণ বিধ্বংসী অস্ত্র কর্মসূচী বাতিল করার কথা ঘোষণা করেন।


title: মুয়াম্মর গাদ্দাফি

text: মোয়াম্মার আল গাদ্দাফী রচিত অমর গ্রন্থ হল কিতাবিল আখদার বা দ্যা গ্রীন বুক বা সবুজ গ্রন্থ। এটি ১৯৭৬ সালে প্রকাশিত হয়। তিন খন্ডে প্রকাশিত এই গ্রন্থে সমাজ এবং রাষ্ট্র সংক্রান্ত বিভিন্ন জটিল সমস্যা সমাধানে তাঁর নিজস্ব দৃষ্টিভঙ্গি ব্যক্ত হয়েছে। এটিই মূলত লিবিয়ার সংবিধান।


title: মুয়াম্মর গাদ্দাফি

text: ইংরেজিতে মোয়াম্মার আল গাদ্দাফীর নামের বানান নিয়ে যথেষ্ট বিতর্ক রয়েছে। ২০০৪ সালের মার্চ মাসে লন্ডন ইভেনিং স্ট্যান্ডার্ড পত্রিকায় তাঁর নামের উপর একটি প্রতিবেদন প্রকাশিত হয়। সেখানে সম্ভাব্য ৩৭টি বানানের কথা উল্লেখ করা হয়।


title: মুয়াম্মর গাদ্দাফি

text: মৃত্যুর আগে গাদ্দফি একটি অসিয়তনামা রেখে যান। আরবীতে লেখা অসিয়তনামার বঙ্গানুবাদ এরকম:


title: ব্যাটম্যান

text: ব্যাটম্যান (ইংরেজি: Batman) যুক্তরাষ্ট্রের হতে প্রকাশিত কমিক বইয়ের একটি কাল্পনিক সুপারহিরো চরিত্র। এ চরিত্রটির স্রষ্টা শিল্পী ও লেখক । এ চরিত্রটির আবির্ভাব হয় "ডিটেকটিভ কমিকস" #২৭ (মে ১৯৩৯) সংখ্যায়। প্রথমে চরিত্রটির নাম ছিল "ব্যাট-ম্যান"। এ চরিত্রটি আরও কিছু নামে পরিচিত যেমন "দ্য কেপড ক্রুসেডার", "দ্য ডার্ক নাইট", "ওয়ার্ল্ডস গ্রেটেস্ট ডিটেকটিভ" ইত্যাদি।


title: ব্যাটম্যান

text: ব্যাটম্যানের গোপন পরিচয় হলো ব্রুস ওয়েন, যিনি একজন মার্কিন বিলিয়নেয়ার, শিল্পপতি এবং মালিক। ছোটবেলায় তাঁর বাবা ও মা কে আততায়ীর হাতে নিহত হতে দেখার পর তিনি অপরাধীদের ওপর প্রতিশোধ নেওয়ার শপথ গ্রহণ করেন। তিনি নিজে প্রশিক্ষণ গ্রহণ করেন ও শারীরিকভাবে নিজেকে প্রস্তুত করেন। অপরাধ নির্মূল করার জন্য তিনি বাদুড় থেকে অনুপ্রাণিত হয়ে তাঁর রূপ সৃষ্টি করেন। ব্যাটম্যান কাজ করেন কাল্পনিক তে। তাঁর সাহায্যকারী হিসেবে কিছু চরিত্র বিদ্যমান; যেমন তাঁর গৃহপরিচারক , পুলিশ কমিশনার এবং ব্যাটম্যানের সঙ্গী । বেশিরভাগ সুপারহিরোর মত ব্যাটম্যানের কোনও অতিমানবীয় ক্ষমতা বা নেই। তার বদলে তিনি তাঁর বুদ্ধি, শারীরিক শক্তি, মার্শাল আর্টের দক্ষতা, অনুসন্ধানী ক্ষমতা, বিজ্ঞান ও প্রযুক্তি, বিপুল ধন, অদম্য ইচ্ছাশক্তি ও অপরাধ জগতে তাঁর প্রচলিত ভীতি কাজে লাগিয়ে লড়াই করেন। ব্যাটম্যানের অনেক পরিচিত নাম বিদ্যমান, যার মধ্যে সবচেয়ে উল্লেখযোগ্য ব্যাটম্যানের চিরশত্রু জোকার।


title: ব্যাটম্যান

text: ১৯৩৯ সালে প্রথম প্রকাশিত হবার পরপরই ব্যাটম্যান বিপুল জনপ্রিয়তা লাভ করেন। তার পরের বছর "" নামে তাঁর নিজের কমিক বই প্রকাশিত হয়। পরের দশকগুলোতে চরিত্রটিকে নানাভাবে উপস্থাপন করা হয়। ১৯৬০ এর দশকে তৈরি "" টেলিভিশন সিরিজের জনপ্রিয়তা ব্যাটম্যান চরিত্রটির ওপর নানাভাবে প্রভাব ফেলে। অনেক লেখক চরিত্রটিকে তার অন্ধকার মূলে ফিরিয়ে নিয়ে যাওয়ার চেষ্টা করেন, যার শুরু হয়েছিল ১৯৮৬ সালে "" প্রকাশের মধ্য দিয়ে। ওয়ার্নার ব্রাদার্সের সাফল্য সাধারণ মানুষের মধ্যে চরিত্রটির জনপ্রিয়তা ধরে রাখতে সাহায্য করে।


title: ব্যাটম্যান

text: একজন সাংস্কৃতিক প্রতীক হিসেবে ব্যাটম্যান চরিত্রটি রেডিও হতে টেলিভিশন ও ফিল্ম পর্যন্ত নানা মাধ্যমে এবং নানান ধরনের খেলনা ও ভিডিও গেমে এসেছে। এ চরিত্রটি মনোবিদদের নজরেও এসেছে, যাঁদের অনেকেই চরিত্রটির মনস্তত্ব বোঝার চেষ্টা করেছেন। ২০১৫ সালে ব্যাটম্যানকে তাদের "কমিক বইয়ের ইতিহাসের সবচেয়ে বড় ৫০ সুপারহিরো" তালিকায় এক নম্বরে স্থান দিয়েছে এবং ব্যাটম্যান -এর "সর্বকালের সেরা কমিক বইয়ের সুপারহিরো" তালিকায় প্রথম হয়েছে। ২০১১ সালে ব্যাটম্যান আইজিএন-এর "সর্বকালের সেরা ১০০ কমিক বুক হিরো" তালিকায় দ্বিতীয় স্থান পেয়েছে। , , , , ও প্রমুখ বিভিন্ন অ্যানিমেটেড অ্যাডাপশনে চরিত্রটির কণ্ঠ দিয়েছেন। টেলিভিশন ও ফিল্মে ব্যাটম্যান চরিত্রে অভিনয় করেছেন , , , , , , ক্রিশ্চিয়ান বেল এবং বেন অ্যাফ্লেক।


title: ব্যাটম্যান

text: ১৯৩৯ সালের শুরুর দিকে, ""-এ সুপারম্যানের সাফল্য (পরবর্তীতে ডিসি কমিকস)-এর সম্পাদকদের উদ্বুদ্ধ করেছিল তাদের বইগুলোতে আরো সুপারহিরো চরিত্র আনতে। সে কারণে সৃষ্টি করেছিলেন "দ্য ব্যাট-ম্যান"। তাঁর সহযোগী বলেছেন যে "Kane had an idea for a character called 'Batman,' and he'd like me to see the drawings. I went over to Kane's, and he had drawn a character who looked very much like Superman with kind of ... reddish tights, I believe, with boots ... no gloves, no gauntlets ... with a small , swinging on a rope. He had two stiff wings that were sticking out, looking like bat wings. And under it was a big sign ... BATMAN". বাদুড়ের ডানার মতো কেপটির ধারণা দিয়েছিলেন বব কেন, যিনি অনুপ্রাণিত হয়েছিলেন তাঁর ছোটবেলায় দেখা লিওনার্দো দা ভিঞ্চির আঁকা ছবি থেকে।


title: ব্যাটম্যান

text: ফিঙ্গার চেয়েছিলেন চরিত্রটিকে একটি সাধারণ ডমিনো মাস্কের পরিবর্তে একটি দিতে, তার সাথে ডানার বদলে কেপ এবং গ্লাভস; তিনি আরো সুপারিশ করেছিলেন আসল কস্টিউম থেকে লাল অংশগুলি বাদ দিতে। ফিঙ্গার বলেছেন যে তিনি চরিত্রটির গোপন পরিচয় হিসেবে ব্রুস ওয়েন নামটি তৈরি করেছিলেন: "Bruce Wayne's first name came from , the Scottish patriot. Wayne, being a playboy, was a man of gentry. I searched for a name that would suggest colonialism. I tried Adams, Hancock ... then I thought of ." তিনি পরবর্তীতে বলেছেন যে তাঁর সাজেশনগুলো জনপ্রিয় কমিক স্ট্রিপ চরিত্র "" দ্বারা প্রভাবিত হয়েছিল, যে চরিত্রটির সাথে কেনও পরিচিত ছিলেন।


title: ব্যাটম্যান

text: কেন এবং ফিঙ্গার ব্যাট-ম্যানের চেহারা, ব্যক্তিত্ব, পদ্ধতি এবং অস্ত্রসম্পর্কিত বেশিরভাগ বিষয়ের জন্য প্রেরণা পেয়েছিলন ১৯৩০-এর দশকের তৎকালীন সংস্কৃতি থেকে। দ্বৈত পরিচয়ের সম্ভ্রান্ত একজন হিরো হিসেবে ব্যাটম্যানের পূর্বসূরি পাওয়া যায় (, ১৯০৩) এবং (, ১৯১৯)-তে। তাদের মতোই, তিনি তাঁর বীরত্বপূর্ণ কাজ করতেন গোপনে, সন্দেহ এড়ানোর জন্য সাধারণ মানুষের অভিনয় করতেন এবং তাঁর কাজ চিহ্নিত করে রাখতেন একটি বিশেষ মার্কা দিয়ে। কেন বলেছেন যে চরিত্রটির ওপর "" (১৯২০) এবং "" (১৯৩০)-এর মতো ফিল্মের প্রভাব ছিল। ফিঙ্গার , , এবং শার্লক হোমস-এর মতো কিছু চরিত্র থেকে প্রেরণা পেয়ে তাঁর চরিত্রটিকে একজন অভিজ্ঞ অনুসন্ধানকারী বানিয়েছিলেন।


title: ব্যাটম্যান

text: তাঁর ১৯৮৯ সালের আত্মজীবনীতে, কেন ব্যাটম্যানের সৃষ্টিতে ফিঙ্গারের অবদান সম্পর্কে বলেছেন:


title: ব্যাটম্যান

text: কেন চরিত্রটির মালিকানা দিয়ে দিয়েছিলেন, যার বদলে তিনি পেয়েছিলেন সব ব্যাটম্যান কমিকে একটি বাধ্যতামূলক বাইলাইন। এ বাইলাইনে প্রথমে "Batman created by Bob Kane" লেখা থাকত না; শুধু প্রতিটি গল্পের প্রথম পৃষ্ঠায় তাঁর নাম লেখা থাকত। ১৯৬০-এর দশকের মাঝামাঝি সময় থেকে কমিক বইয়ে তাঁর নাম আসা বন্ধ হয়ে যায়, তাঁর বদলে প্রতিটি গল্পের লেখক এবং শিল্পীদের নাম ছাপা হতে থাকে। ১৯৭০-এর দশকের শেষের দিকে, যখন এবং সুপারম্যান তৈরির জন্য তাঁদের নামের সাথে "created by" শিরোনাম পেতে শুরু করেন, আর ও চরিত্রটির জন্য বাইলাইন লাভ করেন, ব্যাটম্যানের কাহিনীগুলোতে অন্যান্য নামের সাথে "Created by Bob Kane" কথাটি যোগ হয়।


title: ব্যাটম্যান

text: ফিঙ্গার একইরকম স্বীকৃতি পাননি। যদিও ১৯৪০-এর দশক থেকে তিনি ডিসির অন্যান্য কাজের জন্য স্বীকৃতি পেয়েছিলেন, ১৯৬০-এর দশকে তিনি ব্যাটম্যান লেখার জন্য নামমাত্র স্বীকৃতি পাওয়া শুরু করেন; উদাহরণস্বরূপ, "ব্যাটম্যান" #১৬৯ (ফেব্রুয়ারি ১৯৬৫)-এর চিঠিপত্র পাতায় সম্পাদক তাঁর নাম দেন স্রষ্টা হিসেবে, যে ব্যাটম্যানের নিয়মিত শত্রুদের একজন। কিন্তু ফিঙ্গারের চুক্তির কারণে তাঁর কাছে শুধু তাঁর রাইটিং পেজ রেট থাকে, কোনও বাইলাইন নয়। কেন লিখেছেন, "Bill was disheartened by the lack of major accomplishments in his career. He felt that he had not used his creative potential to its fullest and that success had passed him by." ১৯৭৪ সালে ফিঙ্গারের মৃত্যুর সময় পর্যন্তও ডিসি আনুষ্ঠানিকভাবে ফিঙ্গারকে ব্যাটম্যানের সহস্রষ্টা হিসেবে স্বীকৃতি দেয়নি।


title: ব্যাটম্যান

text:
, যিনি সে সময় ফিঙ্গার এবং কেনের সাখে স্ট্রিপটিতে কাজ করেছিলেন, স্বীকৃতি ভাগ করতে ব্যর্থ হওয়ার জন্য কেনের সমালোচনা করেন। ২০০৫ সালে ""-কে দেওয়া একটি সাক্ষাৎকারে তিনি বলেন, ফিঙ্গার তাঁর অবস্থান নিয়ে সন্তুষ্ট ছিলেন না:
যদিও কেন প্রথমে চরিত্রটি সৃষ্টির পেছনে ফিঙ্গারের অবদান অস্বীকার করেছিলেন, ১৯৬৫ সালে ভক্তদের কাছে লেখা একটি খোলা চিঠিতে তিনি বলেন যে "it seemed to me that Bill Finger has given out the impression that he and not myself created the "Batman, t' as well as Robin and all the other leading villains and characters. This statement is fraudulent and entirely untrue." কেন নিজেও ফিঙ্গারের স্বীকৃতি না পাওয়ার ব্যাপারে মন্তব্য করেন। "The trouble with being a 'ghost' writer or artist is that you must remain rather anonymously without 'credit'. However, if one wants the 'credit', then one has to cease being a 'ghost' or follower and become a leader or innovator."


title: ব্যাটম্যান

text: ১৯৮৯ সালে, কেন একটি সাক্ষাৎকারে ফিঙ্গারের অবস্থার কথা স্মরণ করেন:


title: ব্যাটম্যান

text: ২০১৫ সালের সেপ্টেম্বরে ঘোষণা দেয় যে ফিঙ্গার পরিবার এবং ডিসির মধ্যে সমঝোতা হওয়ার পর ২০১৬ সালের সুপারহিরো ফিল্ম "" এবং "" টিভি শো-এর দ্বিতীয় মৌসুমে ব্যাটম্যানের সৃষ্টিতে তাঁর অবদানের জন্য ফিঙ্গার স্বীকৃতি লাভ করবেন। ব্যাটম্যানের স্রষ্টা হিসেবে ফিঙ্গার কমিক বইয়ে প্রথমবারের মতো স্বীকৃতি পান ২০১৫ সালের অক্টোবরে "ব্যাটম্যান অ্যান্ড রবিন এটারনাল" #৩ এবং "ব্যাটম্যান: আর্কহ্যাম নাইট জেনেসিস" #৩-এর মধ্য দিয়ে। কমিকে তাঁর এ স্বীকৃতি লেখা আসে "Batman created by Bob Kane with Bill Finger" হিসেবে।


title: ব্যাটম্যান

text: ব্যাটম্যানের প্রথম গল্প, "", প্রকাশিত হয়েছিল "ডিটেকটিভ কমিকস" #২৭ (মে ১৯৩৯)-এ। ফিঙ্গার বলেছেন, "ব্যাটম্যান প্রথমে লেখা হয়েছিল পাল্প স্টাইলে", আর এ প্রভাব স্পষ্ট দেখা যায় শত্রুদের খুন বা জখম করার পর ব্যাটম্যানের অনুশোচনা প্রদর্শনে। ব্যাটম্যান একটি সফল চরিত্র হিসেবে প্রমাণিত হন, এবং ১৯৪০ সালে তিনি তাঁর নিজের নামের কমিক লাভ করেন। এছাড়া তিনি "ডিটেকটিভ কমিকস"-এও নিয়মিত আসা শুরু করেন। সেসময় ডিটেকটিভ কমিকস ছিল সর্বাধিক বিক্রীত এবং সবচেয়ে প্রভাবশালী প্রকাশনা সংস্থা; ব্যাটম্যান এবং কোম্পানিটির অন্য বড় হিরো, সুপারম্যান, ছিল এ সাফল্যের মূল কারণ। এ দু'টি চরিত্রকে পাশাপাশি দেখা গিয়েছিল ""-এর প্রধান আকর্ষণ হিসেবে, যেটির নাম প্রথমে ছিল "ওয়ার্ল্ড'স বেস্ট কমিকস" যখন এটি ১৯৪০ সালে প্রথম বের হয়েছিল। এবং সহ আরও কয়েকজন স্রষ্টা এ সময়ে স্ট্রিপে কাজ করেছিলেন।


title: ব্যাটম্যান

text: প্রথম কিছু ব্যাটম্যান স্ট্রিপের সময়ে চরিত্রটিতে কিছু বৈশিষ্ট্য যোগ করা হয় এবং ব্যাটম্যানের শৈল্পিক বর্ণনা বিবর্তিত হয়। কেন বলেছেন যে ছয়টির ইস্যুর মধ্যেই তিনি চরিত্রটির চোয়াল আরও দৃঢ় এবং চরিত্রটির পোশাকের কানগুলো আরও লম্বা করে এঁকেছিলেন। "About a year later he was almost the full figure, my mature Batman", কেন বলেন। প্রথম আবির্ভূত হয়েছিল "ডিটেকটিভ কমিকস" #২৯ (জুলাই ১৯৩৯)-এ। তার পরেই #৩১ (সেপ্টেম্বর ১৯৩৯)-এ এসেছিল বুমেরাং-এর মতো ব্যাটারাং এবং প্রথম বাদুড়ের মতো দেখতে যান, । চরিত্রটির শুরুর কাহিনী প্রকাশিত হয় #৩৩ (নভেম্বর ১৯৩৯)-এ একটি দু'পৃষ্ঠার গল্পে, যেটি ব্যাটম্যানের চিন্তাশীল রূপটিকে প্রতিষ্ঠিত করে, যে চরিত্রটি তাঁর বাবা-মার মৃত্যু দ্বারা চালিত হন। ফিঙ্গারের লেখা এ গল্পে একজন কমবয়সী ব্রুস ওয়েন ছিনতাইকারীর হাতে তাঁর বাবা-মার মৃত্যু হতে দেখেন। কয়েকদিন পর, তাঁদের কবরে, তিনি শপথ করেন যে "by the spirits of my parents [I will] avenge their deaths by spending the rest of my life warring on all criminals"।


title: ব্যাটম্যান

text: প্রথম দিকের ব্যাটম্যানের পাল্প-অনুপ্রাণিত উপস্থাপনা শিথিল হতে শুরু করে "ডিটেকটিভ কমিকস" #৩৮ (এপ্রিল ১৯৪০) থেকে যখন ব্যাটম্যানের সঙ্গী কে পরিচয় করিয়ে দেওয়া হয়। ফিঙ্গারের পরামর্শে রবিনকে আনা হয়, কারণ ব্যাটম্যানের একজন "ওয়াটসন" দরকার ছিল যার সাথে তিনি কথা বলতে পারতেন। কেনের একাকী ব্যাটম্যান পছন্দ হলেও এ চরিত্রটির কারণে বিক্রি প্রায় দ্বিগুণ হয়ে যায়, এবং এতে "ছোট সাইডকিক" সৃষ্টির আগ্রহ বৃদ্ধি পায়। একক স্পিন-অফ সিরিজ ""-এর প্রথম ইস্যুটি উল্লেখযোগ্য ছিল কারণ এতে ব্যাটম্যানের প্রধান দু'জন শত্রু জোকার এবং -এর আবির্ভাব ঘটেছিল। এতে এমন একটি গল্পও ছিল যেখানে ব্যাটম্যান কিছু দৈত্যকে গুলি করে হত্যা করেন। সে গল্পটির কারণেই সম্পাদক নিয়ম করেন যে চরিত্রটি আর কখনও খুন করবে না বা কোনও প্রকারের বন্দুক ব্যবহার করবে না।


title: ব্যাটম্যান

text: ১৯৪২ সালের মধ্যেই ব্যাটম্যান কমিকের লেখক ও শিল্পীরা ব্যাটম্যানের কাহিনীর প্রধান বিষয়গুলোর বেশিরভাগ প্রতিষ্ঠিত করে ফেলেছিলেন। দ্বিতীয় বিশ্বযুদ্ধের পরের বছরগুলোতে, ডিসি কমিকস "adopted a postwar editorial direction that increasingly de-emphasized social commentary in favor of lighthearted juvenile fantasy"। এই পরিবর্তনটি স্পষ্ট দেখা যায় যুদ্ধের পরবর্তী "ব্যাটম্যান" কমিকগুলোতে; ১৯৪০ সালের প্রথম দিকের স্ট্রিপগুলোর "নিরানন্দ এবং ভয়ংকর জগত" থেকে বের হয়ে ব্যাটম্যান একজন সম্মানী নাগরিক হিসেবে আবির্ভূত হন যিনি একটি "উজ্জ্বল এবং রঙিন" পরিবেশে বাস করতেন।


title: ব্যাটম্যান

text:
ব্যাটম্যান ছিল অল্প কিছু সুপারহিরো চরিত্রের একজন যাদেরকে নিয়ে গল্প ১৯৫০-এর দশকে এ ধরনটির প্রতি মানুষের আকর্ষণ কমে আসার পরও নিয়মিত প্রকাশিত হচ্ছিল। "" #৭৬ (জুন ১৯৫২)-এর "দ্য মাইটিয়েস্ট টিম ইন দ্য ওয়ার্ল্ড" গল্পে ব্যাটম্যান প্রথমবারের মতো সুপারম্যানের সঙ্গে দলবদ্ধ হন এবং তাঁরা একে অপরের গোপন পরিচয় আবিষ্কার করেন। এ গল্পটির সাফল্যের পর "ওয়ার্ল্ড'স ফাইনেস্ট কমিকস"কে নতুন করে সাজানো হয় যাতে এর আগ পর্যন্ত চলতে থাকা ব্যাটম্যান এবং সুপারম্যানের আলাদা গল্পগুলোর বদলে এতে উভয় চরিত্রকে একসাথে বিষয় করে গল্প থাকে। এ চরিত্রগুলোর দলবদ্ধ হওয়া ছিল "a financial success in an era when those were few and far between"। ১৯৮৬ সালে বইটি বাতিল হওয়া পর্যন্ত এ সিরিজটি চলতে থাকে।
১৯৫৪ সালে মনোবিজ্ঞানী "" বইটি প্রকাশের পরে কমিক বই শিল্প নিয়ে তদন্ত শুরু হয়। তখন যেসব বইয়ের সমালোচনা করা হয়েছিল ব্যাটম্যান কমিকগুলো তার মধ্যে অন্যতম। ওয়ার্থামের বক্তব্য ছিলো যে কমিকে দেখানো অপরাধগুলো বাচ্চারা অনুকরণ করার চেষ্টা করে, এবং এসব কাজ আগামী প্রজন্মের নৈতিকতা নষ্ট করে। ওয়ার্থাম ব্যাটম্যান কমিকগুলোর সমালোচনা করেন সেগুলোর সমকামী চরিত্রের জন্য এবং বলেন যে ব্যাটম্যান এবং রবিনকে প্রেমিকযুগল হিসেবে উপস্থাপন করা হয়েছে। ওয়ার্থামের সমালোচনার কারণে ১৯৫০-এর দশকে জনগণের মধ্যে শোরগোল সৃষ্টি হয়, যার কারণে পরবর্তীতে প্রতিষ্ঠিত হয়, যে কোডটির বর্তমানে আর ব্যবহার নেই। যুদ্ধ-পরবর্তী বছরগুলোতে একজন "উজ্জ্বলতর ব্যাটম্যান" বানানোর প্রবণতা কমিকস কোড সৃষ্টির পর আরও বৃদ্ধি পায়। বিশেষজ্ঞরা মনে করেন যে ব্যাটম্যান এবং রবিন সমকামী- এ ধারণা খণ্ডন করার জন্য ১৯৫৬ সালে এবং ১৯৬১ সালে -এর আগের -কে সৃষ্টি করা হয়। এর পর থেকে কাহিনীগুলোর ধরন আরও অতিরঞ্জিত এবং হালকা হয়।


title: ব্যাটম্যান

text: ১৯৫০-এর দশকের শেষের দিকে, ব্যাটম্যানের কাহিনীগুলো ধীরে ধীরে বৈজ্ঞানিক কল্পকাহিনীভিত্তিক হতে থাকে, যেটি এ ঘরানার অন্যান্য ডিসি চরিত্রের সাফল্য অনুকরণ করার জন্য করা হয়েছিল। ব্যাটওম্যান, এবং -এর মত কিছু নতুন চরিত্র তখন সৃষ্টি করা হয় । ব্যাটম্যানের কাহিনীতে তখন প্রায়শই অদ্ভুত রূপান্তর বা আজব মহাকাশের প্রাণী আবির্ভূত হত। ১৯৬০ সালে "" #২৮ (ফেব্রুয়ারি ১৯৬০)-এ ব্যাটম্যান র একজন সদস্য হন এবং সে বছর শুরু হওয়া বেশ কয়েকটি জাস্টিস লিগ কমিক সিরিজে আবির্ভূত হন।


title: ব্যাটম্যান

text: ১৯৬৪ সালের মধ্যেই ব্যাটম্যানের কাহিনীর বিক্রি বিস্ময়করভাবে কমে যায়। বব কেন বলেছেন, এ ঘটনার ফলে ডিসি ব্যাটম্যানকে একেবারে মেরে ফেলার পরিকল্পনা করছিল। এর প্রেক্ষিতে সম্পাদক কে ব্যাটম্যানের কাহিনীর দায়িত্ব দেয়া হয়। তিনি বেশ কিছু বিষয় পরিবর্তন করেন, যার শুরু হয় ১৯৬৪ সালের "ডিটেকটিভ কমিকস" #৩২৭ (মে ১৯৬৪)-এর মধ্য দিয়ে, যেটিকে বলা হচ্ছিল একটি "নিউ লুক"। শোয়ার্টজ পরিবর্তনগুলো আনেন ব্যাটম্যানকে আরও সামসময়িক করার জন্য, এবং গল্পগুলোকে আরও গোয়েন্দাভিত্তিক করার জন্য। তিনি চরিত্রটিকে উন্নত করার জন্য শিল্পী কে ডেকে আনেন। কে নতুন রূপ দেয়া হয়, এবং ব্যাটম্যানের পোশাক পরিবর্তন করা হয় যাতে বাদুড়ের চিহ্নের পেছনে একটি হলুদ বৃত্তাকার ক্ষেত্র থাকে। মহাকাশের প্রাণী, সময় পরিভ্রমণ এবং ১৯৫০-এর দশকের চরিত্র যেমন ব্যাটওম্যান, এস এবং ব্যাট-মাইটকে সরিয়ে ফেলা হয়। ব্রুস ওয়েনের গৃহপরিচারক আলফ্রেডকে মেরে ফেলা হয় (যদিও তার মৃত্যু দ্রুতই বাতিল করা হয়) এবং ওয়েন পরিবারের একজন আত্মীয় আন্ট হ্যারিয়েটকে আনা হয় ব্রুস ওয়েন এবং -এর সাথে বাস করার জন্য।


title: ব্যাটম্যান

text: ১৯৬৬ সালে শুরু হওয়া "" টেলিভিশন সিরিজ চরিত্রটির ওপর গভীরভাবে প্রভাব ফেলেছিল। এ সিরিজটির সাফল্য কমিক বইয়ের বিক্রি বৃদ্ধি করে, এবং "ব্যাটম্যান"-এর প্রায় ৯ লক্ষ কপি বিক্রি হয়ে যায়। সিরিজের কিছু বিষয় যেমন চরিত্রটি এবং সিরিজটির ধরন কমিকে নিয়ে আসা হয়। সিরিজটির কারণে আলফ্রেড চরিত্রটিও ফিরে আসে। যদিও কমিকস এবং টিভি শো উভয়ই কিছু সময়ের জন্য সাফল্য লাভ করেছিল, ক্যাম্প ধরনটি একসময় অকার্যকর হয়ে পড়ে এবং ১৯৬৮ সালে শোটি বাতিল করে দেয়া হয়। এরপর ব্যাটম্যান কমিকগুলো আবার জনপ্রিয়তা হারায়। জুলিয়াস শোয়ার্টজ বলেছেন, "When the television show was a success, I was asked to be campy, and of course when the show faded, so did the comic books."


title: ব্যাটম্যান

text: ১৯৬৯ সাল থেকে লেখক এবং শিল্পী চেষ্টা করেন ব্যাটম্যানকে টিভি সিরিজের ক্যাম্প ধরন থেকে চরিত্রটির অন্ধকার মূলের দিকে ফিরিয়ে নিয়ে যাওয়ার। ও'নিল বলেছেন যে তাঁর ইচ্ছে ছিল "simply to take it back to where it started. I went to the DC library and read some of the early stories. I tried to get a sense of what Kane and Finger were after."


title: ব্যাটম্যান

text: ও'নিল এবং অ্যাডামস একসাথে প্রথম কাজ করেন "" গল্পে ("ডিটেকটিভ কমিকস" #৩৯৫, জানুয়ারি ১৯৭০)। খুব অল্প কাহিনীতেই ও'নিল, অ্যাডামস, শোয়ার্টজ এবং ইংকার একত্রে কাজ করেছিলেন, প্রকৃতপক্ষে সত্তরের দশকে এঁদের অন্যান্য স্রষ্টাদের সাথে আলাদা আলাদাভাবে কাজ করানো হয়েছিল; কিন্তু তারপরও তাঁদের কাজের প্রভাব ছিল "ট্রিমেন্ডাস"। জিওর্ডানো বলেন: "We went back to a grimmer, darker Batman, and I think that's why these stories did so well ..." যদিও ও'নিল এবং অ্যাডামসের কাজ ভক্তদের মধ্যে জনপ্রিয় হয়েছিল, তাতে পড়তে থাকা বিক্রির পরিমাণ বেশি বৃদ্ধি পায়নি; একইরকম ঘটনা ঘটেছিল লেখক এবং পেন্সিলার -এর "ডিটেকটিভ কমিকস" #৪৭১-৩৭৬ (আগস্ট ১৯৭৭ – এপ্রিল ১৯৭৮)-এর ক্ষেত্রেও, যে কাহিনীগুলোর প্রভাব ছিল ১৯৮৯ সালের ছবি "ব্যাটম্যান"-এর ওপর এবং যা থেকে "" বানানো হয়েছিল, যেটি শুরু হয়েছিল ১৯৯২ সালে। এর পরও সত্তর এবং আশির দশকের মধ্যে বিক্রি কমতে থাকে, এবং ১৯৮৫ সালে তা ইতিহাসের সর্বনিম্ন পর্যায়ে পৌঁছায়।


title: ব্যাটম্যান

text: -এর সিরিজ "" (ফেব্রুয়ারি–জুন ১৯৮৬) চরিত্রটিকে তার অন্ধকার মূলের দিকে ফিরিয়ে নিয়ে যায়, পরিবেশ এবং টোন উভয় দিক দিয়েই। এই বইয়ে একজন ৫৫ বছর বয়সী ব্যাটম্যানের কথা বলা হয় যিনি একটি সম্ভাব্য ভবিষ্যতে অবসর থেকে ফিরে আসেন। "দ্য ডার্ক নাইট রিটার্নস" অর্থনৈতিক সাফল্য অর্জন করে এবং এরপর থেকে চরিত্রটির সবচেয়ে উল্লেখযোগ্য কাহিনীগুলোর মধ্যেও অন্যতম হিসেবে পরিচিতি লাভ করে। এই সিরিজটি চরিত্রটির জনপ্রিয়তা বহুগুণ বাড়িয়ে দেয়।